
Tinem să avertizăm pe cititor că aici nu vom încerca să. epui- 
zăm problema ce constitue titlul acestui scurt eseu, ci doar de a 
fixa termenii acestei probleme şi a anticipa o concluzie. Aceasta 
pentru buna rațiune că un discurs complet asupra artei timpului 
nostru, presupune examinarea unui material extrem de copios, 
operaţie la care nu putem să procedăm în acest moment. In schimb 
nimic nu ne va împiedeca să ne apropiem de punctul nevralgic 
al chestiunii, care nu este altul decât opinia foarte răspândilă, nu 
numai în masa siinplilor amatori de artă, ci chiar printre teoreti- 
cienii artei, pentru a nu mai vorbi de artiștii înşişi, că arta actuală 
este ceva cu totul incompatibil cu spiritul. Nu socotim oportun 
să inventariem criticile fără de număr a căror țintă a fost 
această artă actuală. (Simplul fapt de a fi ““modernă” este consi- 
derat prin sine însuşi, delictuos). Ne vom limita să: subliniem că 
toate aceste critici tind să ne convingă că arta modernă, prin fap- 
tul că trece printr'o criză, este o artă a sau anti-spirituală. In acest 
fel se încearcă stabilirea unui raport de proporţie între conceptul 
criză şi conceptul spirit. Punctul de aplicaţie al acestor două con- 
cepte, este un al treilea, arta. 

După cum se poate lesne observa, am ajuns la o răscruce. De 
aceia este indipensabilă încercarea unei “hermeneutice” a concep: 
telor cu care operăm. In acest mod, sperăm, dacă nu să convin- 
gem, cel puţin să cădem de acord cu cititorul asupra bazelor unei 
posibile discuţii şi să ştim dacă aşa putem ajunge la vre-o înţele- 


gere. 

La întrebarea ce este arta, a răspuns odată Croce şi ne pare 
că atât de fericit, încât orice altă încercare definitorie care s'a 
făcul mai târziu, nu a putut să dărâme definiţia sa. Reamintim că 
după Croce, arta este “ceace cu toții ştim că este”. Aici, în acest 
joc de cuvinte, deși s'ar părea contrariul, nu există nici urmă de 
glumă. Definiţa este nu numai nimerilă, nu numai secrioasă dar şi 
strict filosofică. (Intr'o situaţie similară, atunci când Heidegger 
își propune să dea definiţia Metafisicii, ne spune ca răspunsul se 
găsește în stare larvară în însăși întrebarea asupra Metafisicii). 

Aşa dar, putem cădea de acord asupra a ceiace esta arta, dat 
fiind faptul că toţi ştim, mai mult ori mai puţin, ceiace este. 
Acum însă, ceiace ne interesează este, cum se spune în Logică, nu 
diferența specifică a răspunsurilor noastre, ci genul lor proxim. 
Putem deci să fim, sau să ajungem a fi de acord, că Artă este 
în mod egal, Giotto, şi Picasso, Bruneleschi şi Corbusier, ]. S. 
Bach şi Debussy. 

Pentru finalitatea discuței pe care ne-am propus-o, nu in- 
leresează nici o definiţie a Spiritului; nu interesează nici măcar 
să improvizăm una. Și aceasta pentru simpla rațiune că atare 
definiţie ne-ar duce la un concept pur e priori şi deci fără posi- 
bilitatea unei experienţe ccncrete. Așa că preferăm să “operăm” 
dincolo de orice definiţie, chiar dacă aceasta ar fi, ca în cazul pre- 
cedent, multiplă a fiecăruia dintre noi. Desigur, în aceste condi- 
ţii nu va fi niciodată vorba de vre un “lucru în sine” sau de “esen- 
ţa” acestui lucru, ci doar de “empiria” sa, adică de Spiritul ca 
o existență pur și simplu, hic et nunc. 


Dar ce poate însemna empiricitatea Spiritului? Nimic altceva 
decât prezența sa în om. Omul este carne și Spirit şi-aşa cum a 
spus-o Sfântul Pavel-acestea stau într'o opoziţie firească. Omul 
are, însă, facultatea de a alege, sau de a opta. Ar fi vorba, deci, 
de optiunea, pe care o face omul într'un anumit moment. Decât 
o decizie a cărnii este la îndemâna oricui, în schimb o decizie 


“salt” în gol, dat fiind infinita diferenţă 


spirituală presupune un 
calitativă ce există între carne și Spirit. Ceiace decide opţiunea, 

adică unica posibilitate de a lua o decizie este desigur opera omu- 
lui, dat fiind faptul că aceasta este și unica sa posibilitate de 
experiență. Am dori să lămurim că posibilitatea la care ne re- 
ferim este pura intenție a operei și nu opera în obiectivitatea ei 
exterioară. 

Aşa dar, în cadrul artei, este licit să afirmăn că deşi un pictor 
ar picta sfinţi, va face operă profană şi contrariul, deși ar picta 
lucruri profane ar putea face operă sacră. Renaşterea italiană 
ne furnizează în abundență tipuri de amândouă categoriile. Pri- 
mul tip este însuşi Leonardo da Vinci a căruri iconografie este per- 
fect laică (gândiţi-vă numai la Sfântul loan, a cărui frapantă 
identitate cu Bachus îl poate califica drept orice, afară de ima- 
ginea unui sfânt); al doilea tip este Masaccio care a redat o ima: 
gine religioasă, chiar când a pictat nuduri, cum am spune prea 
umane (Adam şi Eva din capella Brancacci dela Florenţa). 

Şi acum să vedem ce se întâmplă cu cel de al treilea termen 
al propoziției noastre, criza. 

Cuvântul criză are astăzi o teribilă circulaţie. Desigur că 
este vocabula care se aude cel mai des, atât în limbajul vulgar, 
cât şi în cel cult. Şi această circulaţie este cu totul justificată 
întrucât la această simplă noţiune se reduce azi, întreaga “vi: 
ziune a lumii” a omului actual. O atare circumstanță nu ne im- 
piedecă însă, de a ne declara în contra interpretărilor care s'au 
adus până azi, crizei. In mud global, o criză este considerată 
ca ceva cu totul negativ, ca un “hiatus” istoric, ca o boală care 
preludiază moartea unei culturi. Cel puţin în acest mod este con- 
siderată criza epocii noastre, din partea celor mai mulţi filosofi 
actuali. Prea puţini nu au lunecat, pe o pantă atât de patetică— 
aceia a ultimii castastrofe —și desigur acela care a rezistat mai 
energic a fost Ortega y Gassel. Faptul că toată lumea vede doar 
agonicul, şi desesperarea crizei noastre, nu înseamnă că această 
criză nu are şi latura sa pozitivă, funcţia sa creatore, grandoarea 
şi perspectivele sale optimiste. 

Acest al doilea aspect al crizei l-a sesizat ca nimeni altul, 
Jacob Burckhardt (“Asupra crizei în Istorie”). Pentru el criza în 
Istorie—ceiace în concepţia lui este tot una cu criza Spiritului—nu 
este o lipsă de Istorie. Criza nu este o suprimare a “evenimen- 

tului istoric”, ci o abreviare temporală a Istoriei, pulsul pre- 
cipitat pe care îl capătă la un moment dat acest “eveniment”, un 
fel de compresor la înaltă presiune a cursului istoric. Cine pri: 
vește cu oarecare perspicacitate toată această încurcătură de fap- 
te care se cheamă Istoria, îşi poate da seama că fenomenul de 
criză nu înseamnă numai distrugerea unei lumi de valori exis- 
tente, ci, în acelaş timp, zorii unei noui lumi de valori Crizele 
rupând cercul tradiției ușurează în acest fel creaţia unei noui exis- 
tenţe istorice. Burckhardt proclamă cu tot pathosul de care este 
capabil acest vizionar fără egal al Istoriei, că fenomenul de cri- 
ză este un simptom autentic de viață, un mod auxiliar de care 
se servește natura, un fel de febră, iar fanatismele ce caracteri- 
zează crizele (desigur cu totul exacerbate în criza actuală) sunt 
simptome că există totuş lucruri care sunt considerate mai presus 
decât materiale ale vieţii. 

Este aici momentul să reamintim că în timpul crizelor se 
desfășoară un mare “elan vital”, chiar sub forma paradoxală 
a sacrificiului propriu. “Impusul tanatic”, de care ne vor- 
bește Freud și care există în stare latentă în fiecare fiin: 
ță umană, devine explosiv în perioadele de criză. Istoria ne 
învață cum procesele” desfășurării spirituale” au loc în forme 
intermitente, şi prin zguduiri, care, ca niște cutremure fac rava- 
gii în colectivităţile umane. Crizele curăță câmpul: în primul 
loc elimină o întreagă serie de forme din care viaţa s'a evaporat 
şi care din cauza tradiţiei nu au putut dispare prin alte mijloace, 
Crizele elimină deasemenea adevărate pseudo-organisme, care deşi 
nu au avut niciodată vreun drept la existenţă au reușit totuş 
să-și asigure o fermă supravieţuire, fiind principalele culpabile pen- 
tru preferința ce s'a dat mediocrităţii, şi ura împotriva a tot ceeia- 
ce este extraordinar. Crizele însfârşit, risipesc panica exagerată 
ce există față de orice “perturbare” şi fac să apară la lumină 
noui și puternice individualități. 

Burckhardi nu putea, desigur, lăsa să-i scape ocazia de a 
arunca o săgeată în viața burgheză—mai bine spus, în stilul bur- 
ghez al vieţii—care, în timpurile periect liniștite, ţese într'o reţea 
de interese și comodităţi, Spiritul destinat creaţiei, privându-l de 
orice grandoare: continuând această idee, Burckardt, afirma că 

este un fapt indiscutabil, că în perioadele de criză apar gânditorii, 
poeții şi artiştii viguroși, tocmai pentrucă sunt personalităţi ro- 
buste care se complac într'o atmosferă încărcată de pericole ci 
se găsesc la largul lor întrun curent de aer renovat. Experien- 
țele mari şi tragice, vigorizează spiritul, şi dau altă măsură lucru- 
rilor. Exempli gratia, ne vom referi la Renaşterea italiană. În 
ciuda unei stări politico-sociale extrem de turburi, în care viața 
şi bunurile oamenilor nu aveau nici o siguranţă şi în ciuda răz- 
boaelor civile care însângerau solul Italiei, Cultura s'a îmbogăţit 
cu o “vita nova” aceia care a pus bazele umanismului Renaște- 
rii. Dante, Petrarca, Giotto, Giordano Bruno, etc., au creat în 
această climă istorică cele mai înalte monumente ale spiritului 
uman, și, nu odată, cu riscul, sau chiar cu prețul vieţii. 


In legătură cu criza actuală, suntem nevoiţi să introducem 
în discuţie un nou concept: acela de generație. lată o noţiune pe 
care trebue s'o ţinem în socoteală atunci când este vorba de feno- 
menele istorice şi prin consecinţă, artistice. Nu ne putem gândi 
la ace-te fenomene în afara generaţiei înlăuntrul căreia se pro: 
duc. Generaţia este proprietara Istoriei și este aceia care îi deter- 
mină ritmul. Una din legile cele mai surprinzătoare care adminis- 
trează generaţiile, este poziţia dialectică în care acestea se gă- 
sesc în mod obligator. Fiecare generaţie succesivă se întoarce con- 
tra celei care o precedează. Această rebeliune se dato- 
rează, credem noi, unei schimbări spirituale pe care o sufere ge: 
nerația imediat următoare şi care nu se poate explica, însă, până 
când nu se lămuresc fundamentele spirituale sau ideologice aie 
celei precedente. 

In cazul concret al generaţiei artei actuale, atitudinea sa nu 
ni se va releva atât timp cât nu vom determina bazele spirituale 
şi estetice ale generaţiei procedente, adică a-celei impresioniste. 
Impresionismul este reflexul specific al unui anumit mediu isto- 
ric-spiritual. Cu această constatare ne situăm în a doua jumătate a 
secolului trecut. Dacă am putea utiliza o formulă care să califice 
acest mediu, nu am găsi alta mai nemerită decât aceia a suficienți: 

spirituale. Omul acestei epoci se simţea bine ancorat în cosmos şi 
trăia în plină siguranță. Concepţia sa despre lume-cheie a oricărei 
culturi- era decapitată de acea “plenitudine fără suferinţă”, 
fără justificare şi mai ales fără cel mai mic sens al existenţii, ca 
tragedie.Premizele ideologice și doctrinare se găseau foarte comod 
situate în ceiace am putea numi ptolomeismul său istoric. Acestea 
sunt, şi nu altele, formele parazitare (la care face aluzie Burck- 
hardt) care continuau să legifereze asupra spiritului noii generaţii, 
deşi se goliseră de conţinutul iniţial. 


Cum putea fi-spiritualmente vorbind- o artă care respira un 
asemenea climat istoric? 


Dacă este adevărat că nimeni nu poate subestima valoarea im- 
presionismului, nu este totuş mai puţin cert că nu se poate face 
abstractie de lipsa sa de preocupare spirituală. Subliniem că aceas- 
tă lipsă, nu afectează câtuş de puţin valoarea sa estetică, la fel ca 
şi aceia a marei sculpturi helenistice care, şi ea a fost lipsită de 
orice sens spiritual. Religiosul acestei sculpturi era numai o tema- 
tică şi nu un sentiment intern. Impresionismul ignorând orice pro- 
blematică metafizică, s'a limitat la o interpretare, ca să spunem 
aşa, tectonică, a lumii s'a menţinut în iluzia frumuseții ei externe. 
Analiza coloristică, a împresioniștilor, în ciuda marei noutăţi pe 
care o aducea, se reducea de fapt la o fizică a culorii. (Să ne amin- 
tim exclamaţia lui Cezanne despre ochiul lui Monet!) şi nu cons- 
tituia o metafizică a culorii sau a materiei sau a formei, etc.). Au 
trebuit se vină cubiştii cari făcând tabula rassa de aceste expe- 
rienţe au creiat o metafizică plastică, adică o lume “profundă” 
însă pe două dimensiuni fapt ce excludea sentimentul tectonicului 
şi au stabilit în acest mod, ceiace s'a numit perspectiva spirituală. 
(Exact ca în pictura bizantină.) 


In ceiace priveşte conceptul de perspectivă în plastică, am 
vrea sa denunţăm falsitatea afirmației lui Spengler (“Untergang 
des Abendlandes”) că numai perspectiva spaţială este spirituală. O 
atare aserțiune este consecinţa teoriei spaţiului ca semnificaţie 
metafizică, ceiace constitue una din erorile fundamentale ale aces- 
tui autor. 

Omul secolului XX se ridică tocmai împotriva acestui climat 
istoric. Insurecția sa începe prin a desființa bazele acelui “homo 
felix” al secolui, trecut. Datele fundamentale ale poziţiei sale 
reprezintă exact contra-poziția predecesorului său. Adică, noua 
filosofie a existenţii ca tragedie, noile concepţii asupra macro şi 
microcosmului, reacție contra fizicei materiale şi cauzale. Psicho- 
logia subconştientului, reacție contra raționalismului psichologic. 
Neomisticismul şi trăirea“cristică” reacțiune contra scolasticei. 
Revoluţionarismul (Nietzsceanul “viața ca permanent pericol”), 
împotriva liberalismului, ca stil de viață. Polimorfismul culturilor, 
contra ptolomeismului istoric al omului european. Este, însfârşit, 
poziţia riscului şi a actului gratuit, ca normă spirituală. 

Această perspectivă răsturnată, această nouă visio mundi nu 
putea să aibă loc fără febra de care ne vorbea Burckhardt. Ter- 
mometrul atât de ridicat al stării spirituale de azi, demonstrează 
tocmai profunzimea crizei de care este afectată; formele negative 
care însoțesc indisolubil orice criză istorică, o dovedesc în modul 
cel mai amplu. Totuș, în ciuda aspectului economico-social pe 
care îl au asemenea fenomene, natura intimă şi am spune eficien- 
tă a acestei crize este, fără îndoială, de ordin spiritual. Criza 
noastră este-ca să întrebuințăm o terminologie vulgară: de supra: 
producţie și nu de subproducţie spirituală. Teme, poate prea des 
repetate, ca aceia a omului dezagregat de mașinism, sau a dispari- 
ției spiritului de pe pământ, sau a “rebeliunii maselor”, etc., au 
făcut să se urce şi mai mult temperatura paroxistică a crizei ac- 
tuale. 

Care poate fi starea de spirit a unui artist care trăeşte într'un 
mediu spiritual atât de încărcat? “Sentimentul tragic al vietii” 
care a învăluit omul zilelor noastre, trebuia să atingă şi pe creato- 
rul de Artă. Nu se poate trăi surâzând, într'o lume ce se 
svârcoleşte în îndoeli perpetui, în schimbări epocale și în tot fe- 
lul de amenințări. Dacă este adevărat că artistul curent se scu:- 
fundă repetând până la refuz acel atât de fals “inter arma silent 
musae”, nu este mai puţin sigur că pe marele artist, ori pe geniul 
timpului nostru, ca şi în vremurile tulburi ale Renașterii, acest 
mediu îl stimulează şi îl face să descopere noui orizonturi în artă, 

Una din caracteristicile artei actuale, este puţina consideraţie 

pe care aceasta o are față de frumos, supremul ideal al Impresio- 
nismului. Credem că este momentul de a încerca să denunțăm acea 
axiomă de circulaţie cu totul fiduciară, după care arta ar fi sino- 
nimă cu frumosul. Frumosul este un pur accident al artei şi nu 
ceva ce-i aparţine substanţial. Spuneau Ozefant şi Jeanneret, că 
Arta este momentul în care omul nu trebue să ţină socoteală de 
Natură, ci numai de dispozitivele geometrice care îl impresio- 
nează pe animalul geometric ce este . (cf. R. G. de la Serna, “Is- 
mos”.) Insă nimeni mai bine ca Goethe-şi în el trebue să vedem 
profetul artei timpului nostru-nu a intuit cu mai mare exactitate 
această inefabilă relaţie care există între artă şi adevăr, sau, cum 
îl denumește el, “caracteristicul”. 

Să nu acceptăm o idee eronată—spune Goethe—, să nu per- 
mitem ca doctrina adoratorilor frumosului să ne facă prea sensi- 
bili pentru a ne mai pulea bucura de a semnificativă asprime, pen- 
trucă în caz contrar, sensibilitatea noastră debilitată, nu va putea 
tolera decât o dulcegărie fără importanţă. Ei încearcă să ne facă 
să credem că artele frumoase au eșit din presupusa noastră incli* 
nație către frumuseţea lumii care ne înconjoară. Aceasta nu este 
adevărat! 

Arta este creatoare cu mult înainte de a fi frumoasă şi totuş 
atunci este, foarte adeseori mai mare şi mai adevărată Artă 
decât însăşi Arta frumoasă. Pentrucă omul posedă o natură crea- 
toare care se desvoltă îndată ce poate s'o facă... 

Astfel, sălbatecul remodelează propriul său corp cu trăsături 
extravagante, cu forme oribile şi cu culori ţipătoare. Şi deşi aceas- 
lă “imaginerie” se compune din elementele cele mai capricioase, 
fără proporţii formale, părţile lor componente își corespund, pen: 
trucă un singur sentiment le-a creat înt”un ansamblu carac- 
teristic. 

Arta caracteristică este singura adevărată. Atunci când acţio- 
nează asupra a ceiace se găseşte împrejurul ei, plecând de la senti- 
mentul intern, unic, individual, original, independent, fără a se 
preocupa și chiar ignorând ceiace îi este strein, atunci este com- 
plectă şi vie, fie că s'a născut din aspra sălbătecie, fie din sensibi. 
litatea cultivată”. /Goethe, Von deutscher Baukunst.) 

Noi credem că dacă o artă poate fi frumoasă aceasta nu în- 

seamnă că nu poate fi și urâtă. Dacă pentru unii adevărul sau “ca 
racteristicul” poate fi frumosul, pentru alţii, poate fi urâtul. O ope- 
ră de artă nu este anti-artă, numai pentru acest motiv. Cu aceas- 
tă constatare ne referim implicit la “monstruos”, caracteristică a 
unei părţi din arta actuală şi care trebue examinat sub un unghiu 
cu totul divers decât cel obişnuit, dacă cineva nu vrea sa cadă 
într'o gravă eroare. 

Insă căutarea adevărului, deplasează pe artist de pe o poziţie, 
ca s'o numim aşa fizică, pe alta metafizică. Şi în fața supremei in- 
terogative, artistul actual, se găseşte fără facilul răspuns al impre- 
sioniștilor şi privat de orice prerogativă comodă, se lansează întru 
cucerirea adevărului, ca unic, inefabil şi insubstituibil scop al artei. 

Cubiştilor le aparţine onoarea de a fi salvat nu numai forma 
fiecărui obiect, ci însăşi “culorea sa locală”, adică tonul pe care 
un obiect îl are după lumina adevărului şi pe care impresioniştii o 
sacrificaseră efectelor luminii momentane. Desigur că impresio: 
niştii s'au înșelat atunci când au vrut să exprime totdeauna mo- 
mentul unei materii, întrucât materia are un loc imobil şi o ex- 
presie permanentă. Această critică nu se limitează numai la impre- 
sioniști ci aproape la toată pictura anterioară, care-şi aici este pa: 
radoxul- nu punea în tablou decât culori eterne cu care voia sa 
exprime aspecte momentane. În ceiace priveşte materia, cubiștii 
spuneau, că imnateria există în gând aşa după cum forma există în 
lumină; tă a lumina înseamnă a revela şi că a colora înseamnă 
specificarea lucrului: revelat. /cf. R. G. de la Serna, op. cit.) 


Dacă actualele curente artistice nu au căzut de acord asupra 
chestiunii de a şti cum trebue să fie arta, în schimb sunt 
de acord cum nu trebue să fie. Cele spuse despre cubism 
sunt valabile mutatis mutandis, şi pentru celelalte curente. Oricum 
ar sta însă lucrurile, ceiace este perfect sigur este că toate aceste 
curente ale artei actuale, prezintă ca trăsătură comună îndepăr- 
tarea de la interpretarea imitativă de care nu a ştiut să se elibere- 
ze Impresionismul, deși acesta rupsese unitatea tradițională a 

picturii (materie, formă, culoare). In această privință se poate 
afirma că şcoli atât de diverse ca “figurativismul” lui Matisse, sau 
abstractismul radical antifigurativ a lui Mondrian sau Kandinsky 
(de ex.) se găsesc în deplin acord. Arta actuală, îndepărtându-se 
din ce în ce mai mult de realitatea externă, adică, obiectivându-se, 
se eliberează într'un anumit fel, de fidelitatea față de această rea- 
litate. Aceasta s'ar putea exprima cu formula: Arta actuală este 
proporţională cu lumea internă a artistului şi invers proporţiona- 
lă cu lumea sa externă. Deşi nu este cazul să _afirmăn acum -așa 
cum ne învață Kant- că realitatea externă este o pură creaţie a 
spiritului nostru, este totuş indiscutabil că o viziune a lumii care 
preferă realității imediate, tangibile şi materiale, o altă realitate 
imaginară, suprareală, abstractă, cu un cuvânt metafizică şi pe 
care trebue s'o cauţi dincolo de “datele” sensoriale, poate consti- 
tui cel puţin o premiză spirituală pentru o interpretare artistică a 
lumii. În acest mod “spune Severini (Ragionamenti sulle arte figu- 
rative)- Picasso voind să găsească poesia pe cele mai înalte cul- 
mi ale Spiritului uită materia, uită arta şi se află, astfel, obligat 
să se exprime prin mijlocul “semnelor” şi al “simbolurilor”. (Re- 
marcăm că Severini este un teoretician şi un pictor spiritual şi 
creştin.) lar Maritain. (Frontires de la Poesie) a cărui poziţie nu 
credem să mai fie nevoie a o sublinia, desvoltă aceiaș temă cu 
privire la spiritualitatea lui Picasso, când spune că sufletul şi car- 
nea pictorului fac sforțarea de a se substitui lucrurilor pe care le 
pictează, atunci când acesta aruncă materia, pentru a pătrunde 
şi a se dărui sub aparenţa acelor lucruri, ce nu se găsesc figurate 
(descrise) în tablou, dar cari trăesc o altă viaţă, diferită de a lor 
proprie. 

Am vrea să adăogăm ca argument complimentar, că din punc- 
tul de vedere istoric, totdeauna s'a putut observa în artă o anumită 
tendință către abstract, măcar sub forma stilizării. Aceasta însem- 
nează că arta tinde către anumite generalizări tipologice care să-i 
dea un senz transcendental. Aşa s'a întâmplat, de ex., cu arta sa- 
crală egipteană sau bizantină. 

Este adevărat că arta actuală se prezintă câte odată în tematica 
ei, demoniacă și luciferică, acoperindu-se cu masca ““monstruosu- 
lui” la care am făcut aluzie. Insă aceasta nu înseamnă că substra- 

tul de unde germinează, nu este spiritual. Unii au văzut în mons- 
truozism o pură influenţă a artei primitive. Dacă o statuetăj afri- 
cană a putut inspira cândva un pictor cubist, de aici nu trebue 
să deducem că arta modernă ar avea ““senzul” artei negre. Aceas- 
tă ““descoperire” a servit doar drept catapultă, pentru a se putea 
pune bazele originale unei Arte care căuta în teribila urâţenie a 
imagineriei religioase primitive acelaş adevăr pe care îl căutau ar- 
tiștii Renașterii în frumusețea păgână—de data aceasta—a Artei 
greco-romane. Şi deși unii artiști cred că ceiace fac este o pură 
imitație sau interpretare a unor modele, aceasta nu dovedește de- 
cât auto-înșelarea asupra adevăratei naturi a operii lor, exact ca 
şi artiştii Renaşterii cari crezând că imită sau interpretează. arta 
—și asta a spus-o Woelflin—făceau de fapt o artă originală. 
Agresivitatea, tonul “a outrance”, elocvenţa profetică, ne arată 
mai mult ca orice, substratul spiritual al artei timpului nostru. 
“Revoluţia suprarealistă”, vrea să justifice pesimismul artei mo: 
derne şi senzul ei net tragic, ca pe o-stare de “grace et dignifica- 
tion” a artistului. Şi mântuirea, chiar pusă sub semnul negativu- 
lui, revelează de fapt, tot o postură spirituală. Este acea “anima 
naturaliter” care chiar fără să-şi dea seama, fără să vrea, mai 
mult chiar, contra propriei voinţi, denunţă această prezență a Spi- 
ritului, deşi îmbrăcat în înşelătorea haină) a Apocalipsului. Şi ce 
dovadă mai concludentă a acestei stări de “grace et dignification” 
ca reuniunea atâtor artiști “îndemoniaţi” sau “luciferici”, în bise- 
ricile de la Assi Vence sau Audincourt (Matisse, Leg&r, Liepschiiz, 
Chagall, Braque, Lugat), cu alţii indiscutabil religioşi (Rouault, 
Severini)? Nu ar fi fost de ajuns pentru calificarea spirituală a 
primilor, numai o schimbare de tematică (aceia religioasă)? 7re- 
buia să existe în ei-şi deci în opera lor anterioară- un fond auten- 
tic spiritual. Acelaş lucru se poate spune despre neoreligiozitatea 


lui Salvador Dali. 


O notă cu totul caracteristică a crizei timpului nostru, este rit- 
mul extraordinar de repede cu care se precipită. O criză istorică 
aşa cum am văzut-este prin ea însăşi o abreviare a Istoriei, însă 

nici odată nu s'a întâmplat cazul într'adevăr uluitor al unor trans- 
formări atât de accelerate şi de profunde, într'un timp atât de 
scurt. Transformările care începură odată cu descompune:ea Im- 
periului roman şi care se terminară odată consolidat. Evul mediu, 
au însemnat trecerea de la o cultură la alta de tip opus, şi au durat 
câteva secole. Acelaş lucru se poate spune-deși a durat mai pu- 
țin- de trecerea dela Evul Mediu la Renaştere. Dacă adoptăm acest 
criteriu cronologic și privim schimbările la care asistăm, avem 
impresia că ne găsim în vârtejul unui adevărat uragan istoric. 
“Lumea care se naşte”, ne pare isprava a două sau cel mult trei 
generaţii. Pentru a ne limita la artă, care este tema ce ne preocupă 
aici- câteva fapte ne pot ilustra cu prisosință această vertiginoasă 
scurgere a timpului istoric. Aşa, de exemplu, dispariția fauve-ismului, 
dat fiind faptul că evoluţia ulterioară a lui Matisse considerat ca 
şef al acestui curent, nu mai are nimic de a face cu ceiace a însem- 
nat la început fauve-ismul. Acelaş lucru se poate spune şi despre 
ceilalți componenți ai grupului, atât de uniform la constituirea 
lui. Dispariţia fără urmă a futurismului, a cărui viață cu puţin a 
depăşit un deceniu. Continua evoluţie a lui Picasso -explicată de 
obicei atât de nepotrivit- nu este numai “cazul” Picasso, ci acel 
al întregii arte contemporane. Dacă am lua ad literam conceptul 
lansat de Dilthey, acel faimos “Geist der Zeit”, am spune că pul- 
saţia cu care se operează transformările acestui pictor, reprezintă 
însăşi acest “Geist der Zeit” al timpului nostru. De aceia este ex- 
trem de dificil de stabilit o topografie adecuată, a curentelor ar- 
tei actuale. Toate prezintă tot atâtea puncte comune, câte diver- 
gente. Alt fapt menit să mărească și mai mult confuzia, este supra- 
abundența de produse artistice, în special în pictură. Pentru a 
putea proceda la un diagnotic just asupra unui curent artistic ori 
asupra unui artist actual, este nevoie înainte de toate, de o foarte 
atentă curăţire a câmpului şi de a şti să distingi autenticul de im- 
postură. 

In ceiace priveşte. posibilitatea unei definiţii a artei 
“timpului nostru” precum şi dacă aceasta va fi opera gene: 
raţiei sau a generaţiilor viitoare, nimeni nu poate face profeţii. Un 
lucru este însă sigur: criza pe o străbate actualmente arta, 
este prea profundă, a afectat prea mult coordonatele fundamentale 

ale artei- şi aici rezidă senzul acestei crize- pentru a fi posibil 
mâine o restituție integrală. Problematica timpului nostru a smuls 
prea mulţi din laurii trecutului, pentruca să mai fie posibilă o artă 


viitoare care să ignoreze experienţele și achiziţiile care se fac 
astăzi, 


DESTINUL CULTURII ROMANESTI 
de MIRCEA ELIADE 


Puţine neamuri se pot mândri că au avut atâta nenoroc în 
Istorie, ca neamul românesc. Ca să putem înţelege destinul cultu- 
rii româneşti, trebuie să ținem mereu seama de vitregia Istoriei 
Românilor. Am fost aşezaţi de soartă la frontierele răsăritene ale 
Europei, pe ambele versante ale ultimilor munţi europeni, Carpa- 
ţii, dealungul şi ia gurile celui mai mare fluviu european, Danu- 
Piul. Traian ne-a predestinat drept popor de frontieră. Ocuparea 
şi colonizarea Daciei a însemnat acţiunea de expansiune cea mai 
răsăriteană pe care a încercat-o Imperiul Roman în Europa. 
Intr'un anumit fel, şi “geografic şi cultural, dincolo de Bug Europa 
încetează: romanitatea-cu tot ce representa ea ca sinteză şi moște- 
nitoare a marilor civilizaţii maritime şi continentale care o prece- 
daseră-n'a isbutit să se intindă mai la Răsărit de Bug. Deacolo 
înainte începe o altă geografie, şi o altă civilizație; care poate fi 
foarte interesantă, dar care nu mai aparține Europei, ci acelei 
forme istorico-culturale pe care Rene Grousset o numea “Imperiul 
Stepelor”. Peisagiile Europei sunt de o extraordinară varietate: 
uproape că nu există regiune în care peisagiul să nu se schimbe 
la fiecare sută de kilometri. România este ultima ţară din Europa 
în care această constantă geografică se mai verifică. Dincolo dr 
Bug, structura peisagiului se modifică din ce în ce mai încet; 
varietatea greografică e înlocuită cu monctonia nemărginitelor 
“pământuri negre” ale Ukraniei, care, pe nesimţite, se transformă 


în stepele Rusiei eurasiatice. 

Aceste câmpii şi aceste stepe au alcătuit din cele mai vechi 
timpuri drumul invaziilor asiatice către Europa. De cel puţin din 
mileniul I In. d. Ch., dela Cimerieni și Sciţi, neamurile nomade 
eurasiatice se îndreptau spre Dacia pentruca să-și poată face drum 
mai departe, către Grecia sau Italia. Inutil să reamintim toate 
aceste năvăliri barbare. Destul să spunem că Românii s'au 
alcătuit, ca naţiune, în decursul nenumăratelor invazii care au 
urmat abandonării Daciei de către Aurelian, și că s'au constituit 
ca organizații statale independente puţin timp după năvălirea 
Tătarilor, la începutul secolului XIII. Culturaliceşte, aceste năvă- 
liri au fost de o cumplită sterilitate. Nici Dacii, nici Daco-Romanii. 
nici Românii, n'au avut nimic da învăţat dela aceşti nomazi 
răsăriteni. Nu există nicio comparaţie cu ceeace a însemnat pentru 
viitorul Europei năvălirile germanice dela sfârşitul antichităţii. 
Afară de rari excepţii-printre care trebuiesc amintiţi, în primul 
rând, Slavii-aceşti barbari răsăriteni nu ocupau teritoriile cucerite; 
se mulțumeau să le devasteze. Astfel că rezistența-de multe ori 
pasivă-în fața năvărilor, nu s'a soldat cu niciun beneficiu cultural 
pentru strămoşii noştri. Singurul aport positiv l-a adus, indirect, 
marea invazie tătărească; dar el e de ordin istoric, iar nu cultu- 
ral. În urma catastrofei provocată de năvălirile Tătarilor, Românii 
au constituit primele organizaţii statale majore. 

Destinul a făcut ca o sulă cinzeci de ani după năvălirile tătă. 
reşti, o altă nouă și masivă expansiune asiatică să aibă loc în 
Europa răsăriteană: este apariția Turcilor Otomani, care ocupă 
fulgerător statele balcanice și încearcă să-și deschidă drum spre 
inima Europei îndreptându-se spre Dunăre. Dela apariţia Turci: 
lor Otomani în orizontul istoriei româneşti, Românii, împreună 
cu vecinii lor Sârbii, Ungurii şi Polonezii. dar mai mult ca ei, 
pentrucă se aflau chiar în drumul Turcilor-Românii au fost con: 
fiscaţi, timp de aproape patru secole, de ingrata misiune de a 
rezista, a hărțui şi a istovi puternicele armate otomane. Lupta 
aceasta necontenită şi fără glorie-pentrucă dacă nu se află 
decât rareori în Occident-a echivalat cu o înspăimântătoare he- 
moragie. Fără îndoială că rezistența Românilor şi a vecinilor lor 
dunăreni a făcut posibilă salvarea Occidentului. In cele trei 
secole care s'au scurs dela bătălia dela Nicopole la asediul Vie: 


[] 

nei, Occidentul a avut răgaz să se întărească și să se pregă- 
tească de contraofensivă. Când, după înfrângerea rezistenţei 
româneşti, Otomanii au ajuns la Viena și au as=ediat-o, în 1683, 
era prea târziu. Ei înşişi erau istoviţi de cele trei secole de 
luptă, şi de atunci au fost siliți să se retragă treptat din Europa. 
In treacăt fie spus, sacrificiul de sânge şi de spirit al popoarelor 
din Răsăritul Europei, n'a fost încă valorificat de către conș- 
liinţa istoriografică a Occidentului. 

Este suficient să reamintim în liniile ei mari istoria Româ- 
niei, pentru a înțelege de ce Românii n'au putut face cultură în 
sensul occidental al cuvântului; de ce, adică, n'au putut înălța 
catedrale masive şi numeroase, de ce n'au zidit castele şi burguri 
de piatră, de ce n'au adunat comori de artă, n'au scris prea 
multe cărți şi n'au colaborat, alături de Occident, la progresul 
ştiinţelor și al filozofici. In primul rând pentrucă n'au avut timp 
să facă toate acestea, pentrucă n'au fost lăsați să le facă. Inva- 
ziile se succedau una după alta şi oainenii nu numai că-şi pără- 
seau satele ca să se retragă în munţi, ci le și ardeau în urma lor. 
Uraşele au fost necontenit devastate şi incendiate până la înce- 
putul secolului XIX. E de mirare, totuş, că s'au mai păstrat 
câteva biserici şi mănăstiri. Şi frumuseţea desăvârşită a acestor 
locașuri sfinte e cea mai bună dovadă de gustul artiştilor și voe- 
vozilor români. Dar din tot ce s'a clădit în ţările româneşti, a 
rămas foarte puţin. Mănăstirile erau bogate în manuscrise și 
cărţi şi mii de asemenea manuscrise și cărți, copiate şi tipărite 
în mănăstirile româneşti, se găsesc astăzi în toate marile biblio- 
teci ale lumii. Dar de toată această producţie religioasă şi savantă 
s'a auzit prea puțin în Occident; ea, însă, circulă în toată Eu- 
ropa răsăriteană și în Orientul apropiat. După căderea Cons: 
tantinopolului, ţările româneşti au fost, multă vreme, izvorul 
cultural al întregului Orient creştin. Găsea acolo un “public” în 
aceiaş situație ca şi poporul românesc: terorizat de invaziile sau 
ocupaţia otomană, rupt de restul Europei libere şi creștine, con- 
fiscat de o luptă zi de zi pentru supravieţuire. Intr'un anumit 
sens, se poate spune că Evul Mediu s'a prelungit în Răsăritul 
Europei cu cel puţin trei veacuri. De aceia toată activitatea 
culturală scrisă care sa desfăşurat în țările românești s'a 

făcut în sensul în care se scriau cărţile în Evul” Mediu: pentru 
întărirea sufletească a poporului și învăţătura clericilor. Pentru 
acest motiv. în afară dc câteva rari excepţii, această producţie cul- 
turală n'a interesat Occidentul: pentru că Occidentul depășise de- 
mult Evul Mediu şi nu se mai interesa decât de valorile creiate în 
conformitate cu noile canoane impuse de Renaștere. Ori, din mo- 
tive istorice lesne de înţeles, dar mai ales datorită structurii creş- 
line şi populare a «pirilualilăţii sale, România n'a cunoscut echi- 
valentul Renaşterii. Şi atâta timp cât Occidentul a trăit în orizon- 
tul spiritual al Renașterii, el a rămas cu totul indiferent faţă de 
valorile culturale româneşti. Interesul Occidentului pentru Româ- 
nia și celelalte popoare din Răsăritul Europei, s'a trezit abia la 
începutul secolului AlX-lea., când ciclul inaugurat de Renaștere 
a fost definitiv închis şi a început “Eonul” naționalităților. 

Inainte de a merge mai departe. asi vrea să deschid o paranteză 
privitoare la tensiunea istorică, prelungită timp de cinci secole, care 
a existat între Români, pe deoparte, şi Tătari şi Turci pe de alta. 
Intocmai după cum Daco-Romanii, după părăsirea Daciei de 
către Aurelian, n'au avut norocul să cunoască simbioza cu popoa- 
rele barbare germanice, așa cum au cunoscut—o provinciile occi- 
dentale ale Imperiului, şi care s'a dovedit a fi atât de fertilă pentru 
viitoarele creiaţii istorice şi culturale ale Europei—tot aşa Românii 
n'au avut norocul unor adversari spiritualicește superiori sau mă- 
car egali. Pentru a ne da seama de gravitatea acestui lucru, să ne 
amintim cazul Spaniei, care a cunoscut și ea o tensiune similară 
față de Islam. Dar lupta Spaniei cu Maurii a fost binevenită nu 
numai pentru călirea caracterului spaniol, ci şi pentru activitatea 
culturală. Spania a dat mult Islamului iberic—dar a şi primit dela 
el. Chiar atunci când nu se poate vorbi de o influenţă, ciocnirea în- 
tre cele două spiritualităţi și cele două tradiţii culturale a fost fer- 
tilă pentru fiecare din ele. 

Cu totul altul e cazul României şi a celorlalte ţări care au pur- 
tat secole de-arândul, răsboaiele cu Tătarii și cu Turcii. In afară de 
câteva elemente lexicale, n'am luat aproape nimic dela aceşti adver- 
sari. Otomanii reprezentau în primul rând o putere militară şi o ad- 
ministratie solidă. Rezistenţa împotriva lor a avut rezultate impor- 


tante, dar de un cu totul alt ordin decât cele pe care le-au cunoscut 

Spaniolii din lungul lor conflict cu Maurii. Agresivitatea militară 
a Otomanilor a solidarizat toate popoarele creştine din Europa 
Orientală; în asemenea măsură încât. în limba română, un “creş- 
tin” desemnează tot atât de bine un “Român”, un “om de omenie” 
şi un “credincios”—în timp ce “păgân” înseamnă nu numai un 
ne—creștin, ci şi un om fără nici o lege morală, un “strein” venit 
din altă lume și având cu totul alte obiceiuri. lar cuvântul “Turc” 
înseamnă în limba română un om care nu înțelege ce-i spui, care 
judecă după alte criterii şi dela care te poţi aştepta la orice. In- 
tervenţia Otomanilor în orizontul istoric al Românilor n'a rodit, 
deci, culturalicește; ca a făcut doar ca lumea să se împartă în 
două: pe deoparte “creştinii”, adică oamenii de aceiași “lege” şi 
“credință” —iar pe de altă parte “păgânii”, “nelegiuiţii”, “Turcii”, 

Spre deosebire, însă, de Islamul care, în primele secole ale Hc- 
girei, își întindea vertiginos stăpânirea în Orient, pe țărmurile Me- 
diteranei și în Iberia, convertind adesea cu forţa populaţiile sub- 
jugate— Otomanii, ei înşişi convertiți destul de târziu la Islamism, 
nu se amestecau decât sporadic în viaţa religioasă a popoarelor cu 
care se luptau. Astfel că, in afară de rari excepţii, țările româneşti, 
ca şi întreaga peninsulă balcanică, şi-au putut păstra neştirbită cre- 
dinţa strămoșească. Aceaslă toleranță religioasă a Otomanilor a 
fost, fără îndoială un mare bine. Dar pe de altă parte, ea a avut și 
un aspect negativ. Lipsa de tensiune spirituală între cele două religii 
a împuţinat posibilităţile de reînoire și de noi sinteze culturale ale 
neamului nostru. Marile adversităţi religioase şi ideologice, sunt 
deobiceiu fertile spiritualiceşte pentru ambii adversari, şi Occi- 
dentul catolic, ca şi India brahmanică, datorește indirect, rezis- 
tenții împotriva Islamului, unele din creiaţiile lui cele mai de 
seamă. Dar Otomanii cu care se răsboiau strămoșii noştri nu erau 
Maurii care au împodobit, au apărat și au plâns Granada. Faţă de 
primejdia pe care o reprezentau Otomanii, Românii s'au închis 
şi mai mult în ei, s'au adâncit în propriile lor tradiţii spirituale. 
care erau nu numai latino-bizantine, ci şi pre-latine, adică geto- 
thracice. Rezultatul a fost că geniul popular, autentic românesc, a 
ieșit sporit din acest secular proces de interiorizare. Dar evident. 
adâncirea propriilor tradiţii spirituale n'a putut rodi decât pe ni: 
velul creiaţiei populare, adică al folklorului. Deabia de curând 

Românii au cunoscut adversităţi istorice în care erau primejduite 
lie credința strămoşească, fie însăşi ființa neamului. Ori, aseme- 
nea adversităţi, cu toate durerile şi pierderile de substanţă pe care 
le-au adus, au fost, totuși, binefăcătoare. Ele au călit caracterul 
naţional şi au grăbit procesul de luare de cunoștiință a propriului 
destin istoric. 

Adevărata primejdie începe, însă, pentru întreg neamul ro- 
mânesc, abia după ocuparea teritoriului de către Soviete. Pentru 
întâia oară în istoria sa, neamul românesc are de aface cu un ad- 
versar nu numai excepţional de puternic, dar şi hotărât să între- 
buinţeze orice mijloc pentru a ne desființa spiritualiceşte şi cul- 
turaliceşte, ca să ne poată, în cele din urmă, asimila. Primejdia 
este mortală, căci metodele moderne îngăduie dezrădăcinările şi 
deplasările de populaţii pe o scară pe care omenirea n'a mai cu- 
noscut- o dela Asirieni. Chiar fără masivele deplasări de popu: 
laţii, există primejdia unei sterilizări spirituale prin distrugerea 
sistematică a elitelor şi ruperea legăturilor organice cu tradiţiile 
culturale autentic naţionale. Neamul românesc, ca şi alte atâtea 
neamuri subjugate de Soviete, riscă să devină, culturaliceşte, un 
popor de hibrizi. Dar s'ar putea, totuşi, ca această primejdie de 
moarte să se soldeze cu o extraordinară reacție spirituală, care 
să echivaleze cu instaurarea unui nou ““mod de a fi” şi să provoace 
pe planul creiaţiei culturale, ceeace a însemnat, pe planul creiaţiei 
statale, “descălecarea” de acum şapte veacuri, provocată de marea 
năvălire a Tătarilor. După cum spuneam mai sus, fondarea Sta- 
telor românești se datoreşte în bună parte exasperării produse de 
devastările tătăreşii, care amenințau cu dispariţia micilor forma- 
ţii politice autonome. S'ar putea ca ocupaţia sovietică și încerca- 
rea de deznaționalizare întreprinsă de Ruşi cu metode şi mijloace 
faraonice, să însemne, prin contra-ofensiva spirituală pe care o 
provoacă, adevărata intrare a României în istoria culturală a 
Europei. Subliniez într'adins termenul istorie. Căci aproape tot ce 
a dat mai bun geniul românesc până în prezent, l-a dat pe nivelul 
creiaţiei folklorice. Ori, se ştie prea bine, folklorul nu ţine seama 
de istorie: dimpotrivă, o sabotează şi o devalorizează. In orizon- 
tul spiritual care e propriu folklorului, istoria echivalează cu efe- 
merul, nesemnificativul şi iluzoriul. ““Apa trece, pietrele rămân”! 


.>2 

este formula care rezumă cel mai pregnant, punctul de vedere al 
geniului popular faţă de istorie. In perspectiva folklorului, Istoria 
e doar un şir de vane întâmplari, efemere şi precare ca “valuri- 


le”? 


şi “Apele”. Semnificative nu sunt “Apele” în continuă deve- 
nire—ci ceeace e greu, imobil, incompatibil: “Pietrele”, imagina 
arhetipală a realităţii ontologice prin excelenţă... 

Această lungă paranteză— deschisă asupra lipsei de tensiune 
spirituală între Otomani şi Români şi închisă asupra primejdiei 
pe care o reprezintă ocupaţia sovietică, primejdie care, totusi, ar 
putea inaugura un nou “fel de a fi”, în istorie, al romanităţii— 
această lungă paranteză nu ne-a depărtat, totuși, prea mult de su- 
biect. Pentrucă tocmai începusem să spunem că, datorită împre- 
jurărilor istorice. Românii au fost împiedicaţi să creieze pe ni- 
velurile culturale instaurate de Evul Mediu şi desăvârşite de Re- 
naştere. Capo—d'operile spiritualităţii românești aparţin folklo- 
rului; şi deşi România modernă a avut norocul să aibă un poet 
de geniu în Mihail Eminescu, totuşi capo—d'operile liricei şi ba- 
ladei românești rămân poeziile populare “Miorița” şi legenda 
“Meşterului Manole”. Ceva mai mult: o bună parte din literatura 
română modernă s'a desvoltat în prelungirea creiaţiei folklorice. 
Unul din rarii autori români care pot fi'numiţi cu adevărat “cla- 
sici”, lon Creangă, se situiază direct în universul folkloric. Asta 
face ca literatura română să prezinte, poate, singura excepție 
pe care o numără Literatura europeană; aceia că opera integra- 
lă a unuia din clericii săi este accesibilă, şi prin limbă, și prin 
orientare estetică, oricărui țăran român; şi când spunem ““acce- 
sibilă”, nu ne gândim la lectură, pentru că țăranul, chiar atunci 
când ştie scrie şi ceti, rămâne totuşi solidar cu literatura orală; ori, 
opera lui Creangă, poate fi ascultată şi gustată de țărani cu aceiaşi 
bucurie cu care ei ascultă creiațiile literaturii populare. E destul 
să ne amintim prăpastia care există între Racine, Montaigne sau 
Pascal şi universul spiritual al ţăranului francez, sau între opera 
lui Goethe şi a lui Dante şi universurile țăranilor germani și ita- 
lieni, pentru a ne da seama de semnificaţia pe care o are cazul 
lui Ion Creangă pentru cultura românească. 

Nam vrea să fim rău înţeleşi. Constatând această prelungire 
a geniului folkloric până în literatura scrisă a sfârşitului secolu- 

lui XIX-lea, nu voim să facem apologia valorilor folklorice, opu- 
nându-le valorilor culturii savante. Dimpotrivă dintr'un anumit 
punct de vedere, această solidaritate a unei părţi din literatura 
românească modernă cu universul folkloric, riscă să menţină anu- 
mite creiaţii românești într'un provincialism cultural dăunător. Și 
aceasta, nu pentru că folklorul ar fi, în el însăşi, un mod inferior 
de creaţie. ci pentru simplul motiv că, datorită propriei istorii 
Europa a depășit de mult modul de creaţie folkloric și a impus 
—nu numai sieși, ci şi lumei întregi—modul de creaţie cult, adică, 
în primul rând, “expresia scrisă”—iar nu orală. In epoca imediat 
precedentă epocii noastre—şi pe care am pulea—o numi poziti- 
vist—materialistă—solidaritatea cu universul folkloric constituie 
chiar pentru o cultură europeană, modernă, o adevărată catas- 
trofă. Dacă romantismul a provocat pretutindeni gustul pentru li- 
teraturile populare și “geniile naţionale”, pozitivismul, dimpotri- 
vă, a izbutit să impună credința că toate aceste creații populare 
aparţin arheologiei spirituale, că ele fac parte din trecutul, pen: 
tru totdeauna abolit, al umanității europene și că, prin urmare, 
ele nu mai pot servi în niciun fel creațiilor culte. Cât timp a dom- 
nit în lume acest punct de vedere pozitivist și evoluționist, posi- 
bilităţile spirituale concentrate în tradiţiile folklorice nu aveau, am 
putea spune, nici o șansă de valorificare. Situaţia s'a schimbat, însă, 
în ultimii 40 de ani. Pe deoparte, Europa a cunoscut, şi cunoaşte 
încă, o autentică renaștere religioasă, în primul rând o reactua- 
lizare viguroasă a catolicismului şi dogmele pozitiviste sunt astăzi 
desuete; iar pe de altă parte, Asia a reintrat de curând în Istorie, 
și alte nenumărate popoare, culturalicește arhaice, sunt şi ele pe 
cale de a interveni în Istorie. Asta însă înseamnă că un dialog 
dela egal la egal va începe în curând între cultura europeană şi ce- 
lelalte culturi exotice şi arhaice. Ori. un lucru se știe: ori cât 
de mult s'ar deosebi între ele, toate culturile extra- europene 
continuă să valorifice şi să se inspire din “mituri” şi folosesc ca 
instrumentul de cunoaştere, pain excelență, gica simbolului. 
Dacă dialogul care va începe între cultura europeană și celelalte 
cultuii e menit să fie fecund. trebuie să se ţină seamă de univer- 
surile spirituale ale non-europenilor. Și nu e deloc lipsit de sem- 
nificație faptul că. în ultimul timp. gândirea europeană a făcut 

extraordinare eforturi ca să înţeleagă simbolismul şi să revalo- 
rizeze miturile şi arhetipurile. Este ca şi cum spiritul european 
ar fi presimiţit, de vreo 30 de ani încoace, că mersul istoriei îl +a 
obliga curând la un dialog liber şi pe picior de egalitate, cu cele- 
lalte spiritualităţi non-europene. 

Deci, ca să revenim la cazul culturii româneşti, solidaritatea 
sa cu orizontul spiritualităţii folklorice nu mai poate fi conside- 
rată astăzi, ca un impediment, ca o împuţinare a posibilităţilor 
de colaborare cu adevărata cultură europeană “majoră”. Dimpo- 
trivă, această simpatie cu modurile de sensibilitate și gândire 
arhaice o face aptă, mai mult decât culturile occidentale, să înţe- 
leagă situaţiile spirituale ale lumei non-europene şi să susțină 
dialogul cu această lume. Dar toate aceste posibilităţi, aparţiu 
viitorului apropiat. Să vedem deocamdată ce înseamnă propriu 
zis solidaritatea cu universul folkloric, şi să ne întrebăm în ce 
măsură această solidaritate poate promova sau. dimpotrivă, limi- 
ta posibilităţile de creaţie ale unui popor. 

Spuneam adineaori că Istoria a silit neamul românesc să-şi 
adâncească propriile sale tradiţii—latine şi pro-latine—împiedi- 
cându-l totodată să participe la mişcarea culturală inaugurată de 
Renaștere şi Iluminism. Constituit în îmensa lui majoritate din 
plugari şi păstori. neamul românesc și-a concentrat forţele lui 
de creaţie aproape exclusiv în universul spiritualităților popula- 
re. Terorizat de evenimentele istorice, geniul neamului românesc, 
s'a solidarizat cu acele realităţi vii pe care istoria nu le putea 
atinge: Cosmosul şi ritmurile cosmice. Dar strămoşii Românilor 
erau deja creștini, în timp ce neamul românesc se plăzmuia între 
catastrofe istorice. Așa că simpatia față de Cesmos, atât de spe- 
cifică geniului românesc, nu se prezintă ca un sentiment păgâ- 
nesc—ci ca o formă a spiritului liturgic creştin. Multă vreme sa 
crezul că sentimentul Naturii şi solidaritatea cu ritmurile cosmice 
trădează o spiritualitate necreştină. Prejudecata aceasta se da- 
tora unei insuficiente cunoașteri a creştinismului şi în deosebi a 
creştinismului răsăritean, care a păstrat în întregime spiritul |i- 
turgic al primelor veacuri. In realitate, creştinismul arhaic n'a 
devalorizat Natura—aşa cum s'a întâmplat cu anumite aspecte 


ale creştinismului medieval, ascetic și moralizant, pentru care na- 

tura reprezenta adesea ““demonia” prin excelență. Pentru creşti- 
nismul arhaic, aşa cum a fost înţeles el în deosebi de către Sfin- 
ţii Părinţi orientali, Cosmosul n'a încetat o singură clipă de a 
fi creaţia lui Dumnezeu, iar ritmurile cosmice au fost tot timpul 
concepute ca o liturghie cosmică. Solidarizaţi spiritualiceşte cu 
Natura, Românii n'au făcut un act de regresiune către orizontul 
păgânesc ci, dimpotrivă, au prelungit până în zilele noastre acea 
magnifică încercare de încreștinare a Cosmosului, începută de 
Sfinţii Părinţi, dar întreruptă, din diferite motive, în cursul Evu- 
lui Mediu, în Occident. Lucrurile acestea sunt astăzi tot mai clar 
înţelese, datorită în primul rând renașterii spiritului liturgic şi 
interesului crescând față de spiritualitatea patristică. Se înţelege 
astăzi ceeace anevoie s'ar fi putut înţelege în mijlocul secolului 
trecut: şi anume, că pentru creștinismul arhaic Câsmosul par: 
ticipă la drama divină, că, întocmai după cum sufletul omului 
e însetat de mântuire, tot aşa Natura întreagă geme şi suspină 
așteptând Invierea. Intr'adevăr, e destul să se citească imnogra- 
fia Bisericii răsăritene sau să se observe ceremonialul pascal, pen: 
tru a înţelege cât de solidară este Natura cu misterul cristologic, 
cu răstignirea, moartea și învierea Mântuitorului. Natura întrea- 
gă e cernită în săptămâna Patimilor, dar renaşte, triumfătoare 
prin învierea lui Isus. 

Ori, această liturgie cosmică o regăsim în folklorul românesc. 
Asta înseamnă că, retrăgându-se în ei înşişi, concentrându-se asu- 
pra propriilor lor tradiţii, apărându-se împotriva lumei din afară 
—care era, să nu uităm, o lume ostilă, cea a barbarilor eurasia- 
tici, veniţi să prade şi să distrugă—Românii au păstrat, au adân- 
cit şi au valorificat o viziune creştină a Naturii, așa cum fusese 
ea exprimată în primele secole ale creştinismului. Prin urmare, 
conservatismul și arhaismul folklorului românesc a salvat un patri- 
moniu care aparţinea creştinismului în genere, dar pe care proce- 
sele istorice, l-au anihilat. Lucrul acesta nu e fără importanţă, as- 
tăzi, când se încearcă revalorizarea tuturor formelor arhaice ale 
creştinismului pentru a putea face față problemelor ridicate de 
reintrarea Asiei în istorie. 

Pentru a înţelege mai bine în ce măsură spiritualitatea popu- 
lară românească, deşi profundă creştină, este solidară cu liturghia 

cosmică, să amintim numai un singur exemplu: acel al concepției 
Morţii. Spuneam mai sus că cele două capod'opere ale poeziei 
populare sunt “Miorița” şi Balada Meșterului Manole. Amândouă 
prezintă moartea rituală ca o valoare supremă, ca cea mai nobilă 
împlinire pe care o poate nădăjdui existenţa omenească. Balada 
Meşterului Manole se centrează în jurul misterului jertfei: ca să 
se poată ridica şi dura, o construcție—în cazul nostru Mănăstirea 
Argeşului—are nevoie de jertfirea unei vieţi omeneşti. Meșterul 
Manole îşi sacrifică soţia, zidind-o la temelia mănăstirii. Cu alte 
cuvinte clădirea dobândeşte “viață”, e “însuflețită”, printr'un 
mister care face posibilă traslaţia vieţii soţiei Meşterului Manole, 
într'un nou “corp” și anume în corpul arhitectonic al Mănăstirii. 
După cum se ştie ritualul jertfei de construcţie e străvechiu și se 
întâlnește în multe părţi ale lumii. Insă acest ritual n'a inspirat 
creaţiile poetice populare decât în peninsula balcanică: balade 
asemănătoare se întâlnesc la Greci (Legenda Podului de peste 
Anta), la Sârbi şi la Bulgari. Dar ceeace trebuie subliniat, este 
faptul că forma literară cen mai reuşită, atât din punct de vedere 
spiritual cât şi artistic, o prezintă balada românească a Meșterului 
Manole. Este, deci, semnificativ că geniul popular românesc şi-a 
dat expresia lui maximă tocmai în acest mit al jertfei creiatoare. 
Cu atât mai semnificativ, cu cât cealaltă capod'operă “Miorita”, 
revelează şi ea tot un mit al morţii: ciobanul, deși prevenit de 
mioara lui favorită, că ceielalți tovarăşi vor să-l .ucidă, acceptă 
moartea ca o jertfă voluntară de sine, dându-i totodată sensul unei 
nunți cosmice, adică îi acordă valorea supremă de reconciliere cu 
destinul și de reintegrarea într'o Natură care nu mai e Natura 
“păgână”, ci un Cosmos sanctificat liturgic. 

Descifrăm, deci, în aceste mituri româneşti ale morţii, o vi- 
ziune arhaică și totodată creştină: moartea e jertfa supremă, e un 
mister prin care omul se desăvârşeşte, dobândind un mod supe- 
rior de a fi în lume. Pentru că pentru Români, ca şi pentru atâtea 
alte culturi, moartea nu e o extincţie, nici măcar o împuţinare a 
existenței—ci un nou mod de a fi, o nouă existenţă, pe un alt 
nivel, mai aproape de Dumnezeu. Concepţia aceasta este încă vie 
la Români. După sângeroasele lupte dela Mărăşeşti, în 1917, în 
care au fost decimate, printre altele, o divizie din Oltenia, satele 

dinapoia frontului au organizat spontan procesiuni cu preoţi în 
odăjdii, îngenunchind pe marginele şoselelor care duceau spre 
Oltenia. Oamenii aceştia ştiau că soldaţii căzuţi la Mărăşeşti, 
fără lumânare, nespovediţi şi neîmpărtășiți, se întorc spre satele 
lor olteneşti înainte de a se îndrepta spre lăcaşul de veci. Deaceia 
îi întâmpinau îngenunchiati, cu lumânări aprinse şi cu preoții 
care spuneau rugăciuni pentru odihna miilor de morţi nevăzuți. 
Am auzit că procesiuni similare s'au făcut şi în Moldova în iarna 
1942-43, după ce s'a aflat de măcelul dela Stalingrad. Toate aces- 
tea înseamnă că miturile morţii—considerată ca misterul jerftei 
de sine—sunt încă vii în sufletul întregului popor românesc. Lu- 
crul nu e fără importanţă. Se ştie că valorificarea morţii constitue 
una din cele mai fecunde victorii ale creştinismului. Se ştie, dease- 
menea, că o cultură are cu atât mai multe șanse de a deveni uni- 
versală cu cât își pune mai curajos problema Morţii. 

Observăm astfel că valorile creștinismului arhaic—în orizontul 
căruia ritmurile Naturii sunt transfigurate într'o liturghie cosmică, 
iar moartea e concepută ca un mister sacramental—valorile aces- 
tea nu numai că au rodit, culturalicește în creaţiile folklorice, dar 
sunt încă vii în experienţa de toate zilele a poporului românesc. 
Ori, dacă ne amintim că păstrarea şi adâncirea valorilor creştinis- 
mului arhaic a fost posibilă datorită vitregiei Istoriei, care a 
silit poporul român să se concentreze asupra propriilor lui tra- 
diții religioase ca să poată snpraviețui—avem dreptul să ne între- 
băm dacă nu cumva milenara teroare a acestei Istorii n'a avut 
totuși și un rezultat pozitiv. Anume, pregătirea poporului românesc 
pentru marea încercare prin care trece astăzi, sub ocupaţia şi 
opresiunea sovietică: Ne putem întreba care ar fi fost astăzi 
șansele de rezistență ale acestei insule de latinitate pe care o re- 
prezintă poporul românesc, dacă propria lui istorie nu i-ar fi 
constituit o spiritualitate profund creştină, având în centrul ei 
misterul Morţii salvatoare şi al jertfei de sine. S'ar putea ca 
ceeace a constituit până acum nenorocul Românilor în istorie, să 
alcătuiască tocmai marea lui șansă de a supravieţui în Istoria de 
mâine. 

După cum am mai spus, teroarea istorică a împiedicat până 
acum creaţiile masive ale geniului românesc pe un plan mondial. 

Trebue să ne amintim mereu că România modernă şi independen- 
lă nu are încă o' sută de ani de existenţă, iar întregirea țării a 
avut loc, deabia acum 35 de ani. Făcând bine socotelile, vedem 
că România întregită s'a bucurat numai de 20 de ani de lihertate. 
Şi totuși, cât de mult s'a creiat în acest răstimp! Dacă ar fi avut 
încă 20-30 de ani de relativă linişte, este probabil că România 
sar fi remarcat printr'un aport important în feluritele domenii 
ale culturii europene. Dar Istoria Românilor nu cunoaşte perioade 
lungi de liniște: deaceea spiritul creiator nu se poate manifesta 
decât în intermitențe pe planul culturii scrise, savante. Incontinuu 
şi inepuizabilă se manifestă doar creiaţia spiritualităţii populare, şi 
deaceea am stăruit atâta asupra ei: ea singură ne revelează cons- 
lantele geniului românesc. 

Asta nu înseamnă, însă. că, în rarele şi scurtele perioade de 
linişte, geniul românesc n'a creiat şi pe nivelul culturii savante. 
Ceva mai mult: dela început aceste creaţii au avut un caracter 
specific şi o structură majoră. Ele nu imitau valori streine, ci 
revelau un univers spiritual necunoscut, sau imperfect cunoscut, 
Occidentului. E destul să amintim pe Spătarul Milescu, în sec. 
17-lea, şi pe Dimitrie Cantemir, în al 18-lea, pe Eminescu și pe 
Hajdeu în sec. 19-lea, ca să înţelegem pe ce plan s'au situat creia- 
țiile savante românești: ele revelau acel orizont spiritual astăzi 
aproape uitat în Occident—deși face parte integrantă din Europa 
şi a dat foarte mult Europei—acel orizont spiritual în care s'au 
mișcat Orpheu și Zalmoxis, şi care mai târziu, a nutrit spirituali- 
tatea romano-hizantină. Dela Dimitrie Cantemir, Eminescu și 
Hajdeu, trecând prin lorga şi Vasile Pârvan, până în zilele noa 
tre, la Nae Ionescu și Lucian Blaga, o seamă de poeţi, cărturari 
şi filozofi români au valorificat tradiţiile născute din sintezele 
spirituale Thraco-romane, sinteze care s'au alcătuit dealungul 
veacurilor din întâlnirea atât de fecundă între Roma, Thracia şi 
creștinismul arhaic. In această parte a Europei, considerată aproa- 
pe pierdută după instalarea dominaţiei otomane, s'au păstrat 
comori de spiritualitate care au făcut cândva parte din însăşi 
centrul culturii europene: căci Thracia dionisiacă şi Grecia or- 
phică, Roma imperială și creştină, în această parte a Europei, 


Sau întâlnit şi și-au plăzmuit cele mai de seamă valori. 

Nu trebuie să uităm o clipă că acolo unde sa întins Grecia, 
Roma şi creştinismul arhaic, s'a conturat adevărata Europă, nu 
cea geografică, ci Europa spirituală. Şi toate valorile creiate 
înlăuntrul acestei zone privilegiate fac parte din patrimoniul 
comun al culturii europene. Nu ne putem imagina o cultură euro- 
peană redusă numai la formele ei occidentale. Culturaliceşte, ca şi 
spiritualicește, Europa se întregeşte cu tot ce a creiat și a păstrat 
spaţiul carpatic-balcanic. Ceva mai mult: avem motive să credem 
că spaţiul în care sa întruchipat Zalmoxis, Orpheu și misterele 
Mioriţei şi ale Meșterului Manole, nu şi-a săcătuit isvoarele de 
creiaţie: acolo unde mourtea e încă valorificată ca o nuntă, izvoa- 
rele spirituale sunt intacte. Europa este locul predestinat al creia- 
țiilor multiple, variate, complementare: spiritualiceşte și cultura- 
licește, Europa nu este—și nici nu poale ji—un bloc monolithic. 
Ea are, deci, nevoie de dimensiunea orphică şi zalmoxiană pentru 
a se putea întregi şi a putea plăsmui noi sinteze. 

Ajunși la capătul expunerii noastre, mai rămâne să ne mai 
punem o singură întrebare. Ea depăşeşte problemele culturii româ- 
nești, interesând destinul istoric al Românilor. Intrebarea este 
aceasta: printrun miracol, sămânța Romei nu s'a pierdut după 
părăsirea Daciei de către Aurelian—deși această părăsire a 
însemnat o adevărată catastrofă pentru locuitorii bogatei provin- 
cii. Dar Europa își mai poate îngădui această a doua părăsire a 
Daciei în zilele noastre? Făcând parte, trupeşte şi spiritualiceşte, 
din Europa, mai putem fi sacrificați fără ca sacrificiul acesta să 
nu primejduiască însă şi existența și integritatea spirituală a Eu- 
ropei? De răspunsul care va fi dat, de Istorie, acestei întrebări, 
nu depinde numai supraviețuirea noastră, ca neam, ci și supra- 
viețuirea Occidentului. 


PROBLEME ISTORIOGR AFICE. ([]) 


(Contribuţie la Istoria Teritoriilor Carpato-Danubiene în Seco- 


lele IV şi V). 


de |. D. C.—COTERLAN 


Consideraţiuni Introductive 


Compenetrarea datelor privitoare la o anumilă epocă, precum 
si interdependenţa problemelor de acestea indicate, au indus pe 
mulţi istorici și "arheologi, să considere concluziile specifice, refe- 
ritoare la o singură “problemă”, drept o condiţie directivă și de- 
terminantă în structurarea oricărui alt proces, consacrat oricărei 
alte probleme a timpului respectiv. Se ajunge, în felul acesta, la 
stabilirea unei poziţii centrale si privilegiate pentru o singură pro- 
blemă şi la caracterizarea tuturor celorlalte “date” și “probleme”, 
prin prisma concluziilor rezultate din examinarea factorului cen- 
tral. Procedeul este indical, mai ales, dacă se line în seamă faptul, 
că problema centrală este deobiceiu cea mai “bine luminată” din 
punct de vedere al datelor istoriografice şi arheologice. Riscul 
conslă însă într'o evaluare greşită nu nuinai a posibilităţilor gene- 
rale de valorificare a unui complex de date istorice. ci şi a pozi- 
ției cronologice sau politico-geografice, etc., a problemei centrale, 
fapt care duce la o identificare istorică greşită a tuturor celorlalte 
probleme. 

Aşa. de pildă, localizarea Taifalilor în Oltenia, cu vreo 20 de 
ani înainte de Aureliarus, deviază într'o formă decisivă cursul 
cercetărilor în legătură cu problema evacuării sau ahandonării, 
totale sau parţiale, a Provinciei Dacia și creiază condiţii prielnice 
unei anumite tendinţe generale, contrarie Istoriei Naţionale, pri- 
lejuind ridicarea la rangul de ipoteză științifică a unei absurdităţi, 

cum poate fi cea enunțată privitor la o părăsire totală sau par- 
țială a Daciei în timpul domniei lui Gallienus (61). In altă ordine 
de idei, greșita localizare geografică a Ta:falilor în Oltenia a 
conditionat în cea mai mare măsură la fel de greșita localizare a 
lui “Caucalandensis Locus” în partea de Sudest a Banatului. La 
rândul său, această din urmă localizare i-a determinat pe arheo- 
lugi şi istorici să nege orice conexiune cronologică, etnică şi artis- 
tiqă între obiectele cunoscute sub numele de “Tezaurul dela Pie- 
«0asa” şi Vizigoţi. Concluzia a fost, refutarea generală a “tezei 
vizigolice” enunțată de Odobescu în faimosul său studiu publicat 
la Paris cu titlul “Le tresor de Pietrosa” (62), şi la care aderaseră 
arheologi de talia lui Bock (63) și Schuchhardt (64). Grupul prin-" 
cipal de argumente, care a venit mai târziu să întărească opoziția 
cercurilor ştiinţifice față de “teza vizigotică”, favorabil totodată 
unei genealogii artistice “orientale”, adică “ne-germanică”, a 
“Tezaurului dela Pietroasa”, s'a bazat pe identificarea, posterioară 
lui Odobescu, a unei tehnice străvechi de prelucrare a aurului, 
considerată de provenienţă eminamente vrientală și cunoscută sub 
numele, dat de arheologia franceză, de “technique du cloisona- 
ge” (65), aplicată unei părţi din piesele “Tezaurului”. Treptata 
aprofundare a cunoștințelor privitoare la această tehnică de orte- 
vrerie orientală, întâmplată odată cu desvelirea marilor depozite 
arheologice din Sudul Rusiei (66), prin a căror descoperire a fost 
înregistrat în Istoria Lumii un capitol cu totul nou, până atunci 
ignorat de Arheologie și Preistarie—, dar, mai ales, cercetările 
şi concluziile lui Strzi govski 167), Minns (68), Rostovzeff (69), 
Kondakofr (70). Mâle (71). ş. a., au promovat opinii, a căror 
ultimă consecință poate ii considerată acea părere a lui Daicovi- 
ciu 172), după care. obiectele cunoscute în graiul popular cu nu- 
mele de “Cloşca cu puii de aur”. ar îi fost “colecţionate” şi în- 
gropate la locul aflării lor, abia în secolul al V. 

lată cum a decăzut deci valoarea documentară explicativă a 
celui mai măreț monument artistic și în acelaş timp cel mai im- 
portant truvaliu arheologic din epoca germanică a Dacoromaniei 
Teza lui Odobescu a fost calificată drept părere “depăşită de 
timp”, iar teoriile sale privitoare la o “origine vizigotică” a “Te- 


zaurului” au fost exilate de către arheologii şi istoricii mai noui 

în domeniul “fantasticului” şi “legendarului”. Sa mers până la 
eliminarea din orice comhinaţie reconstructivă a figurii, atât de 
interesantă si de grandioasă, cuimn a fost aceea a celui dintâiu Rege 
al Dacoromaniei: ATHANARICH. 

Rectilicarea cencluziilor istorice privitoare la Taifali şi la 
Caucaland. pe care am întreprins-o, precum şi reînterpretarea şi 
jixarea acestor probleme în cadrul proporţiilor lor istorice, geo- 
grafice şi cronologice adevărate, ne oferă baza cea mai adecvată 
pentru a încerca de a repune “Tezaurul dela Pietroasa” în dimen- 
siunile pe care le-a întrevăzut şi schițat Alexandru Odobescu. 
Această tentativă a noastră o vom considera drept un modest 


omagiu adus memoriei aceluia, care a fost Părintele Arheologiei 
românești... 


VII 


“Tezaurul dela Pietroasa” continea 22 de piese în momentul 
descoperirii întâmplătoare (73). Dintre acestea 10 sau pierdut. 
Piesele restante, aflătoare astăzi la Muscova, unde fuseseră trans- 
portate în cursul celui dintâiu răsboiu mondial, pot fi considerate 
şi clasificate din punct de vedere al materialului şi al tipologiei 
şi ornamenticei în următoarele două mari categorii: 

1. DIN PUNCT DE VEDERE AL MATERIALI LUI: 

a) Piesele prelucrate în aur masiv. numit şi “aur oriental” 
din cauza reflexelor sale roşcate; 

b) Piesele prelucrate în aşa zisul “aur bizantin”, cu reflexe 
argintii şi întrebuințat cu preferinţă de către orfevrii din Bizanțul 
antic şi medieval. (Este mai muli decât probabil, ca această cate- 
gorie de aur să fi provenit din minele dacice.) 

2. DIN PUNCT DE VEDERE AL STILULUI Si ORNA- 

MENTICEI: 

a) Piesele prelucrate în tehnica “cloisonage”, adică prin com- 
partimentare şi incrustare de pietre preţioase sau semiprețioase și 
pentru care s'a întrebuințat “aurul oriental”; 

b) Piesele cu ornamentaţie “lineară”, superiicială și prelu 
crate în “aur bizantin”. 


La categoria I-i aparţin următoarele piese: 

4 fibule în formă de pasăre. Cea mai mare dintre aceste fibule 
este în formă de papagal. cu ciocul exagerat de mare şi coada 
desfăşurată în formă de evantaiu. Celelalte 3 piese se caracteri: 
zează printr'un gât extrem de lung. Toate aceste fibule sunt orna- 
inentate prin încrustarea cu pietre preţioase şi semiprețioase, con- 
form tehnicei “cloisonage”. 

2 panere de proporţii reduse. în forma unui “kantharos” 
clasic grecesc. Un paner are baza şi pereţii în formă octogonală. 
Celălalt paner este de formă dodecagonală. Brațele panerelor sunt 
în forma unui animal mitologic. de origine orientală. anume 
“guepardul”, ale căror labe anterioare se sprijinesc pe gura pane: 
relor, pe când labele postericare se susțin pe baza acestora. Con: 
form tehnicei “cloisonage” aplicată. șira spinării “gueparzilor” 
cra încrustată cu tot felul de pietre preţioase sau semi-preţioase, 
care au dispărut cu timpul. Aceeasi soartă au avut-o şi pietrele 
care ornamentau pereții panerelor. 

Al treilea tip de obiert este un colier. 

In categoria Il-â, aur bizantin și ornamentaţie lineară, de 
suprafaţă, se află: 

1 tavă masivă, cu o greutate totală de 7 kg. și un diametru de 
56 cm. Motivele ornamentale. gravate în tehnica denumită “re- 
pouss&”, reprezintă o rosetă. formată din motive florale, situată în 
chiar centrul tăvii pe o suprafață de 13 cm. în diametru. (Tava 
aceasta a fost furată. după descoperire, și ruptă în 4 bucăți. 
V. Odobescu.) 

1 carafă, în forma clasicei ““oen6choe” a Grecilor, înaltă de 
86 cm. şi cu o greutate totală de 1.715 kg. Jumătatea superioară 
a piesei se află împodobită cu motivele de ornamentaţie clasică 
printre care: floarea de “akanthos”. de crin şi alte forme orna- 
mentale imitând solzii. Un braț al vasului începe în partea sa de 
mijloc şi sfârşeşte pe marginea gurii cu un cap sculptat în formă 
de cap de pasăre. 

1 vas. în forma unei “pathera” grecești. singurul obiect de 
altfel din această categorie, care în loc de “aur bizantin” era 
fabricat din “aur oriental”, prezentând însă acelaș stil ornamen- 
tal. Caracteristica cea mai importantă a acestei piese este faptul, 
că a fost ccnstruită din două straturi de metal suprapuse. Stratul 

interior, adică peretele interior al vasului, este decorat cu 16 figuri 
mitologice, lucrate în relief, cu atribute caracteristice personagiilor 
mitologiei greco-romane. Aceste motive acoperă jumătatea infe- 
rioară a peretelui interior. Deasupra acestui strat decorativ, în 
partea superioară a peretelui interior, ca un fel de încununare a 
elementelor mitologice se desfăşoară o ghirlandă de foi de viţă şi 
de struguri. Din fundul vasului se ridică, în relief, o figură femi- 
nină, aşezată pe un fel de tron, 'lecorat cu aceeaşi ghirlandă de 
vită şi struguri, şi ţinând în mâna dreaptă ridicată, un vas 
minuscul. În spaţiul restant din Înndul vasului, împresurând tronul 
în formă de cerc, se ridică în relief tot felul de figuri de animale. 
Conform interpretării în general admise astăzi (74), figura feme- 
nină o reprezintă pe zeița germanică a pământului, “Mater Te- 
rrae” Hertha, iar cercul de animale din jurul tronului ar exprima 
în mod simbolic (fiecare animal luat în parte), personagiile mi- 
tologice cele mai importante din Walhalla. 

Ultimele obiecte din această categorie sunt: 

1 colier de aur masiv, în formă de cerc sau de inel; 

1 brățară masivă, în formă de cerc şi pe care au fost săpate, în 
alfabet runic, cuvintele: GUTAN JOWI HAILAG. 

Punctele de vedere ale lui Odobescu privitoare la apartenenţa 
etnică, la genealogia artistică şi la rostul practic al obiectelor des 
crise mai sus pot Îi rezumate astfel: 

1.—Obiectele, care formează “Tezaurul dela Pietroasa”, au 
aparţinut unei populaţiuni germanice, păgână încă în acea vreme 
şi care, conform opiniei lui Odobescu, trebue să fie identificată 
cu Vizigoţii; 

II.— Deşi pare evident, că diferitele piese n'ar fi fost fabricate 
toate dintr'odată şi în acelaş loc, acestea prezintă totuşi o notă 
stilistică unitară, pe care Odobescu o consideră drept specifică 
pentru populaţiunile germanice din spaţiul carpato-danubian, în 
acest caz fiind încă odată vorba de Vizigoţi; 

III—De acord cu anumite date istoriografice, referitoare la 
pantea ultimă a istoriei dacoromanice a Vizigoţilor adică la marea 
retragere provocată de năvălirea Hunilor, Odobescu crede că sin: 
gura concluzie logică dintr'un concurs general de împrejurări 


este considerarea lui ATHANARICH drept propietar al obiectelor 

“tezaurului”, pe care le-ar fi îngropat din motive lesne de înțe- 
les (75): 

1IV.— Toate obiectele “tezaurului” au avut o finalitate cultică. 

Cunoscând, deci, caracteristicile arheologice principale, ex- 
puse în analiza sumară de mai înainte și motivele istorice generale 
(structurate în cadrul analizei noastre dedicată Taifalilor şi Cau- 
calandului) care îndreptăţesc “teza vizigotică” a lui Odobescu, 
dar a căror interpretare făcută şi de alți istorici şi arheologi, a 
dus la versiuni tocmai contrarii acestei “teze”, credem necesar a 
ne ocupa în paginile următoare, într'o formă precisă, de toate 
elementele în discuţie. Explicaţia şi răspunsurile la diversele în- 
trebări provocate de această problemă le găsim de altfel în lucră- 
rile importante ale unor arheologi şi istorici ai epocei năvălirilor 
ca Roska (75). Fertich (77), Beninger (78), Torok (79), Vulpe (80), 
Nestor (81), Nicolaescu-Plopşor (82), Daicoviciu (83), Macrea (84), 
şi alţii, care au contribuit la ordonarea, clasificarea şi înterpre- 
tarea materialului şi la armonizarea concluziilor rezultate dintr'o 
asemenea operaţie, cu concluziile cercetării istoriografice, Sincro- 
nizarea celor două grupuri de rezultate ştiinţifice oferă o imasină 
pozitivă a vieţii istorice a popoarelor germanice în epoca lor 
“dacoromanică”. 


VIII 


Prima observaţie interogativă, pe care este îndreptăţit oricine 
so facă. este: Care este explicaţia diferenţei de material, de 
tehnică şi de stil, aşa cum reiese ea din examinarea pieselor care 
formează “Tezaurul dela Pietroasa”? Şi mergând mai departe cu 
aceeaş idee, dar formulând altfel întrebarea: Dece truvaliurile 
arheologice cele mai importante ale DACOROMANIEI GERMA- 
NICE, printre care ocupă locul de frunte “Tezaurul dela Pietroasa” 
deşi sunt produse în marea lor parte a atelierelor şi orfevreriilor 
germanice recte gotice sau mai precis vizigotice, reprezintă toto- 
dată un fel de sinteză a celor mai variate tipuri stilistice şi a celor 
mai diverse forme ornamentale? 

Nimeni nu mai poate nega astăzi, că Vizigoţii, înainte de a 
întreprinde lungul lor drum în spre Spania, sau Ostrogoţii, 

înainte de plecarea lor spre Italia, sau rămăşiţele Vandalilor. 
înainte de a se alătura grupului principal naţional al Vandalilor 
lakringi, viitori cuceritori ai Africei de Nord—că aceste popula- 
țiuni germanice n'ar fi fost într'adevăr supuse şi anume timp 
destul de îndelungat influienţei directe a factorilor care formau 
cadrul antropologic, cultural şi spiritual al vechei Provincii ro- 
mane Dacia și al zonelor adiacente. La fel, mereu trebue scos în 
evidență faptul că Dacia face parte din SUDESTUL EUROPEAN. 
acel spaţiu care încă cu foarte mult timp înainte de infiltraţia 
culturii greco-romane, se prezenta extrem de bogat în cele mai 
diferite forme şi tipuri culturale, artistice şi ornamentale. Acestea 
S'au cristalizat dealungul mileniilor în aria sudesteuropeană, una 
dintre principalele răscruci ale Istoriei mondiale, din cauza pozi- 
ției sale geo-politice (84), Aici se întâlnea faţă în față străvechiul 
Orient pre-rusesc—scitic, iranic și :nongolic—cu Occidentul “Vâ- 
nătorilor de leni” (25), al Celţilor, al culturilor bronzului şi 
fierului. Tot aici se întrepătrundeau Nordul germanic, foarte târziu 
slav, cu marile civilizaţiuni şi culturi ale Orientului Apropiat și 
cele ale Mediteranei, începând dela marile civilizaţiuni agricole 
ale bazinului mesopotamic, până la cultura bizantină și cea arabă. 
Sprijiniţi pe aceste consideraţiuni de ordin general, putem afirma, 
că ceeace la prima vedere pare motiv plauzibil şi argumen! jusri- 
ficat în favoarea separării “Tezaurului dela Pictroasa” de ”ori- 
ginea sa vizigotică” preconizată de Odobesţu (sau, cel puțin, 
gotică) pcate fi la fel de bine întrebuințat în iavoarea “tezei vizi- 
gotice”. Diferenţa de material (mai exact, din punct de vedere al 
provenienței aceluiaș material), diferenţa stilistică, tehnica dife- 
rită (prin încrustare sau “cloisonage” și prin inciziune sau linea- 
ră) în materie de ornamentare, examinate în lumina considera- 
țiilor noastre de mai sus, încetează de a mai fi argumenie contrarii 
tezei lui Odobescu. Descoperirile cele mai importanie arheolegice în 
legătura cronologică cu Dacoromania Germanica, demonstrează că 
Vizigoţii, în speţă Goţii au fost capabili de a învăța o tehnică, 
de a adapta și Juziona cele mai diverse concepții stilistice și mo- 
tive ornamentale şi de a creia ei înşişi un stil sau mai multe 
“substiluri” proprii. 


lata câteva exemple edificatoare: 


40 I. D. C. COTERLAN 


Obiectele descoperite în “mormântul germanic” dela “Valea 
lui Mihai” ar fi după părerea lui Roska (reprezentant tipic al școlii 
dela Cluj, căreia îi aparţine și Daicoviciu. Principalul obiectiv al 
acestor arheologi pare a fi enunţarea unor reguli de rezervă exa- 
gerată faţă de anumite date cronologice recunoscute şi acceptate 
de majoritatea cercetătorilor), produse foarte târzii. După părerea 
acestui arheolog, obiectele în chestiune ar fi ieșit din atelier abia 
în primul sfert al secolului VI, atunci când nu mai exista nici o 
urmă de Goţi în teritoriile carpato-danubiene sau înconjură- 
toare. 

Dacă am accepta fără nici o rezervă o atare situație crono- 
logică, truvaliurile în chestiune ar servi ca bază de argumentare 
în favoarea unor concluzii greșite, după cum s'a și întâmplat de 
altfel (86). Rezultă însă, că Beninger, servindu-se de argumente 
indiscutabile, reușește să impună părerea (87), că obieatele germa- 
nice dela “Valea lui Miha:” reprezintă din punct de vedere al 
genealogiei stilistice, al tehnicei, al cronologiei, etc., acel important 
sector al spațiului germanic de existență între secolele 1 și IV 
p. C., denumit pontic-germanic şi corespunzând în mare parte 
Sudului Rusiei și litoralului nordic al Mării Negre. Comparaţia 
efectuată de acest arheolog cu produsele similare, de identică cro- 
nologie, descoperite în depozitele din Sudul Rusiei, justifică întru 
totul clasificarea obiectelor aflate la “Valea lui Mihai” drept 
produse ale unor caracteristice stilistice fundamentale, cunoscute 
cu numele generic de “sil pontic-germanic” (88). 

Interesant dintr'un punct de vedere asemănător, este cel de al 
doilea “tezaur” dela Simleul-Silvaniei, studiat şi caracterizat de 
Fettich (89), drept “produs ostrogotic”. Evitând deocamdată 
acceptarea formulei etnice drept caracterizare a elementelor de stil, 
ne alăturăm, în schimb, opiniei citatului autor referitoare la 
apartenenta “tezaurului” în chestiune la școala “pontico-germa- 
nică”, 

Baza acestei discuţii a fost lărgită de intervenţia lui Dicules- 
cu (90), Cercetătorul român, băzându-şi concluziile pe anumite 
motive stilistice şi ornamentale, încearcă să definească la rândul 
său un sector artistic independent de cel “pontic-germanic”, în 
primul rând local, dacic, creat dealungul celor câteva secole de 

convietuire dintre germanici și dacoromanici şi care ar fi înflorit 
în deosebi în epoca de supremație a Gepizilor. Fără a accepta 
filiaţiunea arheologică stabilită de Diculescu credem, totuşi, demn 
de reținut faptul, că în Dacoromania Germanica au existat posibili- 
tăţile de crearea unui “substil” local “*daco-germanic” diferenţiere 
locală rezultată dintr'un proces asemănător aceluia care în Sudul 
Rusiei a dus la crearea unui “substil Kertsch” (97), identificat la 
noi în ţară de către Dumitrescu, în nişte fibule găsite în aria 
oraşului Roman (92). 

In concluzie, deci: Examinarea depozitelor arheologice desco- 
perite pe leritoriile fostei Dacoromanii Germanice şi compararea 
obiectelor pe care le conţin cu obiecte din alte sectoare germanice, 
înrudite din punct de vedere al filiațiunii sau genealogiei artistice 
şi al poziţiei cronologice, ne indică, cu o claritate meridiană exis- 
tenţa în părţile noastre a unui stil “general” germanic, cu suhdi. 
viziuni locale regionale. Elementele de artă germanică culminează 
în monumentul artistic al Iacoromaniei Germanice, care este 
“Tezaurul dela Pietroasa”, totodată cea mai expresivă sinteză 
artistică a celor mai variate și diferite curente, absorbite și adap- 
tate de către populațiunile germanice în cursul etapelor “sudru- 
sică” și sudesteuropeană. Admiterea acestui stil “general” germa- 
nic de sinteză, creat în spaţiile indicate și pe care Montelius (93) 
l-a definit drept “stil got” (94), deschide istoriografiei şi arheolo: 
giei românești un vast câmp de cercetare și de speculaţiuni ştiin- 
tifice, confirmând o realitate istorică de esenţă germanică Yizigo- 
tică în cazul Dacoromaniei, orgariizată din punct de vedere po: 
litic; înzestrată din punct de vedere cultural; perfect structurată 
din punct de vedere economic și în consecinţă şi social. O aseme- 
mea realitate n'ar fi fost posibilă dacă nu sar îi întemeiat pe 
eJementele locale tradiţionale: etnice, culturale, economice, etc. 
Numai o conviețuire relativ pașnică, între cuceritori şi cuce: 
riţi, favorizează stabilirea acelui raport de schimb de motive 
culturale sau politice şi permite o influiență reciprocă din punct 
de vedere spiritual. Un popor cuceritor de caracter bar- 
Var anihilator (cum pe nedrept au fost considerate popoarele 
germanice şi cum, în realitate, au fost Slavii) este refractar 


în cea dintâiu fază de conviețuire cu cuceriții, la orice înfluien- 

tă directă sau indirectă din partea acestora, și poate duce aceas- 
tă opoziţie spirituală până la transformarea ei într'o lege secu- 
lamă... (95). | 

După cum semnalează de altfel și marele arheolog şi preis: 
toric german Kossina (96) atât Sudul Rusiei (“calea năvăliri- 
lar”) cât şi Sudestul European (“răscruce de drumuri”) au 
avut întodeauna rolul de teritorii de legătură—de căi de in: 
tensă comunicaţie între diverse spaţii ale lumii. Atât în Sudul 
Rusiei, cât mai cu seamă în Sudestul European, au existat con- 
diţiile prielnice și indispensabile unui proces de “sinteti: 
zare stilistică”. Schema marilor procese de integrare rasială şi 
etnică, devenită un fel de axiomă a antropologiei, adică: 1.—de- 
pozitare, 2.—asimilare, 3.—transformare, poate fi aplicată, în: 
iro anumită măsură, și procesului de contopire al unor ele- 
mente şi factori de cultură. Când un asemnea proces a avut tin: 
pul necesar de a epuiza toate condiţiile unei transformări sti: 
listice sau de “stil” (97), atunci omenirea are fericirea de a 
asista la o astfel de înălţime artistică, culturală, spirituală şi, 
în ultimă consecință, umană, cum s'a întâmplat în cazul Greciei 
“pre-alexandrine” care, în urma integrării tojale şi absolute a 
“stitlului geometric” sudesteuropean (98) şi a “stilului natura- 
list” (99) din Mediterana Orientală și Orientul Apropriat, a ofe- 
rit istoriei perfecțiunea “miracolului grec” (100). In marea mul: 
țime a cazurilor oferite în acest sens de istorie nu se ajunge însă 
întotdeauna la o astfel de strălucită încoronare a unui proces 
de transformare. Acesta este în general parcurs până la o anumi: 
tă etapă şi în cursul lui factorul energetic, dinamic, dominant, în 
cazul nostru Goţii, își imprimă personalitatea şi “stilul”, cu alte 
cuvinte, “reflexul în afară a unei esențe interioare” (101), reu- 
şind să contribue la formarea unui fel de ... sincretism artistic, 
concretizat într'un “stil de sinteză”, uşor accesibil oricărei analize 
care urmăreşte identificarea isvoarelor diferitelor elemente stilis- 
tice, care-l compun. 

Plecând dela această bază de gândire, putem afirma, că la cris- 
talizarea stilului de sinteză pontic germanic, denumit şi “stil got”, 
au contribuit: .—reminiscenţele stilistice ale îndepărtatei arte 
geometrice neo eneolitică (102); 2.—reminiscenţe ale stilu- 

lui naturalist iranian transcaucazian (103); 3.—forme şi ele- 
mente hellenistice (104). In concluzie susţinem deci, că OBIEC- 
TELE CARE FORMEAZA “TEZAURUL. DELA PIETROASA” 
SUNT O EXPRESIE STRALUCITA A ACESTUI “STIL GOT” 
SAU “PONTIC-GERMANIC”, DIFERENTIAT CU TIMPUL PE 
REGIUNI de ex.:STIl, “VIZICOTIC” (105).—STIL “OSTRO- 
GOTIC” (106);-—-sau subdiviziuni, ca de ex.: “SUBSTILUL 
KERTSCH” (107), etc. 


IX 


In concluzie: 


1) Analizând caracteristicile stilistice ale acestor diferențieri 
în un stil “vizigot” şi unul “ostrogot” putem detașa “motivul” 
stilistic ornamental dominant în fiecare dintre cele două mari 
grupuri. 

Astfel, obiectele lucrate în “aur oriental”, şi a căror ornamen- 
taţie s'a făcut cu ajutorul tehnicei “cloisonage”, prin “încrustaţie” 
şi “filigrană” (108), ne oferă toate caracteristicile stilistice şi tipo- 
logice principale, în sistemul decorativ care domină Sudul Rusiei, 
şi pe care-l denumin “ostrogot”, - în vreme ce obiectele lucrate 
din “aur bizantin” oieră elementele stilistice caracteristice com- 
plexului ornamental denumit “vizigot”, aplicat materialului prin 
întrebuinţarea tehnicei numită de Francezi “repouse” (109) sau 
prin “incizie” (110). Aceasta din urmă este specifică teritoriilor 
carpato-danubiene. In primul caz, este vorba de elemente irans- 
caucaziene =— iraniene, contopite cu elemente hellenistice, intro- 
duse acestea din urmă prin mijlocirea atelierelor de orfevrerie 
greco-bizantine din Crimeia (111). In cel de al doilea caz se accen- 
iuiază elementele și formele geometrice, caracteristice Sudestului, 
şi îmbinate în mod armonios cu forme hellenice. Din punct de 
vedere ornamental, primul grup are drept dominantă elementul 
decorativ “naturalist”, în special “animal” (112), atât de evident 
în formele de pasăre ale fibulelor sau în torma guepardului mi. 


tologic. Grupul al doilea evidenţiază pe deplin străvechea artă 

lineară sudesteuropeană, precum şi influiența antropomorfismu- 
lui hellenic. Piesa cea mai strălucită a acestui din urmă grup, şi 
în acelaş timp o minunată, expresie a capacităţii de asimilare artis- 
tică a Goţilor, este fără îndoială vasul sacru al zeiţei germanice 
Hertha; 


2) Văzând bogăţia extraordinară a pieselor care compun 
“Tezaurul dela Pietroasa”; ţinând în seamă varietatea obiectelor, 
în special evidentul lor caracter sacral” (113), suntem înclinați a 
vrede, că piesele acestui “tezaur” erau proprietatea Regelui Atha- 
narich “prin delegaţie”, în sensul, că Regele era posesorul delegat, 
nu spre uz propriu și profan, ci cu scop de conservare, a celui mai 
însemnat tezaur sacral păgân got. In momentul retragerii lui 
Athanarich spre “Caucalandensis Locus”, în urma marei năvăliri 
hunice, Regele a îngropat în locul dela Pietroasa piesele cunos- 
cute. Să nu se uite, că deși Ulfila reuşise să introducă creșştinis- 
mul arian în DACOROMANIA GERMANICA, numai o parte a 
Vizigoţilor, numai o parte a nobilimii şi numai o parte a membri: 
lor Casei Regale a lui Athanarich au trecut la credința în Invăţă- 
tura lui Isus. Athanarich a rămas “păgân” până la urmă şi în 
calitatea lui de Rege era şi şeful suprem, din punct de vedere laic. 
al comunităţii religioase, Acesta a fost de-altiel şi motivul pentru 
care Athanarich n'a voit să se retragă la sudul Dunării de Jos, 
preferând retragerea în părţile muntoase ale “patriei gotice” (114). 


Ne aventurăm chiar a lansa părerea, că piesele aflate la Pie- 
troasa. poate că reprezintă doar o paste dintr'un străvechiu tezaur 
sacral al Poporului Vizigot. Însăși diversitatea stilistică şi tipolo- 
gică a diferitelor piese =— utilizată în mod superticial de atâtea 


» 


ori ca argument negativ tezei '“vizigotice” = nu indică, în defi- 
nitiv, o colecţie heterogenă, ci o posibilă suprapunere de obiecte 
rituale și sacrale, care într'un anumit timp au completat un anumit 
“serviciu” sacral. Dar, aceasta fiind o părere, care necesită apro- 
fundare proprie şi specială, nu vom insista, aici, asupra ei. În 
schimb, vrem să accentuăm vechimea “tezaurului”, la care am 
făcut aluzie mai sus, şi care ni se pare evidentă în însăşi combina- 
ţia celor două “stiluri” germanice: “ostrogot” și “vizigot”. Cre- 


dem, că partea cea mai veche o reprezintă obiectele pe care le-am 

clasificat în grupul —l—, adică al “aurului oriental”, şi al ele: 
mentelor “naturaliste”. Este mai mult decât probabil, ca aceste 
piese, lucrate în Sudul Rusiei, pe litoralul Euxinului, să fi fost 
aduse de către Vizigoţi în momentul despărțirii lor de massa 
gotă, care a rămas în Sudul Rusiei, până la năvălirea Hunilor, Ar 
fi poate hazardat, dacă am indica posibilitatea unei repartiţii în 
mod egal a unui “tezaur” sacral central, şi comun întregului po- 
por got, în momentul exodului spre DACOROMANIA a unei 
părţi: a Vizigoţilor. Deşi idea este neobişnuită, ţinând totuși în 
seamă principiile dela baza dreptului patrimonial germanic este 
posibil să se fi întâmplat cum presupunem. In tot cazul. ni se pare 


» cc 


verosimil, ca Vizigoţii să fi “completat” “tezaurul” sacru naţional 


cu piese noui, fabricate şi lucrate în atelierele de orfevrerie ale 


DACOROMANIEI; 


3) Concluziile expuse mai sus, în baza unei analize ante- 
rioare obiective a tuturor factorilor componenți ai discuţiei în 
jurul ““Tezaurului dela Pietroasa”, ne permit a susţine, că în tini- 
pul şederii lor în regiunile noastre Vizigoţii au avut o vieață po- 
litică, economică şi socială atât de bine organizată, pe baza 
transmisiunilor politico-administrative şi economice ale Romani- 
lor, încât şi-au putut permite “luxul” unui proces cultural propriu 
şi marcat de concepţii şi aporturi originale. Capacitatea lor de 
creaţiune artistică a fost, fară îndoială stimulată dc tondul antropo- 
cultural pre-existent “şi sa educat sub influienţa bogatelor mode- 
le” locale, anterioare nu numai epocei germanice, ci chiar şi celei 


romane, în Dacia. 


DACOROMANIA GERMANICA, în faza sa “gotică”, repre- 
zintă deci, începutul superficial, localizat la suprafață, a unei sin: 
teze între fondul uman romanic şi supra-stratul vizigotic. Măr- 
turie a acestui slab început de sinteză sunt atâtea și atâtea “de- 
talii” (115), printre care şi “Tezaurul dela Pietroasa”, Inăbuşit 
acest proces din însăși faza “încolţirii”. în uima năvălirii Huni- 
lor, el va fi reluat, într'o mareaţă încercare istorică de către 
urmaşii germanici ai Goţilor în părţile noastre, Gepizii, acea 
“Quieta Gens” a istoricilor greci şi latini, culminând în Regatul 


Gepid dela nordul Dunării. 

vânt “naturalistă” din compexul “stilului got”. Plecând dela faptul, 
ca aşa numitul “Germanischer Tierstil”, după cum este de altfel bine 
știut, a apărut in aria ţărilor scandinave (conf. lucrările mai vechi 
ale lui MONTELIUS şi SOPHUS MULLER. Intre lucrarile noui: VON 
SCHELTEMA, F. A.: Die Kunst unserer Vorzeit. Leipzig, 1936, 
pp. 176 ss. = SHETELING, H.; Pr6historie de la Norverge. Oslo, 1926, 
pp. 237 ss., mulți învăţaţi (conf. BRON: în “Wien. Prăhist. Ztschr.”, 
18, 1931, pp. 138 ss.), deși admit, că popoarele germanice din aria 
Mării Negre, odată cu acceptarea şi adoptarea tehnicei “cloisonage”, 
au adaptat și elementele naturaliste ale complexului stilistic oriental 
“naturalist”, în primul rând “animale”, refuză totuşi să creadă, că 
germanicii ar îi putut asimila bogăția ornamentală a produselor orien- 
tale, până la imbinarea lor armonioasă intr'un fond stilistic “got”. 
(V. părerea destul de originală a lui PAULSEN, P.: în “22 Ber d. Rom. 
Germ. Kom.”, 1932, pag. 193, care concepe aşa zisa “arta irano-go- 
tică”, = cum a fost definită de DAWSON, în cartea sa “Les origines 
de l/'Europe, trad. franc., pag. 108, = drept o fuziune intre preistoria 
europeană și formele stilistice orientale). 

Şi în cazul acesta, ca în mai toate celelalte de altfel, prejudecata 
unora întunecă judecată celor mulți. Evidenta acțiune a anumitor 
legi de desvoltare şi evoluţie normală a unor idei sau posibilităţi 
artistice găsite de populaţiile germanice pe loc, în momentul pene- 
trării lor în Sudul Rusiei şi în regiunile de nord ale Sudestului Euro- 
pean, a fost ignorată deliberat sau inconştient. Dar însăși faptul, că 
toate aceste idei şi posibilitaţi s'au perpetuat în mediul germanic 
goțic până foarte târziu, (Conf. MARTINEZ SANTA-OLALLA, J.: în 
“Archivo espafiol de arte y arqueologia”, X, 1943, pp. 165 ss.) dovedeşte 
din plin, că ele au fost adoptate în mod organic de mediul cultural şi 
artistic germanic, în aria Marii Negre. Concedem, că elemenţele 
stilistice naturaliste şi orientalizante persistă, principial, până târziu 
în structura decorativă a artei pontic-germanice, dar — şi în aceasta 
rezidă toată importanţa = în cursul evoluţiei la care am făcut aluzie, 
ele urmează unor tendinţe şi impulsuri cu totul specifice, fundamen- 
tal deosebite de caracterul primordial şi inițial oriental, adica unor 
tendinţe trecute prin filiera concepţiei despre artă a Goţilor. Nu suntem 
deci de acord cu BRAN-CHANINOV, (în “Rev. d. quest hist.”, 102, 
pp. 262 ss.) când zice, că nu există nicăeri indiciile, care să justifice 
conturarea, precisă a adevăratelor proporții ale stilului pontic-germa- 
nic, cu subdiviziunile sale. 

(100) JARDE, A., La formation du peuple grec. Paris, 1923. Col. 
“Fist. de VHumanit6”, pag. 5 ss. 

(101)  V., observaţiile dela nota 97. 

(102-103-104) Conf. DAWSON, o. c., 1. c.; == PAULSEN, c.c, 
1. €.;  RIEGL, A.: Spătrâmische Kunstindustrie, pp. 270 ss.; = AN- 
DRIESESCU: De la Preistorie la Evul Mediu, Buc., 1924; = ANDRIE- 
SESCU: în “Arta şi Tehnica grafică”, Junie-Sept., 1938, pp. 49 ss.; = 


EBERR: Siidrussland im Altertum, pp. 371 ss.; = POPESCU, D.: 
în “Dacia”, II 1925, pp. 331 ss.; = BENINGER: în “Mannus”, 30, 
pag. 132; = FUCHS: Die griech. Fundgruppen d. friih. Bronzezeit 
u. ih. auswărtigen Beziehungen. Berlin, 1937; = PARVAN: Getica 


WASMER: Die Iranier in Siidrussland; etc. 

(105-106-107) Conf. DAICOVICIU: Siebenbiirgen im Altertum..., 
pag. 201; = ALTHEIM: în “Germanien, Monatshefte fiir Germanenk 
de”, Februar, 1939, pp. 49 ss.; — ALTHEIM: Die Soldatenkaiser. Frank- 
furt. a. M., 1939, pp. 85 ss.: = V.la fel notele: (87), (88), (89), (90) şi (31). 

(108)  V., observaţiile făcute la nota 65; — Id., DE MOR- 
GAN, o. c., l.c. 

(109) Conf. de MORGAN, o. c., pp. 189-203 si 227 ss. 

(110) Id. ibid. Ă 

(11) PROBLEMA ATELIERELOR. = Orfevreria este, din tim- 
purile cele mai străvechi o industrie mereu înfloritoare. Podoaba, atât 
a femeii cât și a bărbătului, s'a ivit odată cu dibuirea sau crearea ce- 
lor dintâiu utensile de prima necesitate corporală sau casnică. Ceeace 
în Paleoliticul îndepărtat se fabrica rudimentar din scoici, oase, fildeş 
sau quarz şi-a găsit, începând din epoca Neo-eneolitică şi a Bronzu- 
lui, odată cu trecerea timpului, corespondentul în aramă, bronz, fier, 
aur, pietre prețioase... Bijuteriile au ajuns, cu timpul, să aibă o ce- 
vere comercială din ce în ce mai mare, din punct de vedere canti- 
tativ, şi tot mai extinsă din punct de vedere geografic. Nevoia de 
podoabă a trecut astfel dela fabricaţia casnică, la cea specializată și 
monopolizată în diferite centre de mare circulație comercială, locală 
sau internaţională. In felul acesta s'au născut atelierele de orfevre- 
rie, întâiu în regiunile inaintate din punct de vedere al unei civiliza- 
ţiuni rafinate, ca cele din Orientul Apropiat şi Mediterana Orientală 

şi mai târziu în regiunile Pontului Euxin, dealungul bazinelor Dunării 
şi Rhinului şi în Mediterana Occidentală. Desvoltarea acestor atelie- 
re de orfevrerie, şi artă în general, este într'o anumită măsură ase- 
mănătoare evoluției centrelor ceramice din Elam, Mesopotamia, Valea 
Nilului, spaţiul Egeic și Grecia continentală, mai ales. Cu timpul, 
un astfel de atelier sau anumit centru industrial și comercial făceau 
“şcoala”, în ceace priveşte evoluţia concepției, tipologice, stilistice, 
ornamentale şi tehnică, determinând în consecință crearea de curen- 
te, care duceau până departe nouile inovaţii tehnice şi artistice, fie 
pe calea, exportului, fie prin emigrarea mânei de lucru. Mediul pro- 
pice depindea la fel de existența în cantităţi suficiente şi uşor acce- 
sibile a materialului preferat, in acest caz aurul. 

Aşa s'au nascut şi marile ateliere de orfevrerie din Crimeia, Do- 
brogea, Transilvania, etc. (Conf. WERNER, J.: în “Cuadernos de His- 
toria Primitiva”, 1/1945, pag. 48, care identifică fibule “laminiforme” 
de tip “transilvănean got” conservate până în sec. VII între obiectele 
găsite în cimitirul vizigotic dela Castiltierra, provincia Segovia, Spa- 
nia; = MARTINEZ SANTA-OLALLA, J.: Westgotische Adlerfibeln 
aus Spanien; în “Germania”, 20/1936, pp. 41-53; = ZEISS, H.: Die 
Grabfunde aus dem Spanischen Westgotenreich. Berlin u. Leip- 
zig, 1934. pp. 174 ss). Aurul “bizantin”, foarte probabil originar din 
minele transilvănene (conf, NESTOR, o. c., p. 34, n. 111; m DAICO- 
VICIU, Siebenbiirgen..., 18), făcea concurenţa în spaţiul pontic şi al 
Mediteranei orientale aurului roșcat “oriental”, echilibrându-se în 
preferința meșterilor cum o dovedeşte cu prisosință compoziţia mate- 
rialului intrebuințat la fabricarea obiectelor, ce compun “Tezaurul 
dela Pietroasa”. Măiestria tehnică, fineţea dovediță la prelucrarea 
materialului, sensibilitatea artistică evidentă în decoraţiune, toate 
acestea minunat imbinate in piesele aceluiași “tezaur”, reprezintă do- 
vada cea mai palpabilă, că în amintitele regiuni sudruseşti şi sudes- 
teurepene, ale spațiului pontic-germanic, existau ateliere, care au 
ajuns la un nivel neîntrecut de creație, de un mod complet indepen- 
dent de normele stilistice ale atelierelor orientale sau hellenistice. 
Această constatare a noastră este susținută de bogatele piese artistice 
aflate în zăcămintele arheologice vizigotice din Spania și care, în 
cea mai mare parte, poartă amprenta artistică a atelierelor din re- 
giunile noastre. 

De altfel, ce exemplu mai concludent în favoarea tezei “vizigotice”, 
decât acea minunată piesă, care are drept figură centrală pe zeiţa 
germanică Hertha...? 

(112) V., observaţiunile noastre dela nota 99). 

(113) ODOBESCU, o. c. (cu privire la inscripţia runică GUTAN 
JOWI HAILAG conf. KROGMANN, W.: în “Woerter und Sachen”, 
III, 1940, pp. 26 ss.). 

(114) Conf. studiul nostru din “DESTIN”, 4-5, pp. 19-81. 

(115) Conf. DAICOVICIU, C.: Le probleme de la continuite en 
Dacie, în “Rev. de Transilvanie”, VI, 1; = PATSCH, C.: “Beitr. 
z. Volkerkde v. Siidosteuropa”, V/2 pp. 175 ss. Wien-Leipzig, 1937; = 
GIUGLEA, G.: în “Dacoromania”, III/1923, pp. 622-628; = GAMI- 
LISCHEG, E.: Romania Germanică, vol. II, pp. 233-266; = ROSET- 
TI, Al.: Istoria Limbii Române. Buc., 1938, vol. II, pp. 67 ss., şi vol. III, 
pp. 30 ss.; = WETTER, E.: în “Glotta”, 28/1940, pp. 277; = DICU- 
LESCU, C.: în “Ztschr. f. rom Philol.”, XLIX/1929, pp. 385-436; = și 
alţii 


NOTE 


ESEU DESPRE INTERPRETAREA 
CICLICA A ISTORIEI 


de VINTILA HORIA 


“Magnus ab întegro saeclorum nascitur 
ordo”—(VIRGILIU, Egloga IV.) 


I 


De când Oswald Spengler a închipuit istoria ca pe un ciclu 
închis de repetițiuni, afirmând că “istoria universală posedă 
un număr limitat de forme fenomenale, că evurile, epocile, si- 
tuaţiile se reinnoiesc pe tipuri”, s'a discutat foarte mult cu 
privire la antecedentele acestei teorii a eternei şi monotonei 
reîntoarceri. S'a ajuns astfel până la Vico şi la faimoasele sale 
corsi e ricorsi şi, dincolo de el, până la Renaștere care e un 
concept “asemănător imaginii unei reîntoarceri” (Vezi Huizin- 
ga, ''Sobre el estado actual de la Ciencia Historica”), şi, luându- 
se ca bază opera lui Machiavelli s'a încercat să se afle în cos- 
mologia stoicilor şi în cosmogonia babilonică primele începuturi 
ale interpretării spengleriane. In realitate reprezentarea ciclică 
a istoriei, astfel cum Spengler pune problema, își trage rădăci- 
nile din culturile populare şi din folklor, şi este, în fond,v 
atrăgătoare dar fermă negare a istoriei, având în vedere că 
repetiţia exclude progresul, fie acesta indefinit sau eschatolo- 
gic. Faptul istoric este prin el însuşi irepetibil, iar întoarcerea 
sa în timp presupune nu numai negarea curgerii istorice, cât 
mai cu seamă voința de a distruge timpul. 

Privită subt aceasta premisă, opera tuturor interpreţilor ci- 
clici ai istoriei pare să se intemeieze pe o contradicţie funda- 
mentală care ar fi următoarea: perioada pe care ei o studiază 
în lucrările lor şi care cuprinde cei cinci mii de ani ai istoriei 
umane, nu este în fond Istorie, în sensul creștin sau în sensul 
progresist al cuvântului, deoarece repetirea tipologică a eveni- 
mentelor reprezintă tehnica pe care o întrebuințează primitivii 
pentru a anihila cursul fatal al timpului şi pentru a împiedeca 
formarea înşelătoare a proceselor istorice. Mitul eternei reîn- 

toarceri, viu încă în cadrul marilor culturi orientale, aparţine 
imensului substrat al civilizaţiilor tradiţionale care se confun- 
dă azi în Europa cu unele pături ţărăneşti şi ale cărei origini 
se pierd în protoistorie și, chiar, dincolo de ea, în uvertura 
umană a preistoriei. Istoria, privită fie ca manifestare conş- 
tientă a condiţiei umane, fie ca ştiinţă sau ca artă, nu aparţine 
decât uneia singure din civilizațiile existente, şi anume celei 
occidentale, intre limitele căreea numai anumite clase cred în 
ea şi o realizează în mod conştient, în timp ce lumea țărănească, 
din Europa danubiană și orientală, care constitue fundamentul 
biologic şi spiritual al așa numitei “civilizaţii ortodoxe”, îm- 
preună cu celelalte civilizaţii tradiţionale existente, trăiesc 
dincolo de istorie, în plin ev mitic. 

Să încercăm a lămuri acest concept pentru a putea explica 
curioasa dar nemijlocita legătura care uneşte opera lui Spen- 
gler cu această îndepărtată şi încă obscură precedenţă. 

După cum afirmă etnologul francez Andre Varagnac (în “Ci- 
vilisation traditionnelle et genres de vie”. ed. Albin Michel, 
Paris, 1948), epoca neolitică e caracterizată prin contactul etfi- 
cient dintre om şi mediul vegetal, în timp ce, în epoca paleolitică, 
predominaseră relațiunile dintre om şi mediul animal iar în 
epoca modernă, datorită intensei exploatări industriale, con- 
tactul cu bogăţiile geologice ale planetei a transformat existen- 
ţa omenească în aceeași măsură revoluţionară în care o trans- 
formase agricultura. adică exploatarea mediului vegetal, în 
decursul neoliticului. “Nu trebue să pară surprinzător, scrie Va- 
ragnac, dacă civilizațiile care sau succedat sub semnul princi- 
pal al agriculturii si al vieţii pastorale au rămas înrudite de-a- 
lungul timpurilor. Suma acestor inrudiri constitue ceea ce de- 
numim astăzi “cizilizație tradițională”. 

Dacă ne îndepărtăm pentru o clipă de interpretarea moder- 
nă a vieţii în general, dacă contemplăm ruptura provocată de 
progresul mecanic între om şi destinul lui şi încercăm să pă- 
trundem în psihologia omului tradițional, vom face dintr'odată 
următoarea descoperire: pentru omul tradiţional lumea este 
lipsită de legi, în timp ce omul modern a saturat universul de 
legi care explică realitatea şi o fac nu numai comprensibilă dar 
și utilizabilă, adică supusă voinţei şi nevoilor omului. 

Omul tradiţional îsi închipue universul în timp ce omul mo- 
dern îl înțelege, deoarece în cadrul evoluției speciei umane ima- 
ginaţia precede înțelegerea. Necunoaşterea implică fabulațiunea 
care este un antecesor al intelecţiunii. Iată deci originea celor 
două poziţii antinomice în faţa interpretării istoriei: omul îmagi- 
nativ trebue să se întoarcă asupra lui însuşi spre a înțelege şi 
a suporta dramatismul curgerii timpului; el e nevoit să mobi- 

leze trecutul cu solide puncte de sprijin şi cu archetipuri cu 
pare relaționează fiecare din evenimentele mai importante 
ale vieţii lui personale sau ale vieţii colectivităţii căreea apar- 
ține. Și cum curgerea timpului este, orice am face, o tragică 
şi inevitabilă realitate, tactica sa în faţa acestei probleme pe 
care trecutul o rezolvă în mod limpede şi logic va fi aceea dea 
descoperi o manieră eficace de a distruge timpul, adică de a-l 
face inofensiv, de a-l ignora ca istorie. Toate culturile tradi- 
ționale sau primitive cunosc această tehnică de a ucide timpul, 
fle folosind ceremoniile religioase de început de an când orgia 
festivă are ca scop precipitarea lumii în haosul originar, pen- 
tru a o face să renască după aceea pură şi cu totul reînnoită, 
salvată de acțiunea corosivă a timpului, fie relaționând fiecare 
eveniment cu miturile aurorale ale propriului trecut care ga- 
rantează astfel eternitatea tuturor evenimentelor integrate 
într'un prezent fără sfârşit. 

Aceasta a fost şi una din trăsăturile esenţiale ale lumii gre- 
ceşti antice, care nu a avut în faţa istoriei atitudinea pe care 
a adoptat-o mai târziu omul creştin. Arta antichităţii elenice, 
de exemplu, este o artă care se desfăşoară în spaţiu. Plasticita- 
tea creaţiunilor greceşti se opune fluidităţii culturii creștine 
posterioare, în care muzica, adică o artă care se desfăşoară în 
timp, a fost pentru prima oară posibilă într'un sens artistic 
ridicat. Această diferenţiere între o artă care se desfăsoară în 
spaţiu şi o arta care se desfăşoară in timp, aparţine lui Kirke- 
gaard (în “Entweder Oder”, capitolul inditulat “Die Stadien des 
Unmittelbar-Erotischen oder das Musikalisch-Erotische”) și 
iace posibil un răspuns acceptabil la întrebarea: dece Grecii 
vechi nu au crezut în istorie şi dece nu au putut-o cultiva ca 
artă sau ştiinţă? Istoria, ca şi muzica, se desfăşoară în timp și 
este imposibil de realizat în cadrul închis, plastic limitat, al 
culturilor tradiţionale. Perşii şi Evreii au fost cei dintâi care 
au acordat timpului valoarea sa ontologică, dând istoriei un 
sens universal. Concepţia omului tradițional, a agricultorului 
în general, despre istorie, este net ciclică. Intocmai grâului, cu- 
prins în curgerea ciclică a anotimpurilor, amul ştie că totul se 
va întâmpla din nou, sau mai bine zis își închipuie aceasta con- 
form datelor naturale pe care le are la îndemână şi a puterni- 
cei sale dorințe de a nu muri. Viața sa cea de toate zilele este 
poetică, creatoare şi metaforică. Istoria pentru el nu există. 

Omul rațional al vremii noastre, care a descoperit maniera 
de a exploata resursele geologice ale planetei, are în schimb o 
altă viziune despre lume. Știința l-a pus în faţa legilor progre- 
sului indefinit in spaţiul căruia se produc evenimentele irepe- 
tibile şi fără ţel ale istoriei. Viaţa umanității nu are inceput, 

nici sfârşit; singurul lveru care contează este acela de a plonja 
cu pasiune demiurgică în curgerea istoriei, a face istorie, a te 
integra pe o linie creatoare şi eroică în această mişcare fără 
scop precis, al cărui itinerar seamănă cu o spirală ascendentă 
sau cu o cale fără sfârşit a cărei pulbere este mereu animată 
de prezenţa ecumenică a omului occidental. Dincolo de el to- 
tul este arheologie sau etnografie. 

Acesta este profilul acelui tip uman pe care Walter Schu- 
bart îl numea, “omul eroic”, opus “omului armonic” şi “omului 
ascetic” ale căror trăsături coincid în mare măsură cu acelea 
ale omului tradiţional. Filosofia omului eroic în faţa evenimen- 
telor va fi aceea a istoricismului între ale cărui limite încap atât, 
Kant cât şi Hegel, Ranke, Marx sau Benedetto Croce, şi al cărui 
idealism romantic defineşte cu destulă preciziune conţinutul 
ideologic al unei întregi etape optimiste, aceea anume care, în 
istoria trăită, începe cu Revoluţia franceză şi se termină cu 
Revoluţia rusă.. 


II 


Cum a putut totuş să apară Spengler în plină desfăşurare op- 
timistă? Cum se potriveşte interpretarea sa ciclică a istoriei cu 
momentul în care istoricismul se găsea la apogeu şi în care Karl 
Lamprecht scria o istorie social-pshihologică a culturii “con- 
form normelor caracteristice Stiinţelor Naturale?” (Huizinga, 
op. cit.) Răspunsul nu e uşor de dat, însă voiu încerca să-l for- 
mulez cât mai limpede posibil. 

In realitate istoricismul însuşi oferă lui Spengler, pe de-o 
parte, mijloacele de investigaţie necesare elaborării tezei sale, 
iar pe de alta, însăşi nuanţa pesimistă a interpretării ciclice. In 
dorința sa de cunoaştere universală secolul al XIX-a se întâl- 
nise cu civilizațiile orientale ale căror aspecte, religioase, isto- 
rice. etnografice y folklorice erau pentru prima oară studiate 
cu un criteriu ştiinţific. Orientul, graţie descoperirilor arheolo- 
gice, a istoriei sistematice a religiilor, a studiilor linguistice şi 
mai târziu a filosofiei lui Schopenhauer, pătrunsese profund în 
gândirea occidentală în general şi în cea germană în special. 
Era fatal ca cineva să descopere atât relaţiile orientului cu is- 
toria, cât şi ascunsa lor supravieţuire în cadrul însuşi al cultu- 
rii occidentale adică în acel spaţiu folkloric sau tradiţional con- 
ceput ca o creaţie spontană a mediului rural european. Nu a fost 
greu de a combina aceste concepţii aparţinând unei comune 
înţelepciuni ancestrale, coincizând cu epoca în care occidentul 
şi orientul trăiau după normele neoliticului şi ale civilizaţiei 
agrare tradiţionale şi a le ridica dntr'odată în faţa îndoielilor 

şi a ezitărilor care invadaseră optimismul progresist la înce- 
putul veacului nostru. Având în vedere că ştiinţa nu putese să 
răspundă la toate întrebările şi că progresul tehnic nu comei- 
sese cu un progres moral pe măsura lui; având în vedere, mai 
ales, că legile ştiinţei se vădiseră incapabile de a explica ceeu 
ce avea să se întâmple, înțelegerea omului modern, fundament 
al progresului, apăru mai puţin valabilă decât imaginația omu- 
lui tradiţional (1). Iată dece a imagina istoria ca pe o imensă şi 
armonică serie de cicluri naturale înseamnă a reactualiza eter- 
na mişcare regresivă a ciclurilor şi dece Spengler a putut afir- 
ma că “istoria nu se gândeşte, ci se poetizează”. E ceea ce vu 
intenta și Toynbee mai târziu cu argumente mult mai complexe 
şi mai valabile. 

Ceea ce se poate afirma, încă depe acum, pentru a explica 
prezenţa unor astfel de construcţii ciclice în plină desfăşurare 
progresistă, este că ştiinţa şi tehnica îndepărtează pe om de 
destinul său natural şi că, cu toate avantagiile şi comodităţile 
pe care i le oferă la fiecare pas, ele nu pot fundamenta o știin- 
ță a omului şi nici nu-i pot lămuri rostul său în viitor. In afară 
de aceasta, omul de ştiinţă însuşi, acest barbar mofern, cum 
îi numeşte Ortega y Gasset, a provocat declanșarea scepticis- 
mului actual în faţa posibilităţilor ştiinţei. Exagerata sa spe- 
cializare, care a creat către 1900 “... un tip de om de ştiinţă fără 
exemplu în istorie”. a scos în relief incapacitatea sa de oferi 
o viziune a lumii în acord cu evoluţia generală a ştiinţelor. Sa- 
vantul-ignorant a trebuit să fie înlocuit cu acest profet în spre 
trecut (“profeta al reves” cum îi spune Ortega), cu acest filo- 
sof al istoriei a cărui apariţie nu ar fi fost posibilă, cel puţin 
intr'o primă fază, fără întoarcerea la interpretarea ciclică, ti- 
pică culturilor orientale şi civilizaţiei tradiţionale. “Fizica, scrie 
Ortega în “La rebelion de las masas', intră în criza cea mai 
adâncă din istoria sa şi numai o nouă encidlopedie, mai siste- 
matică decât prima, va fi în stare să o salveze.” Opera lui Spen- 
gler, ca şi aceea a lui Toynbee sau Huntington, este o enciclo- 
pedie mult mai logică şi mai sistematică decât cea. dela 1751, 
deoarece surprinde ritmul intim al realităţilor pe care le cu- 
prinde în paginile sale, încercând să prezinte lectorilor o viziune 
completă a genezei şi a desfăşurării civilizaţiilor. 

Prezenţa filosofului istoriei este, în afară de aceasta, un 
semn caracteristic epocilor de criză. Berdiaeff vorbeşte, în aceas- 
tă ordine de idei, de profetul Daniil, primul filosof al istoriei, 
apărut în plină criză a poporului lui Israel, de Sfâhtul Augustin, 
care scrie prima interpretare modernă a istoriei în plină prăbuşi- 
re a imperiului roman, şi de Hegel a cărui operă ia fiinţă din teri- 
bila criză în care se găsea Europa după căderea lui Napoleon, 

pentru a face să coincidă pasiunea pentru interpretarea istoriei 
cu epocile de criză. 

Să privim mai de aproape legătura pe care am stabilit-o în- 
tre teoria ciclică spengleriană și mitul tradiţional al eternei reîn- 
toarceri. Mircea Eliade scrie următoarele cu privire la concep- 
ţia pe care o aveau culturile primitive asupra timpului şi a is- 
toriei, asupra evenimentelor şi a repetării lor; “In religie ca şi în 
magie, periodicitatea înseamnă înainte de toate utilizarea in- 
definită a unui timp mistic făcut prezent. Toate ritualurile au 
propietatea de a se petrece acum, în însăși clipa aceasta. 'Tim- 
pul în care s'a petrecut evenimentul comemorat sau repetat de 
către ritualul în chestiune e făcut prezent, “re-prezentat” dacă, 
se poate spune astfel oricât de îndepărtat ni l-am închipui 
în timp. Pasiunea lui Crist, moartea şi învierea Sa nu sunt nu- 
mai comemorate în timpul slujbelor Săptămânii Luminate; ele 
se petrec într'adevăr atunci, subt ochii înşişi ai credincioşilor. 
Și un adevărat creştin trebue să se simtă contemporan al acestor 
evenimente transistorice deoarece, prin faptul că se repetă, tim- 
pul teofanic îi devine prezent.” (“Traite d'hist. des religions” (2). 


Prin urmare fiecare ritual magic reintegrează pe omul tra- 
dițional în timpul mitic care nu e numai trecut dar mai ales 
prezent şi viitor. Continua trăire în îillo tempore constitue în 
acest caz un fel de a distruge acţiunea corosivă a curgerii isto- 
rice, dar şi o manieră de a explica prezentul şi de a pătrunde 
în secretele viitorului. “Din punctul de vedere al spirituali- 
tătii arhaice, scrie Mircea Eliade, orice inceput este un illud 
tempus şi constitue deci o deschizătură către Marele Timp, că- 
tre eterninate... Istoria, în perspectiva mentalităţii primiti- 
ve (3) coincide cu mitul; orice eveniment (orice conjunctură 
având o semnificație) prin faptul însuşi de a se fi produs în 
timp, reprezintă o ruptură a duratei profane şi o invaziunc a 
Marelui 'Timp.Orice eveniment ca atare, prin faptul însuşi de a 
se fi produs în timp, este o hierofanie, o revelaţie.” Şi mai de- 
parte: “... ceea ce noi numim îstoria societăţilor primitive se 
reduce exclusiv la evenimentele mitice care au avut loc în îll» 
tempore şi care nu încetează de a se repeta de atunci şi până în 
zilele noastre. Ceea ce este, conform concepției omului modern, 
cu adevărat “istorie” adică unic şi ireversibil, este considerat 
de primitiv ca fără importanță deoarece lipsit de orice prece- 
dență mitico-istorică.” 

Conform acestei reprezentări a istoriei nu există evenimente 
originale, ci repetări ale unui arhetip mitic originar care ex- 
plică ceea ce se întâmplă azi, făcând suportabile nu numai 
aspectele dureroase ale prezentului, dar și perspectivele viito- 
rului. Eroul primitiv, contrar eroului modern, nu deschide uma- 

nității drumuri nouă, cum ar spune Carlyle, ci repetă faptele 
întâmplate in illo tempore, fapte pe care fiecare generaţie sau 
fiecare ciclu de existenţă umană le poate repeta până în ziua 
în care se va implini sfârşitul timpurilor. Toate evenimentele 
sunt, într'un fel, simultane sau contemporane. 


III 


In ce măsură se află Spengler subt influenţa acestei pers- 
pective istorice? In ce măsură, mai ales, coincide schematica. 
sa “morfologie a istoriei universale” cu vechea concepţie a 
popoarelor așa zise primitive? Scrie Spengler: “Este evidentă. 
fără inaoială, asemănarea dintre această perioadă (a noastră, 
n. n.) şi perioada elenică, in special asemănarea dintre mo- 
mentul culminant al acestei perioade actuale—scoasă în evi- 
denţă de către primul răsboiu mondial—şi trecerea dela epoca 
elenistică la cea romană. Romanismul, cu stricta sa semnifi- 
caţie a faptelor, lipsit de geniu, barbar, disciplinat, practic, 
protestant, prusian, ne va oferi întotdeauna cheia ... pentru 2 
înţelege propriul nostru viitor. Greci și Romani! In acest fel, 
întradevăr, se poate diferenția destinul nostru împlinit de cel 
ce se va împlini acum. In “antichitate” ar fi putut, ar fi trebuit 
să se descopere de mult o evoluţie cu totul asemănătoare aceleea 
a propriei nostre culturi occidentale; această evoluţie e dife- 
rită numai în amănuntele superficiale, însă identică în ceea ce 
priveste impulsul interior, care conduce marele organism către 
finalul său. Am fi descoperit atunci în antichitate un perma- 
nent clte” ego compa;:abil, trăsătură cu trăsătură, propriei 
noastre realităţi, începând cu răsboiul troian și Cruciadele, cu 
Omer și Nibelungii, trecând prin doric şi gotic, prin mișcarea 
dionisiacă și prin Renaștere, Policlet si Bach, Atena şi Paris, 
Aristotel si Kant, Alexanaru si Napoleon, până la dominaţia 
cetăţii moderne și la imperialisinul celor două culturi”. 

Și mai departe: “In felul acesta imperiul roman apare nu 
ca un fenomen unic, ci ca un produs normal a unei spirituali- 
tăţi energice și severe, urbană şi eminamente practică, tipică 
fază finală care a existat de mai multe ori în istorie, si care 
nu fusese niciocată identificată până azi... Trebue să ne con- 
vingem că secolele al XIX-a și al XX-a, pretinsă culme a unei 
istorii universale progresânad în linie dreaptă, constitue un 
fenomen care poate fi înregistrat în orice cultură atunci când 
ajunge la maturitate. Nu e vorba aici, fără indoială, de socia- 
liştii noştri, de impresionisti, de căile ferate electrice, de torpile 
şi de ecuaţiunile diferenţiale, toate acestea aparţinând numai 

corporeității vremii noastre; e vorba de aceeaşi spiritualitate 
civilizată, impregnată şi de multe alte posibilităţi de configu- 
rație externă. Trebue să ne convingem de faptul că epoca 
actuală reprezintă o stare de tranziţie (4) care se produce fără 
doar şi poate în condiţii determinate; că există, deci, şi alte 
stadii sau stări posterioare, nu numai cele moderne occiden- 
tale, şi că aceste stadii posterioare au mai existat în istorie mai 
mult decât odată, și că viitorul occidentului nu constă numai 
într'un mers înainte fără termen, în direcţia idealurilor noas- 
tre prezente şi cu fantastice spaţii de timp, ci că e un fenomen 
normal al istoriei, limitat ca formă şi durată; fenomen inevi- 
tabil care se întinde peste câteva secole numai, şi care poate 
îi studiat şi prevăzut, în trăsăturile sale esenţiale, prin exem- 
plele anterioare”. (“Declinul occidentului”.) 

Dacă omul occidental trăieşte în plin simbolism, având în 
vedere că un illud tempus al său este simbolul propriei sale 
imortalități, în cazul acesta “... morfologia istoriei occidentale, 
cum pretinde Spengler, se transformă în mod necesar într'un 
simbolism universal”. Omul tradiţional trăia şi el în plin sim- 
bolism, viziunea sa despre lume şi istorie era morfologică şi de- 
terministă ca şi aceea a filosofului nostru. 

E adevărat că diferenţierile pe care le-am stabilit mai sus 
între omul tradițional şi oniul modern, apar şi ele în gândirea 
lui Spengler şi coincid în oarecare măsură cu schema lui (apo- 
linic-faustic, static-dinamic), insă tipul faustic e tot atât de 
pieritor ca şi celălalt iar moartea lui închide în el fatale 
reintoarceri apolinice pe scena istoriei. Ritmul echilibrat al 
acestui joc nu are nici sfârşit, nici scop, e deci aistoric, având 
în vedere că noi, cei de azi, nu facem decât să repetăm faptele 
Romanilor, aşa cum Renașterea a repetat faptele Grecilor. A 
trece dela un stadiu cultural la unul civilizator şi invers, până 
la infinit, înseamnă a stabili categorii mitologice repetibile 
care anulează timpul şi, odată cu el, tragicul progres al istoriei. 
Voința istorică a omului faustic este anulată de succesiunea 
istorică a ciclului apolinic. Această eternă reîntoarcere a lucru- 
rilor explică desigur corespondenţele istorice şi lămureşte în 
mod evident reapariția sistematică a unor anumite trăsături 
comune tuturor culturilor şi civilizaţiilor, însă nu explică acel 
cum şi acel dece al istoriei însăşi, adică progresul in timp. 
Dacă e adevărat că fazele eroice, expansioniste, protestante, 
prusace, ale civilizaţiei noastre pot fi întâlnite, fără mari 
deosebiri, în perioada finală a imperiului roman, această repe- 
tire lasă la o parte diferenţa specifică, pe care Spenegler o con- 
sideră pur şi simplu corporală, adică superticială, între acel 
timp şi timpul nostru (5). 

Identitatea este numai simbolică, iar realitatea noastră nu 
poate fi înţeleasă şi studiată decât în lumina acelui dramatic 
progres către o ţintă bine definită, la care e condamnată con- 
diția umană. Progres indefinit sau evoluţionism finalist, adică 
eschatologic, nuanţa doctrinară interesează mai puţin decât 
diferența în care se așează dintr'odată rigidul sistem al lui 
Spengler, faţă de curentul rectiliniu al istoriei care nu cunoaşte 
periodicitatea fatalistă a repetiţiunilor ciclice. 

Pentru a înțelege mai bine poziţia pe care s'a plasat dela 
început interpretarea ciclică a istoriei, vom încerca să analizăm 
unul din conceptele de bază ale celor două interpretări ecume- 
nice a istoriei: conceptul despre natură şi intima lui legătură 
cu desfășurarea vieţii umane şi a civilizaţiei însăşi. Omul antic 
nu cunoștea antagonismul suflet-natură, se confunda cu aceasta 
din urmă. era parte din ea şi făcea din zeul Pan simbolul 
acestei legături, pe care, mai târziu, artiştii Renaşterii aveau 
să o idealizeze în îmbrăţişarea dintre Leda şi lebădă, care 
simbolizează, în târzia şi forțata sa reapariţie, unirea esenţială 
dintre fiinţa umană şi forțele naturii. (Acelaș lucru îl simbo- 
liza centaurul, combinaţie elocventă între om și natură.) 
Chiar în decursul primelor veacuri ale Evului Mediu, aşa 
cum observă Berdiaeff, magia neagră perpetuase increderea în 
acest contact, în aşa fel încât spiritele, adică forțele oculte 
ale lumii înconiurătoare, nu reprezentau în acea epocă altceva 
decât supraviețuirea acestei promiscuităţi pe care creştinis- 
mul o lichidase ideologic. Perioada creştină a istoriei se ca- 
racterizează, într'adevăr, prin separația dintre om şi natură, 
salvând sufletul de tirania instinctelor care sunt lanţurile 
sensibile legând două lumi diferite pe care lumea antică le 
confundase. Din organism viu natura se transformă în meca- 
nism inanimat, concret, demn de a fi cunoscut în măsura în 
care omul îl poate controla spre a scăpa de sub stăpânirea lui. 
Iată aici una din cauzele cele mai profunde ale progresului 
tehnic, cauză pe care iluștrii progresiști ai veacului trecut au 
ienorat-o sistematic. 

“Oricât de paradoxal ar părea, scrie Berdiaeff (în “Le sens 
de l'Histoire”), mi se pare că numai creştinismul a făcut posi- 
bilă ştiinţa naturii cât și tehnica pozitivă pe care omul a fost 
incapabil să o conceapă în timp ce viaţa sa se sprijinea pe o 
concepție mitică a lumii.” Această “concepţie mitică a lumii” 
a împiedecat de pildă pe Romani să găsească o soluție tehnică 
la problemele pe care le punea vastitatea imperiului, iar de- 
cadenţa lor se datorează în primul rând, cum susține Ortega, 
lipsei unei tehnici adecuate. Imperiul roman, în ultima sa 
fază, se afla în aceeaşi situaţie ca acei dinosauri (diplodocus) 

din Era secundară, dispăruţi în Cretacicul superior şi care 
"... aveau un cap şi un maxilar atât de mici in raport cu 
trupul, încât erau siliţi să mănânce fără încetare pentru a 
putea alimenta massa imensă din care erau alcătuiți. Pentru 
a evolua ar fi trebuit să retrocedeze, insă Evoluţia este irever- 
sibilă.” (Lecomte du Noiiy în “El porvenir del espiritu”.) Mos- 
tenitori ai Grecilor, contemporanii lui Traian şi ai lui Aure- 
lian erau prizonierii naturii. Zeul Pan nu murise încă pentru 
a lăsa drum liber cercetărilor ştiinţifice. 

Iată deci că interpreţii ciclici ai istoriei, nu-şi pun o pro- 
blemă care e pentru noi esenţială şi anume: repetiţiunea ci- 
clică constitue o îmitatio naturae, si ne duce atât de departe 
în timp încât ne poate aminti de misterele lui Dyonisos care 
se realizau conform ciclului fenomenal al naturii şi reprezen- 
tau simbolic naşterea, viaţa şi moartea în cadrul natural al 
anotimpurilor care se repetă fără încetare şi pe care omul le 
reproduce inevitabil. Spengler nu e departe de aceasta. Filoso- 
fia sa este în fond mitologie, iar istoria propriu zisă rămâne 
dincolo de posibilităţile ei de investigaţie. 

In afară de aceasta, dacă organismele culturale se nasc, 
trăiesc şi mor pentru totdeauna, care e cauza nouilor naşteri? 
Care sunt cauzele care provoacă apariţia unei culturi? Spengler 
nu o spune niciodată. In succesiunea izolată a vieților şi a 
morților culturale e greu de a explica de pildă evoluţia progre- 
sivă a cunoaşterii ştiinţifice, a stilurilor arhitectonice sau reve- 
laţia Dumnezeului unic. Iar convivenţa aproape contemporană 
a principiilor morale care stau la baza tuturor marilor religii 
nu-şi găseşte nici ea o explicaţie valabilă în cadrul unei inte- 
pretări ciclice a istoriei. Pentrucă “... fără îndoială, scrie Jas- 
pers, se formează în anumite zone relativ restrânse depe supra- 
iața terestră un spaţiu universal al istoriei în care se produce 
tot ceea ce omul e capabil să gândească...” 


1V 


Ne întoarcem astfel la începutul expunerii noastre. Originea 
sistemului spenglerian trebue căutată în raporturile pe care 
romantismul le stabilise cu o lume antică autentică, raporturi 
mult mai valabile şi mai originale decât acelea patronate de 
Renaştere, din moment ce integrau cunoaşterea noastră isto- 
rică nu într'un simplu formalism plastic şi vagamente platonic, 
ci în ceea, ce acea lume fusese într'adevăr: o trăire mitologică, 
închisă şi disperat aistorică, a cărei fisionomie virilă e vie 
încă în societăţile tradiționale ale Europei şi ale Asiei. 

E clar că folklorul grupurilor etnice europene poate fi de- 
finit ca o supravieţuire a vechilor concepţii ciclice păgâne, 
conservate nu numai în artă dar şi în atitudinea cotidiană a 
omului tradițional în faţa istoriei. Separarea dintre cele două 
biserici, urmată de aceea dintre cele două cicluri culturale 
europene, catolicism şi ortodoxie, occident şi orient, se bazează 
în realitate pe o schismă culturală. Separarea iniţială dintre 
Roma şi Bizanţ a fost continuată mai târziu de separarea 
dintre Roma şi Kiew şi dintre Florenţa şi Moscova, pe măsură 
ce Evul Mediu se transforma în Renaştere. Lumea occidentală, 
bazată pe învățătura Sfântului Augustin, a Sfântului Toma 
de Aquino şi pe experienţa descoperirilor geografice şi ştiinţi- 
fice al căror punct de plecare a fost atitudinea creştină în faţa 
naturii, s'a desfăcut cu încetul de orient şi a căpătat o fisio- 
nomie net catolică în cadrul căreea atât relaţiile cu Dumnezeu 
cât şi încrederea în posibilităţile voinţei şi ale personalităţii 
umane au creat structura tipică a societăţii occidentale. Această 
societate este, după Toynbee, singura care nu se află azi într'un 
stadiu de desintegrare şi care încearcă să dea istoriei un sens 
ecumenic regenerator. 


Lumea ortodoxă, dimpotrivă, şi-a păstrat legăturile atât cu 
concepția naturalistă a antichităţii, graţie învăţăturii “orien- 
taliste” a mânăstirilor, a căror desvoltare a urmat o linie com- 
plet deosebită de aceea a mânăstirilor din occident, cât şi cu 
atitudinea omului precreştin în faţa istoriei. In acest fel istoria 
occidentului se desfăşoară sub continua incitație a Bisericii, 
creatoare directă de forme politice, artistice şi ştiinţifice în 
continuă evoluţie, în timp ce istoria Rusiei, de pildă, reprezintă 
un permanent conflict între un Stat dinamic şi autocrat şi o 
biserică statică, sprijinită pe un popor înrădăcinat în tradiţiile 
sale mitice şi pătrunsă până'n măduva oaselor de orientalismul 
său contemplativ şi aistoric. 

Intr'un eseu întitulat “Europa câmpenească” (apărut în re- 
vista “Cuadernos hispano-americanos, nr. 29, Madrid, 1952) 
Luis Diez del Corral, bazându-se pe o afirmaţie a lui Max We- 
ber, susține că civilizaţia, occidentală e o civilizaţie de câmp, 
țărănească, şi că expresia ei cea mai întreagă este abadia 
(Pabbaye în franţuzeste; în româneşte mânăstire e un termen 
prea generic pentru a putea reda nuanța. esenţială pentru 
înţelegerea rândurilor de mai jos) care, apărând în secolul al 
XI-a (abadia din Cluny), se opune civilizației tipic urbane a 
antichităţii, reprezentând astfel un fenomen unic în istorie. 
Până în zilele noastre această legătură dintre civilizaţia occi- 
dentală şi câmp poate fi uşor urmărită şi nu e exagerată afir- 
maţia că “forțele conducătoare ale societăţii europene au 

simţit întotdeauna că desprinderea lor de pământ ar însemna 
pierderea autenticei lor seve vitale”. Exemplele marilor regi 
care şi-au stabilit curţile la Escorial, la Versailles şi la Potsdam 
deoarece își dădeau seama că “aparţineau direct pământului” 
cât şi apariţia lui Cezanne, Van Gogh şi Gauguin în artele 
plastice şi a lui Proust şi Rilke în literatură, sublimână, însă 
în acelaş timp continuând în timp, “estetica unei civilizaţii 
câmpeneşti”, pun într'o nouă lumină această “Europă câmpe- 
nească” atât de diferită, fără îndoială de cealaltă Europă câm- 
penească, adică aceea a lumii ortodoxe. Deosebită în sensul că 
Europa câmpenească occidentală, deşi crescută în mijlocul 
naturii nu i-a cedat în niciun fel, ci a completat-o dominând-o, 
umanizând-o și acordându-i un sens creator, metanatural sau 
metafisic, pus în evidenţă de dublul aspect al catedralei gotice, 
perfecţionare și împlinire a celei romanice... Intr'adevăr cate- 
drala gotică, care apărea lui Chateaubriand ca o pădure majes- 
tuoasă si plină de mister, era în fond umanizarea unor forme 
naturale și reprezenta acel dor transcendental care caracteri- 
zează, condiţia umană şi care acordă timpului omenesc o sem- 
nificaţie deosebită de aceea a timpului zoologic sau al celui 
inorganic, supus tiraniei ciclice a naturii. Există, deci, un stil 
uman să zicem gotic, opus stilului uman sofianic, pentru a 
utiliza aici o diferenţiere pe care Lucian Blaga o împrumută, 
dela Florenski; agresiv, progresist şi antinaturalist cel dintâi; 
receptiv, imobil, şi naturalist cel de-al doilea. Turnul gotic şi 
calma cupolă bizantină, ar fi astfel formele expresive ale celor 
două stiluri, atât de caracteristice pentru omul occidental, pe 
de-o parte, şi pentru cel oriental pe de alta. Această Europă 
occidentală câmpenească a luat contact cu istoria în momentul 
în care, devenind creştină, a creat un stil de viaţă romanic, 
creator al abadiei şi al cruciadelor şi a acelui spirit de aventură 
apostolică definind și justificând descoperirile geografice ale 
Spaniolilor şi Portughezilor. Incitaţia abadiei, simbol originar 
al civilizaţiei occidentale, stă la baza procesului universalizator 
pe care-l trăieşte azi istoria şi pe care numai o viziune dinamică 
şi anticiclică a timpului a putut-o deslănţui. Ţăranii spanioli 
care însoțeau pe Columb şi pe Magelan în aventura lor apos- 
tolică nu pot fi comparaţi cu niciun alt fel de tip țărănesc, 
având în vedere că “omul abadiei” a fost singurul care a accep- 
tat mesajul creştin şi i-a împlinit conştient sau inconștient 
poruncile. In timp ce omul european oriental, odată întrerupte 
raporturile cu Roma, a urmat un destin cultural cu totul deo- 
sebit, a cărui traiectorie în timp e următoarea: 


Pe de-o parte asistăm, în spaţiul geopolitic al Europei sud- 
orientale, la elaborarea unei culturi câmpeneşti în defensivă, 

protejată impotriva loviturilor barbarilor şi ale Turcilor de 
vechea ei tehnică aistorică, graţie căreea era capabilă nu numai 
să împiedece aproape toate încercările de imixtiune spirituală, 
dar şi să creadă fără încetare în întoarcerea inevitabilă a unei 
epoci de fericire şi libertate. Suferințele colective erau deseori 
identificate cu acelea ale Mântuitorului (v. Mircea Eliade, “Le 
mythe de l'eternel retour”), sau comparate cu alte cilcuri nefe- 
ricite care se produseseră în trecut și din care societăţile res- 
pective scăpaseră întotdeauna. “... Datorită acestei viziuni zeci 
de mii de oameni au putut tolera secole de-a-rândul marile 
presiuni sstorice fără a desnădăjdui, fără a se sinucide şi fără, 
a cădea în acea secătuire spirituală însoţind întotdeauna o vi- 
ziune relativistă sau nihilistă a istoriei”. (Eliade, op. cit.) 
Marea rezistenţă a Românilor, de pilaă, a fost posibilă deoarece 
ei au ştiut să se retragă din timp şi să trăiască alături de el 
între limitele severe şi imutabile ale unei culturi tradiţionale 
care le-a permis să eludeze atât problema dispariţiei spirituale 
în marea slavă, cât şi dispariţia politică sub jugul turcesc. 

Pe de altă parte Ruşii au creat dualitatea Biserică-Stat, 
aderând la cea dintâi, lasând pe cel de al doilea să-i conducă 
destinele, impasibili şi închişi până în clipa în care o altă de- 
rivaţie religioasă occidentală, marxismul (6) a intervenit pen- 
tru a reintegra poporul, transformat în massă, în istorie. 
Asistăm, în ambele cazuri, la intervenţia spiritului occidental, 
progresist, în mediul unor culturi înţepenite, sau mai bine zis 
conştient adormite, care aşteptau de secole momentul libe- 
rării, 

Procesul care se deschide în secolul al XIX-a apare astfel 
ca deosebit de interesant şi ne vom opri câteva clipe spre a-l 
analiza. 

Felul în care a intervenit occidentul, în timpul veacului 
trecut, în spaţiul popoarelor oprimate de Semilună a fost 
acela al revoluției liberale, ale cărei rădăcini protestante au 
fost adesea puse în evidenţă de mulți gânditori occidentali. 
Principiul autodeterminării popoarelor se bazează pe învăţă- 
tura lui Luther. şi chiar atunci când aspectele sale sunt pro- 
nunţat anticreştine, ca în atâtea din manifestările capitalis- 
mului, urmele creştine nu încetează de a fi vizibile până la 
punctul în care doctrina liberală degenerează în practică 
politică și până în momentul în care Statul persecută şi 
înlocueşte Biserica. Principiile demoliberale au provocat răs- 
coala popoarelor sudesteuropene (Români, Greci, Sârbi, etc.. 
şi liberarea lor de sub Turci în cuprinsul unui veac de lupte 
care au la bază o doctrină precisă şi un plan de viitor bine 
trasat din punct de vedere ideologic. Crearea noilor State, 


5 

definitiv consacrate prin pacea dela Versailles, a făcut să 
țâşnească în istorie o serie de grupuri etnice care se retrăse- 
seră din ea spre a nu pieri. Insă revoluţia liberală, cu toate 
meritele ei necontestate, a fost în fond un faliment, în ceea 
ce priveste aceste grupuri etnice, pentru simplul motiv că 
toate aceste societăţi tradiţionale aşteptau nu o revoluţie 
politică sau o reinnoire economică, ci o revoluție spirituală. 
Ca să iasă din statica lor ciclicitate și ca să ia parte cu toate 
forțele lor proaspete la progresul occidental, schimbarea ar 
îi trebuit să fie religiosă, adică in acord cu personalitatea 
lor culturală şi cu experienţa lor istorică. Revoluţia ar fi 
trebuit să se producă în profunzime, nu la suprafaţă așa cum 
sa produs, neafectând decât o burghezie incipientă care s'a 
integrat în ritmul occidental cu ajutorul unor sărmane ins- 
trumente politice şi economice create ad hoc şi total lipsite 
de conștiința faptului că occidentul era înainte de orice o 
cultură ale cărei manifestări istortce aveau alte rădăcini 
decât acelea ale omului oriental. Astfel în timp ce democra- 
tizarea Românilor nu a depășit niciodată limitele unei bur- 
ghezii active şi eroice, însă lipsită de o viziune spirituală a, 
lumii şi deci și de o justă inţelegere a poporului căreia apar- 
ținea, şi indiferentă la orice problematică religioasă, poporul 
continua să reziste, în cadrul solid al culturii sale tradiţionale 
pe care numai un contact spiritual cu occidentul religios ar 
fi putut-o reforma, făcând-o să renunțe la staticismul cei 
originar. E uşor de înţeles, acceptând acest punct de vedere, 
dece elitele spirituale și politice ale burgheziei din România, 
Yugoslavia sau Grecia au apărat cu atâta pasiune Biserica 
ortodoxă, vransformată în simplu instrument al Statului laic, 
având în vedere că o revoluţie religioasă ar fi însemnat unirea 
cu Roma, adică pur și simplu negarea spirituală a revoluției 
liberale. 

Am putur asista astfel la următoarea dialectică culturală: 
o clasă burgheză, laică și în acelaș timp filoortodoxă, progre- 
sistă fără îndoială însă inspirată de ritmul pozitivist al pro- 
gresului indefinit, şi un substrat țărănesc (“Substanţa aisto- 
rică a populaţiei” cum îl numeşte Jaspers) care nu a acceptat 
niciodată revoluţia liberală şi care a continuat să-şi cultive 
atât formele artistice ale unui folklor imutabil, cât și stilul 
său ciclic de viaţă, exact în acelas fel și pe aceleași dimen- 
siuni ca pe vramea când prezența Turcilor îi dădea puterea 
de a aştepta fară să desnădajduiască. Dacă se poate afirma 
cu Eliade că “creştinismul este religia omului modern şi a 
omului istoric, a acelui om care a descoperit în mod simultan 
libertatea personală şi timpul continuu (în locul timpului 

ciclic)”, nu e mai puţin adevărat că acest crestinism, singurui 
capabil de a transforma esenţa acestor popoare si de a le face 
să participe din plin la civilizaţia şi la istoria occidentului, 
nu a pătruns încă acolo unde ar fi trebuit să pătrundă pen- 
tru a da lumii sensul ei ecumenic de pace și justiţie şi pentru 
a așeza toate popoarele pe acelaş plan de participare spiri- 
tuală și istorică. Căci în revoluţia crestină (singura revoluție 
autentică în existența istorică a speciei umane) sau inter- 
calat alte doua revoluţii, progresiste dar nu creştine care au 
imitat tehnica şi au copiat, deformându-le, principiile revo- 
luţiei creștine, fără a reuşi altceva decât căderea omenirii în 
confuzia actuală în care consecinţele unui războiu nu pot îi 
rezolvate decât prin alt războiu. Aceasta este curgerea fatală 
a unui progres indefinit care nu poate oferi nicio soluţie şi 
care nu are de ales decât intre războiu sau o nouă revoluţie. 

In spaţiul rusesc occidentul a câutat deseori să pătrundă, 
însă abia în 1917 a reusit să se instaleze la putere. Comunis- 
mul în Rusia, ca şi liberalismul în România, este un atac 
progresist împotriva unei culturi traditionale: industrialism 
împotriva agriculturii, proletarul împotriva agricultorului, con- 
cepția dinamică și partizană a istoriei impotriva tradiţiei 
ciclice archetipale, Statul împotriva Bisericii. Nu se poate 
spune încă cine a învins acolo, deoarece în clipa în care 
Statul progresist comunist se afla în pragul unui dezastru 
inevitabil, ale cărei urmări ar fi fost usor de bănuit, a fost 
salvat, de intervenţia unui alt Stat de structură revoluţionară, 
Statele Unite ale Americii, care au transformat catastrofa 
comunistă iîntr'o victorie răsunătoare. 

Se poate deci afirma că în caârul, marcat mai sus, al celor 
două spaţii aparţinând “civilizaţiei ortodoxe” cum o numeste 
Toynbee (7), sensul istoric al ultimelor două veacuri poate fi 
privit din punctul de vedere al rezistentei culturilor tradiţio- 
nale la atacurile progresismului occidental reprezentat prin 
revoluția liberală si prin revoluția comunistă, perpetuând ast- 
fel stilul de viaţă si de creaţie culturala al tuturor societăţilor 
tradiţionale. 

Legăturile interpretării ciclice a istoriei cu sensul ontolo- 
gic al culturilor tradiționale apare astfel în plină lumină. Nu 
numai prin afirmarea pozitivă a nuantei naturaliste si "n 
înțelesul pe care-i capătă comuniunea cu “natura cazută, 
cât şi prin divinizarea rasei, secătuită de orice semnificaţie 
spirituală, dar mai ales prin atitudinea faţă de liberalism si 
socialism și prin atitudinea “nietzscheană” de inimiciție faţă 
de creştinism. Spengler, ca orice tip de om tradiţional, poate 
fi acuzat de reacţionarism de către oricare tin reprezentan- 

ţii tezei prugresiste şi de păgânism de către interpreţii eschato- 
logici ai istoriei. Pesimismul său cu privire la destinul civili- 
zaţiei occidentale se datorește unei explicabile manii genera- 
lizatoare care include civilizaţia occidentală în procesul fatal 
al celorlalte, supuse legii ciclicităţii în cadrul căreea moartea 
naturală nu iartă pe nimeni. Spengler nu a înţeles sensul nou, 
universal şi regenerator, pe care-l închide în el dinamismul 
occidental (mă refer la cel creştin nu la contrafacerea lui 
liberală sau marxistă) ale cărei prime manifestări erau vizi- 
bile încă dela începutul veacului nostru: universalizarea câm- 
pului istoric inteligibil și inaugurarea unei epoci ale cărei 
caracteristici, oricare ar fi viitoarele sale aspecte ideologice, 
aparțin fără îndoială, lumii occidentale. 

Conceptul însuşi de “decadenţă a occidentului” apare asi- 
fel subt o îndoielnică lumină de profetism care nu își are locul 
în domeniul stiinţei istoriei şi care ne aminteşte de “filosofii” 
ruși ai veacului trecut, influenţaţi atât de naturalismul lui 
Schelling, cât şi de spaţiul spiritual al unei culturi tradiţio- 
nale în care profeţiile cu privire la prăbuşirea occidentului “'pa- 
pistas” si asupra strălucitului viitor al Rusiei constituiau pâi- 
nea cea de toate zilele a “inielighenţei” laice și religioase. E 
inutil să adăugăm că profeția politică e desevri expresia unei 
impotenţe. Așa va fi ma: presus de voința mea, în care nici nu e 
nevoe să mai cred deoarece profeția se va împlini în orice caz. 
Fatalismul optimist ascunde întotdeauna penibile complexe de 
inferioritate, individuale sau naționale. Intr'o vreme ca a noas- 
tră în care s'a exagerat cu bună ştiinţă frumuseţea artei primi- 
tive, reușitele culturilor traditionale necreștine, măreţia fără 
pereche a romanului si chiar a filosofiei rusesti, puritatea pri- 
mitivului în general, preconizându-se o revenire la natură sau 
la un ainaism privi. subt unghiul unei posibile re.n.oarceri. 
teoria ciclică a istoriei a putul fi acceptată în acele cercuri in- 
telectuale care trăiau încă între culisele morbide ale romantis- 
mului. Stafiile politice ale romantismului sunt încă printre noi 
iar încăpăţânatele şi inactualele lor pasiuni deschid mai întot- 
deauna uşa, cum spune Toynbee, acelor “innebunite inovaţii 
care au aşteptat pe afară această ocazie de a se strecura în- 
lăuntru”. 


NOTE: 


(1) Concepţia progesistă a istoriei exclude, fără îndoială, orice 
posibilitate de a profetiza. Iată deci alta din cauzele necesității care a 
provocat. revizuirea filosofiei istoriei întrun moment în care omul nu 
mai credea în progres și voia să-si cunoască viitorul, cât si, explicaţia 
succesului pe care l-a avut opera lui Spengler şi teoria ciclică în ge- 
neral. Punând în evidenţă ineditul, niciodată-întâmplatul pe care-l 

închide fiecare eveniment în el însuşi, conform istoricismului şi teo- 
riilor progresiste, Alfred Weber scria următoarele: 

“1... noutatea pe care o creiaza acţiunea umana plecând dela con- 
diții date, de la materiale, dela forțele si dela posibilitaţile existând 
întrun moment determinat, această noutate nu poate fi obiectul unui 
pronostic exact... Ceea ce produce actiunea umana, plecând dela acest 
nivel de circumstanţe date, nu poate face obiectul prezicerii; nici in 
ceea ce priveşte esenţa sa, nici în ceea ce priveşte forma; caci orice 
acţiune creatoare depășește limitele pre-vederii.” (In “Historia de la 
cultura”, pâg. 11.) 

(2) Am ales în adins acest citat pentru a scoate în evidenţa modul 
în care o interpretare eschatolosica a, istoriei, în speță creștinismul, a 
fost veşnic prezentă în popor influenţănd literatura si raspunzând 
grat în concepţia ciclică a istoriei şi aproape transformat în magie. 
Mai târziu, când creştinismul şi-a organizat un corp de doctrina, 
distrugând încetul cu încetul reminiscentele magice păgâne, sa 
putut trasa o linie de demarcaţie intre cele două interpretari, stabi- 
lindu-se o netă separație între civilizația occidentală, fidelă esenței 
sale eschatologice şi între civilizaţia creştină orientală ale cărei legă- 
turi cu interpretarea ciclică sau precreştină a istoriei sunt evidente. 
Creştinismul în Rusia, de pildă, este “îmbrățișat de popor desigur 
în singura formă care-i era accesibilă adică aceea magico-sentimen- 
tală; fără ca această să impiedece, pe de altă parte, ca poporul 
însuși să continue cultul păgân”, scrie Alfred Weber în “Historia de 
Ja cultura”, Mexic 1948 Iar mai departe: “Acolo (adică în Rusia din 
timpul lui Ivan cel Groaznic, sec. XVI) nimeni nu cunoaşte filosofia 
platonică pe care (biserica) o utilizase ca fundament al propriei sale 
dogme; şi deci nimeni nu înțelege dogma care structurase corpul 
spiritual (al bisericii ortodoxe rusești). Această, biserică creștină e 
adoptată subt o forma magico-rituală, ca un mister păgân al dum- 
nezeirii...” In cadrul acestei lumi idea intoarcerii lui Iisus Cristos a 
fot veşnic prezentă în popor influențând literatura și raspunzând 
până în poesia revoluționară din jurul lui 1917 (Maiakovski, Block, 
Esenin) când Mântuitorul apărea ca un distrugător al burgheziei și 
un întemeietor de timpuri noua. In fond această intoarcere a lui 
Jisus, care insemna un sfârșit al istoriei și un început al paradisului 
terestru, coincide atât cu milenarismul occidental, rămășită medievală 
a unei concepţii ciclice despre istorie, continuată prin Origene până 
la Gioacchino da Fiore şi condamnată de biserica romana, —cât şi 
cu profeția marxistă a paradisului terestru. 

In acelaş timp afirmaţia pe care o face Mircea Eliade atunci când 
consideră prezenţa Mântuitorului în Săptămâna Luminată ca pe un 
act de magie, nu coincide cu realitatea creştină, în primul rând pen- 
trucă Mântuitorul e prezent în sufletul unui creştin nu numai între 
Plorii şi Inviere, iar în al doilea pentrucă creștinismul nu e o magie. 
Aşa cum spunea Kirkegaard, pe care-l citează Mircea Eliade. omul 
creștin se consideră “contemporan cu lisus Cristos” nu însă în sens 
magic, ci în acela al dinamicei prezențe a lui Dunnezeu în lume. 
Creştinul, spre deosebire de omul magic, a simţit intotdeauna “ca- 
racterul tragic al clipei”, cum scrie Gilson, posedând acel sentiment 
al angustiei pe care Kirkegaard a fundat o nouă interpretare filoso- 
fică a lumii. Consecința directă a acestei simţiri permanente a curge- 
rii fără intoarcere a timpului este substituirea “ciclului sau a eternei 
reîntoarceri, cu care atât de bine se împăca necesitarismui grecesc, 
prinr'o nouă noţiune a sentimentului de durată”. (Etienne Gilson În 
“Lvesprit de la philosophie medievale”.) 

(3)  Primitivă in sens vradiţional. Spengler includea această men- 
talitate primitivă, antifaustică și antiprogresistă, în conceptul generic 
de rase de culoare. 

(4) După Karl Jaspers (“Origen y meta de la historia”) trăsătura 
fundamentala a istoriei este tocmai tranziţia. “Istoria este mai ales 
tranziţie”. Orice măretie se manifestă in stadiile tranzitorii. Filosofia 
idealismului german, de pildă “se produce in epoca de tranziție dela 
credintă la impietate”. in timp ce tragedia greacă apare “in epoca de 
tranzitie dela mit la filosofie”. Evident că punctul de vedere al celor 
doi filosofi cu privire la epoca noastră este diametral opus. Tranziţia 
este pentru Spensler indiciul decadenței, în timp ce pentru Jaspers 
este introducerea la un nou “timp-axă”. 

(5) “Ceea ce nu este in istorie decât fundament fizic și nu face 
altceva decât să se repete identic—cauzalităţile regulate—constitue 
aistoricul in ictorie ” (Jaspers, op. cil., pagina 249.) 

(6) “Puţini au reflectat asupra faptului că socialismul modern 
reprezintă extensiunea principiului de lhber arbitru la terenul luptei 
de clasă: că este, cu alte cuvinte, o formă a protestantismului social. 
Valoarea socialismului stă, astfel, nu atât inur'o posibilă incheiere, 
într'o soluţie problematică, cât într'o permanentă dialectică, într'o 
sforțare fără sfârșit... Socialismul este, în acest sens, ultimul fiu al 
Reformei”. (Giovanni Spadolini in “Il Papato socialista”, Milano 
1950.) 

“Dela Luther la Kant, dela Kant la Hegel. dela Hegel la Marx, 
pentru a reproduce o succesiune ideată de Paul Valery, valoarea vieţii 
sta în acțiune, in contrast. in eterna metamorfoză a drepturilor şi a 
formelor ideale şi politice.” (Spadolini, op. cit) E uşor de notat dife- 
renta dintre acest progresism al cărui prototip este omul faustic al 
lui Spengler sau omul prometeic al lui Schubart, și progresismul 
omului creștin al cărui prototip este sfântul. Contrastul este şi mai 
evident când ne gândim la mentalitatea omului tradiţional, pentru 
care actuarea în timp este un simplu miraj. 

(7) Conceptul de cultură ar fi mai indicat aici, în sensul că numai 
cultura, în sensul spenglerian al cuvântului, reprezintă acolo o creaţie 
sinceră și originală, in timp ce civilizația este numai un reflex al 
occidentului. 


PROBLEMA OMULUI IN LUMEA 
SOVIETICA 
de GEORGE USCATESCU 


Numai o perspectivă superficială a aporturilor comunismu- 
lui şi a experienţelor sale în domeniul spiritului, la realitatea 
epocei de faţă, poate reduce aceste aporturi și experienţe pur 
şi simplu la enormele transformări sociale și politice, pe care 
această doctrină satanică le implică. Finalitatea ultimă a tu- 
turor aplicaţiilor comuniste, înlăuntrul sau în afara Rusiei, cu 
toată rigiditatea lor dogmatică şi în ciuda constantei și mono- 
tonei lor repetiţii de metode şi etape, este intim legată de pro- 
biema omului. Această doctrină urmăreşte cu o tenacitate pe 
care lumea nu o mai cunoscuse, sub aspectul ei de fanatism şi 
impuls nimicitor, dela marea isbitură a Islamului până astăzi, 
o schimbare antropologică radicală, o mutație definitivă a esen- 
ţelor omului. 

In studiul nostru întitulat, “Revolta elitelor” (“Destin”, 3 
1952), am schiţat pe scurt natura raporturilor dintre filosofia 
sovietică şi problema omului, chiar ceva mai mult, tentativa de 
structurare a acelei filosofii pe o mutație antropologică cu c'- 
racter revoluţionar. Nu este în intenţia noastră de data aceasta 
să insistăm asupra formulării dogmatice a filosofiei comuniste 
în ce priveşte problema şi destinul omului. In realitate, între 
dogmele şi practicele sovietice, practice declanșate şi susținute 
cu furie crescândă, nu există posibile contradicții și diferenţe, 
în lumea comunistă, în măsura în care această lume își pune 
problema omului și a destinului uman. Preocuparea pentru om 
nu s'a centrat, câtuş de puţin, pe linia unei perfecţiuni a omu- 
lui, a creierei unui om mai bun, dotat cu calităţi spirituale şi 
morale superioare înaintaşilor ori semenilor lui. “Omul nou” 4 
fost şi el un “slogan” comunist. Dar acest “om nou sovietic” nu 
inseamnă, câtuş de puţin, un om “mai bun”. Acest lucru ar in 
plica valoraţii morale și lumei comuniste orice fel de valoraţii 
morale îi repugnă. 


72 GEORGE USCATESCU 


Fiind incontestabil că problema omului, sub perspectiva ei 
degradantă și nimicitoare, se află în miezul preocupărilor de 
formulare ideologică și de experienţă comunistă, și fiind realis 
tatea ce ne interesează în mod imediat, adică realitatea omun 
lui român și ea câmp de experienţe masive pentru creiarea 
unui nou tip uman şi a unor noui ierarhii de valori, ni se pare 
că nimic nu ne poate preocupa într'un mod mai patetic decât 
o justă fixare a dimensiunilor în care aceste experienţe au loc 
și a consecinţelor lor în grelele urcușuri viitoare ale neamului 
românesc. Dacă nu reușim să fixăm aceste perspective și pros 
porţii, deşarte vor fi multe eforturi, indiferent pe ce plan sar 
fixa ele, de a lua parte la o eliberare integrală a spaţiului și a 
spiritului românesc, din această robie istorică ce ne angajează 
din plin ca entitate naţională dotată cu o misiune și capabilă 
Săssi păstreze dimensiuni proprii de existenţă. 

Faptul că în centrul doctrinei bolşevice se află, printr'un 
paralelism ușor de explicat, tot omul, ca axă a unor transfor- 
mări revoluţionare, înseamnă că pentru comunism valoarean 
om, în sensul dat de tradiția creştină şi de cultura europeană, 
constituie cel mai teribil dușman, pe care trebuie săzl sfărâme 
prin orice mijloace si cu toată violența. Lupta contra realitâtia 
lor şi a instituţiilor sociale, contra unui anumit tip de Stat, 
împotriva tuturor celorlalte ideologii politice, sunt simple acci- 
dente, comparate cu această obsesie constantă a comunismului 
de a distruge omul în formele sale moştenite ori căpătate după 
mii de ani de experienţe sociale și spirituale. 


* * «+ 


Dar aceasta nu înseamnă că bolșevismul vrea pur și simplu 
se distrugă un tip de om, pentru a lăsa în locul lui un gol. 
Fanatismul său dogmatic în această materie, ar fi fără obiect 
dacă sar limita la asta. El pretinde dobândirea unui nou tip 
de om. O pretinde cu o violenţă, s'ar putea spune cu un îipar 
thos” de puţine ori întâlnit în istorie. Acţiunea zilnică a comunz 
nismului, ajutată în mare parte de destrămatele resorturi anis 
mice ale spiritualităţii ruseşti, indică această permanentă prez 
ocupare de a creia un nou tip de om. incă de mult, Nicolai Bers 
diaev a semnalat apariţia acestui nou tip de om în întreaga 
Rusie, un exemplar cu totul diferit de tipul revoluţionar primi- 
tiv: arogant, lucid, cerebral, dispus să domine și să realizeze 
mari acţiuni cuceritoare, fără scrupule, gata să se multiplice în 
milioane de fiinţe asemănătoare. Desigur că apariţia lui și forţa 
lui, se bizuiesc solid pe un mit. Un mit materialist, cu reduse 
orizonturi, dar totuș un mit, cu forţă și eficacitate de mit. 

Acest nou tip de om a invadat întreg spaţiul de expansiune 
sovietic. Ei s'a născut şi a rodit în Rusia, dar acum se vrea im- 
pus în afara Rusiei, cu ajutorul armatelor de cucerire. El în- 
trupează mitul cel mai de seamă purtat în vârful baionetelor 
sovietice. Armatele lui Napoleon erau purtătoarele câtorva mi- 
turi ale Revoluţiei franceze; cele ale lui Alexandru Macedon, 
purtau miturile culturale eline. Armatele lui Stalin au dus şi 
ele, ca valoare supremă, mitul acestui nou tip de om-omul “'ro- 
bot”-pe care au încercat a-l impune cu forţa în ţările ocupate. 

Este acesta un tip de om transformat într'o armată de biu- 
rocraţi, într'o castă dominantă şi nemiloasă, fanatică, convin- 
să de necesitatea de a reduce oamenii, în diversitatea și liber- 
tatea lor de moduri de gândire, la un singur tip de om, cons- 
truit în enormele laboratoare sovietice. Ca atare, problema 
unui “umanism” sovietic a devenit problema capitală a lumii 
bolșevice. 

Vocabularul sovietic semnalează destul de des existenţa unui 
nou umanism. Nu este un umanism abstract, cum cel al lui 
Jacques Maritain, de pildă, însă pretinde şi el a fi un umanism 
“integral”. Este vorba de un umanism materialist, bazat pe cre- 
dinţa optimistă că omul va trebui să-şi înfrângă destinul des- 
umanizandu-se, un fel de neoumanism ce a transformat o 
lume întreagă într'un pustiitor peisaj fără suflete. 

La unul din Congresele Sovietului Suprem rusesc, comisarul 
Educaţiei, Potemkin, afirma: “Trăsătura fundamentală a edu- 
caţiei sovietice constă în umanism, în democraţie, în credința 
arzătoare în puterea ştiinţei, în educaţia tineretului, în spiritul 
patriotic şi naţional”. Berdiaev vrea să vadă și el în aceasta o 
întoarcere reală la o atitudine umanistă, și, ca atare, o recu- 
noaștere implicită a persoanei umane. După el, în prima fază 
a revoluţiei, regimul sovietic ignora orice fel de poziţie uma- 
nistă. “Umanismul, scrie Berdiev, este prea rafinat, implică un 
nivel de civilizaţie prea ridicat, pentru a oferi un simbolism 
mutaţiilor sociale aproape geologice, mișcărilor de mase. Con- 
semne mai elementare sunt necesare la început. Dar acesta 
este un fenomen propriu oricărei revoluții... In Rusia se mani- 
festă, însă acum o tendinţă umanistă. In Rusia sovietică uma- 
nismul şi activitatea omului sunt legate de materialism. Incă 
de acum treizeci de ani, eu mi-am consacrat filosofia apărării 
omului, ca forţă creiatoare. S'ar părea că în aceasta eu aș îi 
de acord cu neoumanismul, ba chiar cu marxiştii de nouă for- 
maţie, care cred că omul poate înfrânge destinul. Dar câtă 
diferenţă, câtă opoziţie în ceiace priveşte concepţia însăşi des- 
pre om! Ne aflăm aici în prezenţa contradicţiei fundamentaie 
şi a debilităţii antropologiei umaniste”. 

Din nefericire, această formă de “neoumanism” sovietic, nu 
e o simplă “slăbiciune” a antropologiei umaniste. In lipsa 
absolută de o ierarhie de valori etice, la acest nou tip de “homo 
sovieticus”, aflăm negația unui adevărat “umanism”, fie el 
până și sovietic. In realitate, atât în sfera socială, cât şi în 
sfera politică, a stabili o ierarhie de valori etice înseamnă 
“ipso facto” a formula un principiu de perfecţiune. Și un vechi 
prieten al lui Lenin, prototip al lui “homo sovieticus”, spunea 
despre el: “Nu face deosebire între bine și rău”. 


* * * 


Un tip uman structurat moralmente astfel, este tipul uman 
pe care lumea sovietică vrea să-l opună omului liber, în spe- 
cial locuitorului Europei. Al acestei bătrâne Europe în care, cu 
mult înainte de comunism, Ivan Karamazov nu vedea decât 
un “cimitir istoric”. Un nou tip de om, desumanizat, transfor- 
mat în “robov”, crezând în mistica materialistă, a fost creiat 
in Rusia. Şi noul imperialism sovietic vrea să-l transplanteze 
dincolo de Rusia, până unde ajunge capacitatea lui de presiune 
materială şi morală. 

De aceia, cum spuneam, creiarea unui tip universal de “om 
sovietic” este, fără indoială, problema axă a comunismului, 
Transformările sociale, politice sau instituţionale, nu sunt 
decât etape preliminare în această goană obsedantă spre marea 
finalitate: un nou tip de om. Această problemă domină mare 
parte din literatura politică şi filosofică rusească şi “satelită”, 
în zilele noastre. Noul tip de om a fost construit, cum era şi 
natural, in Rusia, cu multe elemente animice ruseşti. Este 
aceasta o lungă experienţă şi rezultatul ei prim sunt o serie de 
forme definite. Comunismul se slujește, pentru a impune acest 
nou exemplar uman, în ţările dominate, mai întâi de un pro- 
ces de rusificare, paralel cu cel de sovietizare. Transformarea, 
diverselor tipuri naționale în Ruşi, pare drumul cel mai natural 
al sovietizărei şi ca atare, al desumanizărei. Aşa dar, producţia 
în serie a lui “homo sovieticus” în afara Rusiei, n'ar fi decâ; 
o simplă repetiţie de metode îndelung experimentate. Şi casiei 
dominante bolșevice îi place să-şi repete aidoma metodele, până 
la o totală saturație. 

După cum spuneam, nu este vorba, pur şi simplu, de o for- 
mulare dogmatică ori de o simplă atitudine filosofică, cu lente 
repercusiuni pe teren practic. Un fanatism ce reaminteste în 
multe privinţe impulsul cuceritor al Islamului, cu deosebirea 
ca acel impuls se baza pe resorturi morale inegabile, face ca 
acest “pathos” ce tinde la reducerea tuturor oamenilor la tipul 

standardizat al lui “homo sovieticus”, să însufleţească toate 
“cadrele cuceritoare” la dispoziția Kremlinului. Si această re- 
ducţție la tipul de om fabricat in laboratoarele delu Moscova, 
se poate spune că a sfărâmat rândurile intelectuale şi burgheze 
din ţările europene, supuse stăpânirei ruseşti după al doilea 
război mondial. 

Cu toate acestea, această ofensivă cumplită s'a isbit de 
forța spirituală a omului ce păstrează mai puternice ca oricare, 
esentele sale animice tradiţionale: omul dela țară. Criza ce în 
parte caracterizează omul ca produs al unei societăţi indus- 
trializate, nu a afectat pe ţăran, înainte de a se fi găsit pradă 
ofensivei nimicitoare a comunismului. Și tocmai din acest 
motiv, lupta pentru distrugerea profilului său spiritual şi uman 
este implacabilă. 

Nu demult s'a deslănţuit în Rusia o puternică ofensivă îm- 
potriva “colhozurilor”, ca instrument nesatisiăcător pentru a 
distruge in omul dela ţară profilurile sale umane caracteristice. 
Tăranul este, poate, singurul tip de om care a rezistat întra- 
devăr în faţa ofensivei nivelatoare a comunismului. Conducă- 
torii sovietici, în obsedanta lor grije pentru a creia un nou tip 
uman, au constatat că metodele de colectivizare agricolă nu 
sunt îndeajuns pentru a-și atinge scopurile. In definitiv, ţăra- 
nul continuă să considere în inare măsură al său pămantul pe 
care îl munceşte. Simte propria lui individualitate și, ceva mai 
mult, personalitatea lui, deosebită de a altora, fenomen ce au 
se petrece în marile aglomeraţii urbane, adevărate stupuri 
colective bine cunoscute în lumea sovietică. Și de aceia Sovie- 
tele încearcă o modificare a tehnicei “colhozurilor”, în care 
omului nu i se diluiază în neantul spiritual al colectivului, 
fiinţa structurată sub semnul personalității. Unui proces pa- 
ralel de industrializare a lumii câmpeneşti, Sovietele vreau să-i 
adauge alt proces de urbanizare şi de deplasare masivă a țăra- 
nilor spre centre urbane colective, pur şi simplu pentru a le 
distruge sufletul. 

Problema, sufletului a fost, în definitiv, obsesia tradițională 
rusească. Odinioară, această obsesie se dilua întrun fel de 
mesianism spiritual, bazat pe un dezechilibru îndeobste cunos- 
cut. Ori se structura pe permanentele oscilări între crin.ă ii 
pedeapsă, ca joc dialectic constant al sufletului rusesc. Și pen- 
tru filosofia “roboților”, problema sufletului e centrală. Căci 
distrugând sufletul, înlocuindu-l cu “pathosul” lui “homo s0- 
vieticus”, conceput şi produs în serie, mesianismului spiritual 
de odinioară, comunismul vrea să-i substituie mesianismul 


materialist de astăzi. 
* Li * 

Centrând în problema omului preocuparea lui de căpetenie, 
comunismul a făcut posibilă în sfera lui de acţiune cotidiană, o 
seamă de realități inedite în istoria lumii. Una dintre ele, poate 
cea mai surprinzătoare din toate, şi poate uşor de raportat la 
acel joc dialectic permanent în sufletul rusesc, între crimă și 
pedeapsă, constă în aşa zisa tehnică a confesiunilor, familiară în 
lumea, politică bolşevică de douăzeci de ani încoace. Cine stră- 
bate istoria tuturor revoluțiilor, unele foarte asemănătoare cu 
cea rusească, cum de pildă cea franceză, nu va putea descoperi 
nicăeri nimic înrudit cu această teribilă tehnică a culpabili- 
tăţii, a mărturisirilor complecte, nedespărţită de procesele po- 
litice bolşevice. Nimeni nu-şi imaginează pe un Danton ori pe un 
Robespierre, proclamând în ultima clipă culpabalitatea lor, 
trădarea lor revoluţionară ori trădarea personală față de tira- 
nul la modă, investit cu puteri infailibile. In schimb, pentru 
comunism, manevrat după uzul moscovit, aceasta este tehnica 
curentă, Ea a fost experimentată cu mare succes la procesele din 
1934-38, a fost continuată la procesele înscenate fără încetare 
în țările ocupate şi este ameninţător proiectată peste insesi ca- 
petele comuniste din lumea liberă. 

In general, această “tehnică a mărturisirilor”, este socotită 
ca un simplu sistem de teroare, cu scopuri politice determinate. 
Este însă cazul să surprindem În ea ceva mai mult decât un 
simplu mecanism de represiune, un sistem destinat să compro- 
mită victimele regimului ori mai simplu ale grupului deţinător 
al puterii. Mai de grabă decât unei tehnice represive anumite, 
acest sistem aparţine unei psihologii specifice. O psihologie ce- 
şi află în concepţia sovietică despre om isvorul de inspiraţie di- 
rect. Lupta dialectică şi “persuasivă” ce are loc între acuzat şi 
funcţionarul ce conduce ancheta, ne indică o răsturnare a le- 
gilor morale şi psihologice. Acuzatul rezistă la început cu băr- 
băţie. Dar i se creiază o “atmosferă! specifică, un climat psiho- 
logic şi moral unde foarte deseori fără coacțiune materială, 
ajunge să autostabilească concluzii asupra propriei sale respon- 
sabilităţi. Acuzatul începe să-şi însuşească teza “culpei obiec- 
tive”, desprinsă din ce în ce mai intens din intențiile acuzării, 
din modul ei de a acţiona şi raţiona. La început acuzatul con- 
sideră ideia trădării ca ceva monstruos. Mai târziu această 
ideie îi devine familiară şi “mărturiseşte”, liber, din punctul de 
vedere al unei tehnice represive normale. 

La un şoc dialectic ce această natură asistăm în duelul Glet- 
kin-Rubakov, din “Zero şi Infinitul!? faimoasa carte a lui Koest- 
ler. Rubakov este un luptător neînfricat din “Vechea Gardă”, 
Supus “curăţirii”, întâmpină cu indignare insinuarea trădării. 
Credincios principiilor revoluţionare şi orientărilor date de 

“Numărul 1”, se aruncă asemeni unei fiare în cuşcă, împotriva 
acuzatorului. Dar Gletkin, “comisarul”, surâde imperturbabil. 
E] ştie că se află în posesia unei “tehnice” la care nimeni n'a 
rezistat. Nu-i nevoie de violenţe materiale; uneori ele pot chiar 
da un prost rezultat. El ştie că acuzatul “va mărturisi”. Ştie că 
după lungi, intense conversații, se va înfăţisa, “liber”, tribuna- 
lului ce-l judecă şi va mărturisi, convins, că-i o “năpârcă fas- 
cistă”, un trădător, şi că merită să fie pedepsit cu moartea. 
Fiindcă tenhica mărturisirilor nu-i un simplu proces coactiv 
de violenţe şi teroare, administrat dupa placul călăilor. Dacă ar 
fi vorba numai de asta, oricât de masivă i-ar fi aplicarea în lu- 
mea bolşevică, nu s'ar deosebi în esenţă de metode încercate 
în alte momente întunecate din istoria umană, şi nici măcar, 
în substanță, de măsuri poliţieneşti întrebuințate până şi de 
unele țări democrate. Descoperim însă ceva mai mult decât 
aceasta, în tehnica sovietică a mărturisirilor de cuipabilitate, ca 
mijloc de propagandă şi teroare psihologică, de drogi, de “serul 
adevărului”, de coacţiunea lentă asupra deţinuţilor, care apar 
după aceia, senini şi gala să ceară răspicat plutonul de execu.- 
ție, ca recurs dorit al culpabilităţii lor. 

Aceasta n'ar explica decât în parte fenomenul de dizolvare a 
omului prin tehnica represivă sovietică. Cu aceiaş ușurință cu 
care învaţă o generaţie că tot ce au spus şi au gândit genera- 
ţiile anterioare, nu era decât o construcție mincinoasă, bolşe- 
vismul creiază un climat de culpabilitate generală în lumea 
condamnaților, o atmosferă creiată pe baza unui “traumatism” 
psihologic colectiv. Căci lumea bolşevică întruchipează stăpâ- 
nirea culpabilităţii ca psihoză generală. Un vast sentiment de 
dezolare pune stăpânire pe om. Abandonat, rătăcit, încolţit de 
mii de ochi care îi spionează vieaţa, somnul şi gândurile cele 
mai ascunse, în omul închis în acea imensă temniţă a univer- 
sului sovietic construit pe cea mai gigantică siluire morală şi 
spirituală, în omul ce nu-şi află eliberarea decât în ideia mor- 
ţii, teribilă şi implacabilă ideie când în el a fost nimicită şi cre- 
dinţa într'un principiu transcendental, are loc o mutație radi- 
cală. Orizontul lui este deosebit de cel al oamenilor deprinşi cu 
un climat social şi moral asezat pe temeiuri normale. Acest om 
trăieşte, în milioane de forme stereotipe, un sentiment de pa- 
tologie morală şi psihologică colectivă. 

Omul din afara temniţei este, în lumea sovietică, prin el în- 
suşi, un tip inedit. Insă omul deținut în lumea bolșevică, omul 
supus imperiului “culpei obiective”, unde nu mai are niciun 
ecou responsabilitatea personală, trebuind să rascumpere la 
întâmplare o “culpă în sine”, ca membru al unei categorii ori 
printr'o simplă logică a fatalităţii, constituie din și mai puter- 

nice motive un altoi antropologic inedit. Decând lumea robiei 
sovietice trăieşte această atmosferă de culpabilitate-atmosferă 
înrudită de altfel cu fenomenul “'autocriticei”” și, în general, 
al dogmatismului comunist-peste lumea oamenilor liberi se cer- 
ne cea mai cumplită ameninţare, în faţa căreia se estompeaza 
toate năvălirile si ororile umane din trecut. 

Ne găsim în faţa lumii cupabilităţii mărturisite ca fapt 
obiectiv, ca, fatalitate, consecinţă a existenţei însăsi. Nimic nu 
poate fi mai dezolant decât acest univers al marilor degradări 
umane. Acolo libertatea a murit ori este pe cale de a muri, nu 
numai ca formă de vieaţă a popoarelor şi a indivizilor, ci, fapt 
infinit mai grav, ca atribut dumnezeiesc în ultimele unghere 
ale spiritului. Căci tehnicienii nouei învățături nu se muliu- 
mesc cu distrugerea dușmanilor sistemului lor politic, al stă- 
pânirei şi ai regimului lor de teroare. Ei deschid cu bici de foc 
toate colţurile, cele mai intime şi mai ascunse, ale sufletului 
omenesc. Niciodată forțele răului nu au urmărit, cu un fanatism 
ce conţine accente religioase, o posesie atât de absolută a resor- 
turilor constiinţei umane, ca forţele însufieţite de “pathosul” 
bolşevic al teroarei. 


O influenţă deosebită are în această mutație a valorilor spi- 
rituale, o altă tactică specifică a sistemului bolșevic al teroarei. 
1deia şi practica “'epuraţiei” permanente. Ea a fost în parte cer- 
cetată ca sistem de guvernământ al Sovietelor şi i-au fost stabi- 
lite urmările politice. Neindoioasă este, desigur, importanţa ei in 
această ordine de idei. Faimoasa “Teroare” caracteristică Revolu- 
ției franceze, apare ca un simplu joc de copii alături de epuraţiile 
continue tipi-e tehnicei represive şi sistemului de guvernământ 
sovietic. In conăiţii normale sau în momente turburi, contra unor 
inamici reali sau fictivi ori contra unor simpli țapi ispăsitori, re- 
gimul sovietic nu a încetat un singur moment de a conserva 0 
ambianţă de teroare permanentă, printr'o eliminare constată a 
înseşi cadrelor partidului şi ale Statului bolşevic. Experimentat 
pe vaste dimensiuni in Rusia, acest sistem a fost deopotrivă 
transpus și aplicat în ţările supuse sovietizărei şi rusificărei. Și 
filosofia “'culpei obiective”, a jucat un rol precumpănitor în aceste 
“epuraţii”» 

Dar dacă sunt întradevăr importante consecinţele lor poli- 
tice, mult mai importante ni se desvăluie consecinţele lor psiho- 
logice şi umane. O cercetare istorică a comunismului ne oferă 
un isbitor aspect în această privinţă. Este ştiut că în cazul Re- 
voluţiei franceze, întrebuințarea teroarei şi a “epuraţiilor” ca 

instrument revoluţionar, coincide cu perioada de forţă și de 
virulență a principiilor revoluţionare. Capetele fenomenolui re- 
voluționar se rostogolesc sub umbra sghilotinei, pentrucă una 
din legile Revoluţiei cere ca aceasta să se autodevoreze în înse- 
şi creaturile sale. In faza ei violentă, “pură”, implavabilă, Re. 
voluția extermină, cu egală îndârjire, pe conducătorii ei, ca și 
pe duşmanii “ci devant”. Faptul nu se repetă în cazul Revolu- 
ției bolșevice. In faza violenței și a “ortodoxiei” revoluţionare, 
“epuraţiile” interne sunt aproape inexistente in Rusia. Lenin 
însuşi le respinge si, preocupat de problemele ce s'ar ivi cu oca- 
zia succesiunei sale, recomandă urmașilor armonie totală, fidelita- 
te faţă de principii şi o strânsă colaborare în toate. “Lichidările” 
în rândurile coreligionarilor le pune în mișcare Stalin odată ins- 
talat ia putere si destul de târziu după moartea lui. De astă 
dată în loc de a fi rezultatul unei eferfescenţe revoluţionare 
constante, “lichidarea” devine pură tehnică de guvernământ. 
Așa, mare parte din foştii tovarăsi al lui Lenin, elementele “pu- 
1e” din Vechea Gardă, sunt exterminați din calcul politic rece, 
fără ca pasiunea revoluţionară să joace vreun rol. “Lichidările” 
deslănţuite de Stalin în Rusia se aseamănă mult cu cele ale 
lui Petru cel Mare, când vroia să “occidentalizeze” pe Rus. 
'Transformându-se din consecința logică a unui fenomen revo- 
luţionar în instrument calculat şi tehnică de guvernământ, ma- 
nevrată de o castă tiranică, hotarită să-si conserve puterea 
prin teroarea constant susținută în rândurile oricărei posibile 
opoziții organizate, “epuraţia” sovietică devine permanentă. 

Ori atmosfera creiată de această metodă specifică a regimu- 
lui sovietic, sub comanda lui Stalin, mai întâi în Rusia, și după 
aceia în lumea întreagă, este favorabilă unor schimbări fun- 
damentale în structura intimă a omului. Noui situaţii psiholu- 
gice se creiază, depăsind limitele ruseşti ori “satelite” ale pro- 
blemei, pentru a deveni patrimoniul tuturor cadrelor comunis- 
te din lume. Căci dacă-i adevărat că mentalitatea tipi- 
că a. “culpei” obiective şi a “epuraţiilor” necesare este un fac- 
tor determinant în Rusia și în Statele sovietice satelite, nu-i 
mai puţin sigur că participă la ea si cadrele comuniste din res- 
tul lumii. Mulţi comunişti din afara spaţiului sovietic iau dru- 
mul Moscovei, de multe ori în mod voluntar, pentru a plăti “cul- 
pe” şi pentru a fi supuşi “epuraţiilor”. Şi faptul că unii dintre 
ei, dotați cu un suficient instinct al conservării, aleg “liberta- 
tea”, nu infirmă semnificația problemei ce ne preocupă acum. 
Această mentalitate a creiat o atmosferă infra umană ce se 
întinae ca o linfă bolnavă şi contaminează esențele întregei 
lumi. 

Epuraţiile comuniste din Rusia, nu sau făcut, sub imperiul 

unui inmpuls revoluţionar. Martori şi observatori serioşi ai 
acestui fenomen rusesc, afirmă că Stalin a conceput marile 1i- 
chidări ale adversarilor lui, în momentul în care a constatat 
succesul lui Hitler când a lichidat pe Roehm şi partizanii aces- 
tuia. Şi, de atunci, acesta a fost unul din instrumentele cele 
mai puternice cu ajutorul cărora Stalin a putut să conserve în 
mâinile sale puterea monolitică legată intim de persoana lui. 
Odată cucerite ţările din Estul şi Centrul Europei, această me- 
todă a fost pusă în practică din primul moment. Când arma- 
tele ruseşti pătrundeau în aceste ţări, forţa partidelor comunis- 
te respective era practic nulă. In câţiva ani, în mod precipitat, 
cu ajutorul trupelor de ocupaţie, în timp ce circumstanţe poli- 
tice confuze ajutau la exterminarea forțelor anticomuniste şi 
burgheze, Kremlinul îşi organiza forțe comuniste în toate ţărilz 
robite. La trei ani după invazia rusească, “linchidările” interne 
deveneau și ele o metodă curentă. Ele nu porneau nici de data 
aceasta din nevoia de a elimina infiltrările burgheze şi de a în- 
lătura oportuniștii. Pentru aceasta, nu ar fi fost nevoie în fie- 
care caz de o sângerare atât de radicală. Nici explicaţiile în 
legătură cu necesitatea de a face faţă deviaţiilor ori eventua- 
lelor atitudini naţionalcomuniste, atât de urâte de imperialis- 
mul rusesc de astăzi ori pur şi simplu de a pedepsi falimentul 
politic al dirigenţilor comunişti, nu sunt suficiente. 

Fenomenul este mult mai complex, după părerea noastră. 
Adevărata lui explicaţie trebuie căutată şi ea în profunda răs- 
turnare a valorilor morale şi umane, pe care doctrina comunis- 
tă integrată în mentalitatea rusească, o implică. Căci dacă ni 
se pare din multe puncte de vedere normal ca în comunism și 
în metodele sale din Rusia, să surprindem caracteristice ale 
sufletului rusesc cu desechilibrul său, cu fondul său turbure şi 
inconstant, mult mai complex ni se desvăluie faptul, când este 
vorba ca această mentalitate tipică să file aplicată cu eficaci- 
tate în afara Rusiei. In realitate, comunismul caută o schim- 
bare radicală a omului şi, ca atare, vrea să universalizeze pe 
“homo sovieticus”. Şi pe baza acestei pretenţii, profeţii nouei 
doctrine vreau, cu o dârzenie încărcată de fanatism, ca orice 
om, indiferent cărei sfere naţionale i-ar aparţine, să fie un 
amestec de comunist şi de rus. 

Epuraţiile permanente au creiat în întreg universul sovietic 
o stare de patologie colectivă ce face ca oamenii să-şi modi- 
fice toate resorturile spirituale normale. Şi pentru a contura pe 
“homo sovieticus”, este demn de ţinut în seamă funcțiunea 
acestei tehnice inedite, intrucât acest tip de om află în menta- 
litatea creiată în acest fel, o ambianţă care cu timpul îi apar- 
ţine, şi contribuie în chip profund la desumanizarea lui, la des- 

piritualizarea, şi la identificarea lui cu o dinamică a miturilor 
materialiste. 


Dar dacă, în ce priveşte pe omul rusesc, creiarea unei tipo- 
logii sovietice a fost în mare măsură isbutită, cu preţul unor 
jertfe umane imense, problema prezintă aspecte nouă în ceiace 
privește tipurile umane reprezentative din ţările ocupate. Pea- 
tru a extinde prezenţa lui “homo sovieticus” în afara Rusiei, nu 
au fost indeajuns enunţările dogmatice ale unei doctrine ri- 
gid confecţionate. A fost necesară prezenţa materială în afara 
Rusiei a însuşi omului sovietic confecţionat în Rusia, cu ele- 
mente doctrinare comuniste, dar cu material uman rusesc. Nu 
au fost îndeajuns, pentru construirea unor oameni sovietici noui 
in afara Rusiei, după modele ruseşti, redusele cadre dirigente 
ale respectivelor grupuri naţionale indelung pregătite la Mos- 
cova şi destinate sovietizării ţărilor lor. Pentru reeditarea lui 
“homo sovieticus” în ţările robite, au trebuit să fie deplasaţi, 
până în ultimul colţ al ţărilor acestora, tehnicieni ruși, comisari 
ruși, învăţaţi ruşi, scriitori ruşi și mai cu seamă soldaţi, mulţi 
soldaţi ruși, cu tancuri şi mitraliere. 

In astfel de circunstanţe, era natural ca la acest proces de 
sovietizare să se opună omul; ornul înţeles ca tip normal, omul 
de pe stradă, burghezul, intelectualul, ţăranul, preotul, mili- 
tarul, omul politic, luptătorul naţionalist. A reuşit oare pre- 
siunea comunistă să-și difuzeze tipul de om sovietic, conform 
pretențiilor sale integrale, în toate ţările martire? Și în cazul 
că așa a fost, în ce măsură acest om nou participă la mentali- 
tatea tipului uman inedit pe care incontestabil comunismul l'a 
produs în Rusia, cu material sufletesc şi cultural rusesc? Nu 
s'au produs oare în tipul mijlociu de comunist din aceste ţări, 
fie el format mai înainte cu credinţa liberă in eficacitatea unor 
principii revoluţionare, fie confecţionat în pripă, la cererea 
ocupantului, reacţiuni elementare, potrivnice unei asimilări 
mecanice cu comunistul de tip rusesc, reacţiuni sortite să-l 
încline spre o individualizare “naţională” a comunismului său? 

Iată probleme de capitală importanţă pentru oricine se 
apleacă, insufleţit de un interes patetic pentru tragedia acestei 
“Burope absente”, să audă parcă de dincolo de lume şi de timp, 
din împărăţia morţii, vaietele celor o sută treizeci de milioane 
de fiinţe omeneşti supuse desfigurării prin sovietizare şi rusi- 
ficare. Aceasta este lumea gigânticei experienţe comuniste. O 
experienţă caracterizată prin genocidiu, prin deportările în 
masă şi mai ales, printr'o luptă satanică împotriva valorilor 

umane. Răspunsurile date la aceste întrebări ne pot desvălui 
in ce măsură comunismul este o doctrină întemeiată pe enorme 
contradicții interne, contradicții ce o vor duce la faliment, 
atunci când edificiul politic ce-o susţine se va prăbușşi; ori, 
dimpotrivă, dacă satanicele sale mituri posedă o astfel de efi- 
cacitate, încât pot dura dincolo de falimentele politice şi pot 
arunca omul în cea mai întunecată barbarie, barbaria tehnicei 
dusă ia paroxism. 


Intâiul tip uman împotriva căruia a luat atitudine comu- 
nismul în ţările cucerite, a fost tipul integrat în clasa burgheză 
şi în instituţiile sale. Această luptă a durat în realitate puţin. 
Burghezia tuturor ţărilor din Estul Europei era de creiaţie re- 
centă, stabilitatea ei era relativă. Fără îndoială, ea a contribuit 
în mod serios la creiarea instituţiilor moderne, la întărirea, 
Statului, la consolidarea unui sistem economic şi industrial 
modern. Eliminând, atât în Rusia, cât şi în ţările aruncate în 
orbita ei şi structurate pe o economie și o organizație socială 
agricolă, clasa burgheză, comunismul nu face decât să procea- 
dă, “ipso facto”, la creiarea unui nou tip de om care la rândul 
lui, se fixează pe o seamă de coordonate burgheze. 

Berdiaev a insistat mult asupra apariţiei unei noui burghezii 
în Rusia sovietică. In realitate, atât în Rusia, cum și în ţările 
ocupate, s'a creiat o castă biurocratică puternică, aparţinând 
membrilor partidului, extrem de redusă la număr, dominantă 
şi exploatând milioane de sclavi. Pasiunea ei industrializatoare, 
tendinţa de a lărgi cât mai mult spaţiul şi îndeletnicirile orăşe- 
neşti, în dauna extensiunii şi a mentalităţii câmpenești, implică 
o seamă de caracteristice burgheze incontestabile. In locul 
vechei burghezii, înţeleasă ca o clasă socială vie, dinamică și 
în continuă, deşi uneori arbitrară, creştere, comunismul plăs- 
muieşte în aceste ţări agricole un fel de nouă burghezie, deve- 
nită de data aceasta o adevărată castă dispunând de toate 
resursele economice concentrate în mâna Statului şi de o forţă 
politică mult superioară fostei clase burgheze de structură ii- 
berală, încredinţată unui număr şi mai redus de beneficiari. 
pe spinarea milioanelor de proletari desmoşteniţi. 

Are dreptate Berdiaev, când afirmă că, în momentul în care 
comunismul ajunge la putere în Rusia, nu exista în această 
ţară o clasă burgheză așa cum este ea concepută în Occident. 
Pe de o parte, comunismul e o negaţie a principiilor marxiste 
ortodoxe, întrucât face revoluţia nu într'o ţară industrializată 
şi cu un proletariat puternic, ci într'o ţară structurată pe o 

organizație agrară, înapoiată din punct de vedere industrial şi 
cu 0 enormă majoritate ţărănească. Dar pe de altă parte, 
trebuie să aplice în mod necesar dogmele marxiste, când este 
nevoit să creieze o burghezie “preliminară” forțată şi un pro- 
letariat industrial artificial. In cartea “Problemele leninismu- 
lui”, Stalin adulterează datele reale, când afirmă că în ajunul 
Revoluţiei, Rusia, dispunea de o puternică forţă a proletariatului 
industrial, cu o conştiinţă politică superioară tuturor celorlalte 
clase sociale. inclusiv incipienta burghezie. Dar în capitolul 
final al aceleiaş lucrări, Stalin îşi contrazice această afirmaţie, 
când vorbește de “un stil” al muncii ca fundament al leninis- 
mului. 

După Stalin, “stilul” muncii, “stilul leninist”, nu este altcevu 
decât iuziunea dintre “elanul revoluţionar rusesc” şi “simţul 
practic american”. “Elanul revoluţionar rusesc, afirmă Staliu, 
este antidotul inerţiei, al rutinei, al conservatismului, al imo- 
bilităţii de gândire, al supunerii servile la tradiţiile ancestrale. 
Elanul revoluţionar rusesc, este forţa vivificatoare ce deşteaptă 
gândirea, împinge înainte, distruge trecutul, oferă perspective. 
Fără el, nicio mișcare progresivă nu e posibilă... Simţul practic 
american este forța neînduplecată ce nu cunoaşte obstacole; 
ea doboară piedici de orice natură prin tenacitatea ei sârguii- 
cioasă... Elanul revoluţionar rusesc, aliat cu simţul practic 
american, sunt esenţa leninismului în muncă, în sânul parti- 
dului şi al Statului. Numai această alianţă ne dă tipul complect 
al militantului leninist, stilul leninismului în muncă”. 

In realitate, acest militant leninist perfect nu e altceva 
decât un amestec de mentalitate proletară şi burgheză, con- 
centrată în stilul unei adevărate caste politice şi sociale. După 
cum comunismul rusesc transformă pretutindeni clasa ţără- 
nească în clasă proletară şi, ca atare, în clasă revoluționară, 
într'un mod tot atât de artificios creiază şi o burghezie comu- 
nistă, tehnocratică, biurocratică; o burghezie ce posedă toat 
defectele burgheziei clasice şi niciuna din virtuțile ei. “In Rusia 
ţărănească şi înapoiată economiceşte, n'a fost instalată dicta- 
tura proletariatului, afirmă Berdiaev, ci dictatura ideii pro- 
letariatului”. Această definiție cuprinde întreaga teribilă va- 
loare dogmatică a comunismului rusesc. Acelaş dogmatism 
creiază şi o burghezie, un nou tip de burghez, într'o lume ce l'a 
ignorat în mare măsură pe cel vechi. Dar, intemeiat cum este 
pe o concepţie tehnocratică, era fatal ca tipul de om sovietic, 
stilul său de vieaţă, mentalitatea lui, să întruchipeze o nouă 
burghezie. Un tip uman arogant, deslănţuit, optimist în felul 
lui, convins de misiunea lui mântuitoare şi mesianică, cu o mo- 
rală de orizonturi înguste, cu o tendință marcantă de a distru- 

ge orice prerogative ale persoanei într'o societate absolutizată, 
identificată până în ultimele ei resorturi, cu Statul. 

Mai întâi în Rusia, şi uupă aceia în țările supuse sovietizării, 
apare aşa dar un nou tip de om care reinvie şi acentuiază multe 
caracteristice burgheze negative. Acel simț practic american, 
în care Stalin vedea elementul de căpetenie al “stilului leni- 
nist” ne oferă in mare parte cheia artificialităţii cu care a fost 
creiată această nouă pseudoburghezie. Dacă în Rusia n'a avut 
loc o dictatură a proletariatului, ci o dictatură a ideii prole- 
tariatului, prin procedee dogmatice similare a apărut şi noua 
burghezie. Ea compune cadrele de comandă ale partidului, ca- 
drele conducătoare ale economiei statale; mentalitatea ei a 
pătruns în rândurile castei militare, din ea se inspiră puternt- 
cele cadre politice ale societăţii bolşevice. 

Si tot dela o dictatură a ideilor, anterioară unei dictaturi 
reale bazată pe impulsuri revoluţionare autentice, sa pornit 
şi în ţările supuse sovietizărei. In aceste ţări comunismul a fost 
impus cu sila de sus în jos. Dictatura proletariatului s'a înfăp- 
tuit în lipsa proletariatului. O burghezie liberală incipientă 
a fost rasă ca forţă socială, pentruca o nouă mentalitate bur- 
gheză să apară în cadrul partidelor comuniste creiate arti- 
ficial. 

Dar dacă în ţările bazate pe o economie agricolă şi pe o 
clasă țărănească dominantă, comunismul a procedat repede 
la eliminarea clasei burgheze şi a instituţiilor ei, inlocuind-o cu 
o castă cu caractere burgheze, alta a fost, în schimb, metoda în 
singura ţară unde desvoltarea industrială era superioară însăşi 
Rusiei actuale şi unde clasa burgheză de tip capitalist repre- 
zenta elementul precumpănitor: în Cehoslovacia. Intr'un ar- 
ticol publicat de primul ministru ceh Antonin Zapotocky, în 
ziarul “Rude Pravo” la 11 Iunie 1952, acest fapt ne este pe de- 
plin lămurit. Glosând un principiu formulat de Lenin, care 
afirmă că “este imposibilă reconstrucţia fără ajutorul experţi- 
lor burghezi, fără ajutorul vechilor tehnicieni şi specialişti, 
chiar dacă au fost formaţi într'un mediu burghez si capitalist”, 
Zapotocky profita de acel prilej pentru a condamna pe Rudolf 
Slansky, supus “epuraţiei”, din motive întradevăr surprinză- 
toare. Aceste motive amintesc foarte bine mentalitatea deri- 
vată din aplicarea teoriei culpei obiective, despre care vorbeam 
mai sus, şi în functie de care şefii comunisti supuşi fenome- 
nului de “epuraţie” sunt aruncaţi pradă celei mai cumplite 
confuzii, culpabili de “devieri când la dreapta, câna la stânga”. 
Intradevăr pe Rudolf Slansky il acuzau atunci, şi este ştiut că 
acuzaţia l'a purtat la spânzurătoare, de a fi sabotat construirea 
socialismului în Cehoslovacia pur şi simplu fiindcă nu a între- 

buințat oameni de ştiinţă, tehnicieni şi specialişti burghezi 
“cinstiţi”. “Urmând trădătoarea lui politică, spunea acuzaţia, 
el a încercat să lărgească prăpastia dintre masele muncitoare 
şi tehnicienii şi oamenii de stiință, împiedicând astfel pro- 
gresul socialismului”. 


Acolo unde burghezia a posedat o conştiinţă de clasă pu- 
ternică, şi o pregătire, a putut să reziste isbiturilor comunis- 
mului ori, cum a fost cazul Cehoslovaciei, a fost tratată cu 
grije, întrucât contradicţiile dogmatismului sovietic au aflat 
în această ţară aspecte noui şi interesante. Totuş, pe linia ge- 
nerală, clasa burgheză, instituţiile sale economice și politice, 
au fost eliminate în mai toate ţările supuse procesului de so- 
vietizare forţată. 

In aceste ţări, greutatea istorică a unei rezistenţe masive 
la sovietizare o poartă, însufleţit de o conştiinţă naţională inte- 
grală şi de o conştiinţă a propriei sale personalităţi un tip uman 
mult mai puternic spiritualiceşte şi mult mai înrădăcinat de- 
cât tipul burghez: omul dela țară. De data aceasta, cinismul 
unei tactice făţiş declarată de comunişti, vizează clasa țără- 
nească, a cărei forţă este astfel implicit recunoscuta. Ceiace 
Zapotocky semnala, în articolul citat, ca tactică faţă de bur- 
ghezie în ţara lui, un articol publicat în Buletinul Kominfor- 
mului la Bucureşti, la 6 Iunie 1952, raporta la clasa țărănească. 
Vorbind de raporturile dintre partidul comunist si ţărani, acel 
articol, urmând manifestații vădit repetate de atâtea ori, re- 
comanda următoarea tactică leninistă: “Ne vom alia cu ţăranii 
săraci, vom strânge legăturile cu țăranii mijlocii și vom sdrobi 
pe ţăranii bogaţi”. In realitate, rezistența lumii țărănești la 
procesul de sovietizare economică și politică, și mai ales la orice 
încercare de a-i distruge configurația morală şi umană, este, 
desigur, aspectul cel mai interesant al pateticei lupte constan- 
te cu care se identifică vieaţa omului în Europa “absentă”. 

Nimic nu ni se pare mai concludent, pentru a defini situa- 
ţia ţărilor dominate astăzi de comunism, decât lupta dusă 
în așa zisele “republici populare” pentru colectivizarea pămân- 
tului şi epica rezistenţă a lumii ţărăneşti răsăritene, contra 
acestui sângeros proces de destrămare socială și spirituala. 
Dacă există un argument sortit să respingă “de plano” califi- 
cativul de “sateliți”, atribuit în mod curent ţărilor predate 
stăpânirei rusești şi sovietizărei, acest argument il constituie 
tocmai rezistenţa surdă, dramatică, a clasei lor ţărăneşti, cea 
mai puternică, cea mai numeroasă şi mai conştientă de per- 

sonalitatea ei, în faţa tennicei de distrugere şi a mentalităţii 
sovietice. 

Dacă este adevărat că procesul de descompunenve a valorilor, 
început de comunism pe baza unor criterii dogmatice-după 
şefii moscoviți infailibile-a dat roade în ce privește clasa po- 
litică şi intelectuală ain țările ocupate şi a aus la distrugerea 
multor instituţii sociale şi statale, acelaş proces s'a doveait 
îalimentar şi a desvăluit falimentul dogmelor corespunză- 
toare, cât priveşte clasa ţărănească. Se ştie că în însăsi Rusia 
sovietică, unde se poate spune că f'homo sovieticus” e o realita- 
te dobânaită după qouăzeci de ani de colectivism agrar, ca- 
drele de comandă comuniste au ajuns la concluzia, sigură şi 
definind o situaţie universală, că scopul final al ficolhozuri- 
lor”, adică anularea sentimentului de personalitate definită 
la omul dela țară, a eșuat. De aceia, după cum am văzut, există 
o preocupare reală în înaltele sfere bolșevice, de a orăşeniza 
satele, singunul mijloc, se crede, de a anula personalitatea spe- 
cifică a ţăranului rus. Ca atare, asistăm la o serie de ezitări, la 
falimentul sistemului chiar în Rusia, unde au fost jertfite 
prin foame ori în fața plutoanelor de excuţie milioane de ță- 
rani, într'o experienţă de peste douăzeci de ani, numai pentrur 
ca un mănunchi de dogme să-şi găsească aplicaţie. 

Din motive încă si mai întemeiate, asistăm la eşecul po- 
liticei de colectivizare de tip sovietic în țările ocupate, sortite 
să facă cumplita experienţă a bolşevizării totale. România 
este, fără inaoială, ţara unde, în lumina cifrelor, această poli- 
că dusă sub semnul genocidiului, a foamei colective, şi a de- 
plasânilor masive de pupulaţii, sa dovedit prin excelenţă fa- 
limentară. Tăranul nostru, e un tip de om care, prin ascenden- 
ţa lui spirituală romană, a posedat intotdeauna un simț deose- 
bit al proprietății si al personalităţii care n'a fost întru nimic 
modificat de lunga convieţuire cu populaţiile slave, uşor in- 
clinate spre forme ae proprietate colectivă, paralele cu un îel 
de inmersiune în forme de viață colectivă. In timp ce exegeza 
noastră istorică mai continuă şi astăzi să descopere origina pătur 
turei noastre conducătoare-boierimea-în trecut, esenţele romane 
ale ţărănimii noastre, ca reacții instinctive, ca peusonalitate şi ca 
ierarhizare de valori spirituale, se vădeşte astăzi ca și odi- 
nioară, fără niciun echivoc, sub semnul incontestabil al roma- 
nităţii noastre istorice. ffRomânii” și “fvecinii” noștri, ca și ță- 
ranii aruncaţi azi de pe pământurile lor, au purtat şi poartă în- 
că titluri de noblețe ancestrală latină, pe care nimeni nu le-a 
putut pune la îndoială. 

De aceia si experienţa comunistă de astăzi a putut dovedi 
că în timp ce i-a fost oarecum uşor să distrugă cu forţa multe 

instituţii româneşti, câţiva ani de colectivism agrar perfect 
ajustat la dogmatismul marxist, au avut rezultate aproape 
nule (1). Dar această rezistență, masivă în România, nu ne 
aparţine în mod exclusiv. Cu excepţia poate numai a Bulgariei, 
în toate ţările din Răsăritul Europei rezistenţa ţărăneas- 
că, pe terenul configurației culturale şi religioase, şi pe cel eco- 
nomic, faţă de comunism, a fost şi continuă a fi, epică. Cifrele 
statistice vădesc o rezistenţă dârză la procesul de colectivizare 
agrară. Şi cifrele, în acest caz, nu dau la iveală numai o situa- 
ţie economică sau o luptă circumscrisă în limitele economiei. 
Este o luptă cu proporţii de epopeie, dusă de milioanele de ţăra- 
ni, fără apărare, dar însufleţiţi de o hotărire şi de un spirit 
de rezistenţă care ne oferă măsura justă a structurii lor isto- 
rice, a constiinţei că posedă o personalitate proprie, manifes- 
tată în imprejurări tragice. Căci ţăranul din Răsărit în frunte 
cu țărănimea noastră, abandonat propriei lui soarte, trebuind 
să lupte cu mii de procedee tehnice capabile să-i anuleze fiinţa 
morală, își apără pământul cu aceiaș dârzenie cu care îşi apă- 
ră tradiţiile, religia şi limba. El este tipul de om care nu vrea 
să se lase prefăcut în “homo sovieticus”. Faţă de toate expe- 
riențele comuniste capătă dimensiuni cutremurătoare, atitudi- 
nea ţăranului român. Purtător al unui destin milenar, în care 
se înfrăţesc într'o sinteză sublimă, seninătatea cosmică a spiri- 
tualităţii trace şi geniul roman ce ni s'a transmis peste milenii 
de adversităţi istorice, ţăranul român adoptă faţă de sânge- 
roasele experienţe comuniste, făcute pe seama a ceiace are ei 
mai scump, o atitudine calmă. In ea nu lipseşte un anumit sens 
de umor, de scepticism şi conştiinţa fermă că şi această ncbu- 
nie încercată pe milioane de trupuri sfârtecate, va trece. Si 
peste culmile munţilor româneşti, se va proiecta aceiaş figură 
nobilă, eternă şi sublimă în marea ei umilință, a vecinicului om 
românesc întrupat de păstorii şi ţăranii lui de totdeauna. Nu- 
mai el oferă garanţia unei reconstrucţii viitoare, peste marile 
pustiiri materiale şi spirituale de astăzi. 


* . . 


Dar în afară de factorul naţional, împreună cu forţa perso- 
nalităţii tipurilor reprezentative din punct de vedere uman în 
cadrul fiecărui popor, elemente capabile să reziste în mod dra- 


(1) Datele statistice asupra procesului de colectivizare agricolă în 
România și în tările din Răsăritul Europei pot fi găsite în cartea noas- 
tră: “EUROPA AUSENTE”, (Madrid, Editora Nacional, 1953, pp. 126 
şi urm.) 

matic incercării de desfigurare, mai există un alt factor ce me- 
rită atenţia noastră şi care constituie pentru comunism un ele- 
ment de rezistență remarcabil. Este conştiinţa religioasă a po- 
poarelor subjugate. Tactica intortochiată urmărită de Soviete 
față de toate problemele complexe, puse de fenomenul religios, 
îngreuiază îndeobşte o viziune exactă a raporturilor dintre co- 
munismul stalinist şi creștinism. Metodele artificioase întrebuin- 
țate de regimul sovietic în Rusia şi în parte în ţările structurate 
religios pe mari majorităţi ortodoxe, au contribuit îndeosebi la 
confuzia ce domneşte ori de câte ori e vorba de această realitate. 
In cursul ultimului război, Stalin a simţit nevoia să se sprijine, 
cel puţin parţial, pe vechea ortodoxie rusească, pe măsură ce 
primejdia creştea şi multe idei tradiționale ruseşti erau rein- 
viate. Și regimul reusea oarecum, ca ultimul război să fie con- 
siderat “sfânt”, întru apărarea valorilor istorice ruseşti. 

In realitate, întoarcerea tactică ia “ortodoxism” şi mai ales 
la “pan-ortodoxism”, ca una din formulele imperialismului ru- 
sesc, de astă dată sovietic, nu a încetat niciodată de a fi o mă- 
sură pur politică. Ierarhii Bisericii ortodoxe, atât în Rusia, cât 
şi în ţările ocupate, întemeiate pe majorităţi ortodoxe, au fost 
schimbaţi şi subordonați politicei Sovietelor. Preoţimea a fost 
tolerată, fără niciun sprijin real din partea Statului, numai în 
măsura în care îşi reducea compoziţia la “preoţii păcei”, ins- 
trumente ale falsului pacifism sovietic. Dacă este adevărat că 
bolşevismul a atacat cu mai mare furie Biserica Romei, fiind cea 
mai organizată, mai universală şi mai independentă de fac- 
torul politic, persecuția religioasă generală n'a fost abandonată 
nicicând de Soviete. O “epuraţie” radicală a avut loc nu numai în 
rândurile ierarhiei religioase catolice, ci mulţi episcopi și preoţi 
ortodoxi, ba chiar mulţi conducători ai diverselor secte protes- 
tante au fost întemnițați, trimisi în lagărele de muncă ori des- 
tituiţi. Cu ajutorul nouei Biserici moscovite, restaurată pe baze 
sovietice, comunismul vrea să controleze, într'o organizaţie 
panortodoxă, toate Bisericile naţionale existente, odată supu- 
se “epuraţiei” si subordonate politiceşte. 

Prigoana religioasă este, așa dar, generală şi, ca atare, o 
notă comună putem afla şi în chipul cum omul din Europa so- 
vietică s'a împotrivit la procesul de sovietizare a esențelor lui 
creştine. Căci aceste esențe sunt, în ciuda experienţelor la care 
a fost supus, cele care conturează în mod mai definit persona- 
litatea lui si-i oferă mai puternice energii de luptă. Se poate 
spune că, in proporţii timide şi ţinând seama de enormele re- 
surse de care dispune comunismul pentru â lupta contra cre- 
dinţei crestine, un nou spirit de catacombe înfloreşte în aceas- 
tă sbuciumată parte a Europei. Mulţi au fost preoţii şi episcopii 

ce au urcat drumul Calvarului fiindcă nu au vrut să renunţe o 
iotă la prerogativele credinţei lor. Şi numeroşi sunt, deasemeni, 
preoţii şi episcopii ortodoxi, care au preferat destituirea, tem- 
niţa şi moartea uneori, inainte de a consimţi la integrarea for- 
ţată a Bisericilor Unite, în sânul unei ortodoxii în slujba Krem- 
linului. 

Chiar acolo unde regimurile comuniste au isbutit să creieze 
pentru uzul lor specific o suprastructură reliogioasă, nu au pu- 
tut distruge esenţele creştine în om. Este adevărat că lupta co- 
munistă contra valorilor creştine poate fi comparată, cum spu- 
neam cu alt prilej, cu isbitura Islamului, care a șters ţinuturi 
geografice odinioară fecunde în spiritul creştinismului. Dar 
ofensiva musulmană era, în definitiv, purtătoarea unei credinţe, 
a unui sens misionar militant, a unor valori morale pozitive. 
In schimb comunismul neagă orice valoare morală, mistica lui 
este o mistică esențialmente materialistă, umanismul lui vrea, 
distrugerea totală a sentimentelor de libertate și demnitate 
omenească. 

Omul nu poate trăi fără un sens transcendental al vieţii. 
Dovada că comunismul n'a isbutit să distrugă cu totul, nici mă- 
car in nouile generații educate în stilul lui de vieaţă, valori ce 
de veacuri creştinismul a rodit în suflete, ne-o dă necesitatea 
consimţirei unei Biserici, fie ea chiar mutilată, într'un regim 
ce aparţine oficial celor “fără Dumnezeu”. Când a ajuns la Bel- 
grad, în 1944, mareșalul rus Tolbuchin a dus cu sine, la avant- 
garda trupelor năvălitoare, o organizaţie panslavă şi panorto- 
doxă, perfect instruită în Rusia, şi de atunci încoace punctul 
de vedere nu sa schimbat. 

Omul din Europa “absentă” supus sovietizărei, află în esen- 
ele creştine elemente puternice de luptă impotriva constante- 
lor încercări de desfigurare morală. Dacă există azi un loc pe 
pământ unde reinvie spiritul nobil al catacombelor, unde în 
fecare zi apar noui martiri ai credinţei şi unde creştinismul 
află noui posibilităţi de improspătare spirituală, este tocmai în 
această tragică parte a lumii. In această Europă, în acest vast 
teritoriu așezat “in partibus infidelium”, creștinismul nu mai 
e ros de scepticism, nici de apostazii adăpate la isvoare poziti- 
viste. Ci, redus la ultima lui expresie, intră din nou în Biserica 
tăcerii şi oferă omului noui posibilităţi de elevaţii sublime. Con- 
tra valorilor lui, luptă o forţă ce nu oboseşte niciodată, vio- 
lentă uneori, vicleană şi plină de curse, alteori. Astfel, valorile 
creștine sunt reduse la limite mai strâmte, dar tocmai pentru 
aceasta mai intense. Credinţa devine şi ea mai dârză, mai lup- 
tătoare, mai pură, întemeiată pe date elementare şi simple. 

Disperat, în lumea ce-l înconjoară, sdrobit de greutatea unui 

regim politic ce controlează până cele mai ascunse reacţii sufle- 
teşti, transformat, pe fiecare zi ce trece, într'o fiinţă sterilă şi 
goală, omul caută, pe cât poate, o evaziune spre transcendent. 
Şi pentru această inmersiune fecundă şi mântuitoare, credinţa, 
creştină e singura care-i oferă esențe spirituale şi istorice date. 

Căci revalorificarea omului creştin nu va trebui să fie numai: 
un mijloc de rezistenţă actuală contra universalizării lui “homo 
sovieticus”, în Europa sovietizată. De această revalorificare de- 
pinde, mai mult poate decât de nimic altceva, după pustiitoarea 
experienţă comunistă, eliberarea omului de mâine în această 
parte sângerândă a lumii civilizate, de balastul de degradare 
umană, de robie spirituală, de pierdere a unui sens originar al 
libertăţii, pe care experienţa comunistă le va lăsa în urma ei, 
ca pe cea mai tragică şi mai cumplită moştenire pentru gene- 
rațiile viitoare. 


COMENTARII SI DOCUMENIE 


NEOLOGISMUL IN LIMBA ROMANA 
de ION POPINCEANU 


Starea actuală a neologismului în limba română 


Tendința de a introduce fără nici o măsură cuvinte nouă luate din 
limbile de cultură universală, şi mai ales din franceză, s'a accentuat 
la noi tot mai mult dela sfârșitul primului războiu mondial. Mai 
ales tehnica si sportul au luat un mare număr de neologisme. Neolo- 
gismul a devenit astfel o problemă de limbă şi de literatură. 
“Scrierea gazetărească e preluată de anumiţi prozatori moderni care 
se grăbesc să apară în fata publicului și ca adversari convinși ai 
acestui  siti îngrijit, nu-si revăd manuscrisele” (Sextil Puşcariu). 
Cel mai de seamă și mai autoritar luptător contra tendinței de a în- 
troduce fără măsură neologisme a fost Maiorescu. E drept că și el 
avea nevoie de neologisme în lucrările sale filozojice, dar el spunea, 
scria şi cerea să se spue și să se scrie a ajunge si nu a parveni, age- 
rime, și nu sagacitate, dinadins și nu intenţionat, deșertăciune, nu 
vanitate, a înapoia, nu a restitui, aprig, nu impetuos. Maiorescu, 
cunoscător temeinic al comorii de cuvinte vechi româneşti, condamna 
neologismul în ședințele Academiei Române, pe când în aceeași Aca- 
demie un scriitor talentat ca Duiliu Zamţirescu, trăit mult timp în 
străinătate si desobișnuit putin de limba noastră populară, îl apăra 
cu înverșunare. 

Maiorescu a formulat anumite reguli pentru neologisme. Vor fi 
îndepărtate din limbă cuvintele slave în locul cărora exista în limba 
poporului cuvinte curat românești. Acolo însă unde avem în limba 
noastră un cuvânt de origine latină, nu trebue introdus un neolo- 
gism. Vom admite un cuvânt nou atunci când corespondentul lui 
lipseşte în limba noastră iar ideea trebue neapărat introdusă, şi în 
acest caz îl vom lua din celelalte limbi romanice şi mai ales din 
franceză, In nici un caz nu putem îndepărta toate cuvintele slave din 
limba română, înlocuindu-le cu neologisme. Cine a tinut însă soco- 

teală de aceste reguli atât de clar și de bine formulate? S'a ajuns la 
0 exagerare în adevăr revoltătoare. Iată ce spunea un ziarist şi scriitor 
talentat, Romulus Dianu, care s'a trezit deodată mare [ilolog: “In 
limba noastră numai ce este nelatin este neologism” (“Curentul” din 
19 Ian. 1943). Si dă și exemple: vecernie și utrenie sunt neologisme. 
Spune apoi mai departe. “s'au pocit și unele cuvinte latine şi s'a spus 
războiu în loc de rezbe!”. Un student începător în ale filologiei l-ar 
fi putut lămuri că rezbel a fost creat de latinistii noştri din Trau- 
silvania, care spuneau de ex. că Slatina vine dela Stella iatina şi 
Târgovişte e târgul Vestei (al zeiței Vesta). “Limba română, proclamă 
el mai departe, are facultatea de a asimila vorbele de origină latină 
în orice stare le-ar ajla”. El continuă: “Influența slavă la noi a ex- 
pulsat cuvintele latine. S'a spus pioșenie în loc de pietate, au dispărut 
nume ca Quintus, Sextus, Septimus. E drept că Octav a rămas, dar 
a apărut slavul Pârvu. Frumosul Quintilian s'a trivializat până la Vin- 
tilă, despre a cărui oacheșă sonoritate nici nu trebue să mai vorbesc . 
Mai departe spune că Neacsu e urit (el scrie urât), fiindcă e cuvânt 
slav, Petrasincu însă, adecă “Petru din u cincea legiune romană” e 
Jrumas fiindcă e latin. Dacă i s'ar [i spus că Petraşincu e Petru, Pe- 
traș cu un suțiz slav, atunci poate mar fi găsit că sună atât de 
jrumos. La el cuvintele nu evoluează, nu se schimbă, ci se triviali- 
zează. Există un lucru tipic pentru jurnaliști și anume acela de a 
nu se sjii să afirme ceva de care ei singuri nu prea sunt convinși, dar 
care le-ar plăcea să fie aşa. Fiindcă ziarul e ziar, se citește și aruncă. 
Apoi nici mare cine să-i tragă la răspundere. De aici poate și tendita 
de a nu se lua în serios totul ce se scrie în ziare. Dar de ce să ne su- 
părăm, că au dispărut aceste Jrumoase nume latinesti pe care le regre- 
tă jurnalistul, când în locul lor avem astăzi altele ca: Jean, Jorij, 
Janet, Titi, Fiji, Lili, Mimi, care, spre a fi şi mai frumoase, se 
mai pot scrie și cu un y la coadă? Obiceiul de a da copiilor nume 
după ordinea nașterii lor (Primus, Secundus, Tertius, etc.), a Jos pă- 
răsit de Romani după ce au devenit creştini. Ziaristul le regretă, 
căci și el se numește Romulus, și nu trivial ca Vasile, Gheorghe, 
Ilie, etc. 

Acelaş ziarist regretă în alt articol din “Curentul” (1. XII 1942), dis- 
pariția lui agru, “care ne-a rămas numai în forma lui adjectivală, 
de agricultură”. El repetă în “Curentul” din 19 Ian. 1943: “s'a dus 
bunul agru, din care nu ne-au rămas decât compușii lui agricol și 
agricultor. S'a dus neaua noastră care venea dela neve și ne-a ră- 
mas zăpada”. El nu ştia bietul că agru e cuvânt vechiu, pe când agri- 
col, agricultor şi agricultură sunt neologisme. Nu ştia că nea, există 
şi astăzi în limba română, acolo unde elementele slave n'au fost 
atât de puternice si unde şi astăzi se întrebuințează o mulțime de 
cuvinte de origine latină, în locul siavismelor, turcismelor şi gre- 
cismelor din alte părti. Astfel se spune lapte acru și nu iaurt, 

păcurar şi nu cioban, lemnus și nu chibrit, încrucișat şi nu șasiu, 
oaspeți și nu musajiri, foale și nu burtă, arină şi nu nisip ș. a. In 
ait articol (“Curentul din 12 Ian. 1943), acelaș ziarist proclamă alte 
"orme linguisiice, între altele de ex. că “limba are legile ei, pe care 
gramaticii nu le pot influența”... Chiar asa de ar fi, aceste legi tre- 
buesc învățate și ştiute chiar și de ziariștii care vor Să facă filologie. 
Ziaristul nostru scria urât și coborâre, dar se supăra pe cei ce scriau 
lumânare și nu lumînare, “care vine dela Lumen”. După domnia sa 
ar trebui să avem în română patru sau cinci feluri de â: câmp, 
vent, string; lOngă și adinc. Ziaristului nu-i plac acei ce vor să 
menție pe maghiarul făgăduială, pe rusescul blagovestenie şi pe “fa- 
nariotul” az-buchec-vede-glagore (“Curentul” din 10 Nov. 1942). 


Așa sa ajuns la exagerări și de o parte și de alta. Puriștii pretin- 
deau să alunge din limbă orice neologism, ceilalți, mai slabi cunos- 
cători ai istoriei limbii noastre, spuneau că e vorba de neologismele 
latine “restituite” limbii noastre prin influența franceză şi italiană. 
In amănuntele pe care le discutau, în exemplele pe care și le arun- 
cdu unii altora, aveau de multe ori dreptate și unii și alții. 
Principii însă și lucruri esențiale nu tratau nici unii nici alții. Pen- 
tru a se putea folosi de neologisme, ziariștii puneau probiema în 
mod greșit din capul locului: ce cuvinte vor să introducă puriștii în 
locul celor franțuzești din limba noastră?, se întrebau ei, în loc să 
se întrebe: ce cuvinte românești au înlocuit cele introduse din fran- 
ceză în limba noastră? Căci oricine va fi de acord să se întrebuin- 
țeze a spera în loc de a nădăjdui sau promite în loc de a făgădui, 
dar nu oricine va fi pentru a ignora (pron, ifiora) penurie, detaliu, 
deja, apropo și altele. 


Inconsecvența și neștiința celor ce apără neologismele mai stă și 
în faptul că le întrebuințează adesea alături de cuvinte pe care pe 
de altă parte ar vrea să le condamne. Astfel ziaristul amintit, care 
condamnă în mai multe articole maghiarismele, turcismele şi slavo- 
nismele din limba noastră, scrie: a pomeni, a folosi, a trebui, a pol- 
ti, vorbă, neam, pe când, după teoriile sale, ne-am aștepta să scrie: 
a aminti, a utiliza,a fi necesar, a dori, cuvânt, popor. Scrie însă a 
degna în loc de a binevoi. Directorul ziarului “Curentul” s'a ames 
tecat și dsa în această ceartă linguistică, luând și dsa apărarea neo- 
iogismelor, deci și dsa mare patriot anti-slavist, dar întrebuințează 
de trei ori în același articol cuvântul barem, in loc de măcar sau 
cel puţin. Inconsecvență deci între ceea ce se spune şi ceea ce se face: 
se apără neologismele în jraze scrise cu turcîsme și slavonisme care 
sar putea evita, dacă sar cunoaste mai bine limba română. Direcio- 
"ul de ziar amintit mai sus, citează pe Sf. Toma din Aquino, căruia * 
el ii spune Thomds d'Aquin, fiindcă l-a luat dintrun izvor francez, 
Un alt ziarist vorbeşte de Pic de la Mirandole, luat şi el tot din fran- 

ceză, iar criticul literar D. Caracostea, vorbind despre Eminescu, ci- 
tează versuri din Adam Mickiewicz, “scriitor german”. 

Un scriitor francez scria acum câţiva ani în “La Revue de France” 
că Românii se omoară după tot ce e Jrancez şi că o librărie din Bu- 
curești de ex. vinde cărți franțuzeşti bune şi din cele mai rele, numai 
fiindcă sunt franțuzești. Limba ciaselor culte din România, spune el 
mai departe, este în mare parte franceză sau română stricată cu 
franceză. Și avea puţină dreptate. Orice doctoras, profesoraş sau avu- 
căţel care a trecut pe la Sorbona, ține să se bâlbâe în Jranțuzește 
de câte ori are ocazia si când n'o are o caută. Din multele neolugisme 
care s'au introdus până acum în limba română, unele își au un rost, 
altele însă nu. Vom nota o parte din ele. Vom vedea că am împru- 
mutat cât si cum am vrut, fără mici un criteriu. Uneori acelaşi cu- 
vânt l-am luat şi din franceză și din italiană si-l avem deci în două 
sau în trei forme diferite. Acelaşi cuvânt îl pronunțăm uneori ca 
Francezii, alteori îl pronunțăm asa cum e scris în franceză, alteori 
nici una, nici alta. Vom arăta toate acestea cu exemple luate din ziare, 
reviste, cărți sau auzite în vorbirea zilnică și radio. 

Cele mai multe dintre neologisme sunt substantive și mai ules sub- 
stantive abstracte; vin apoi verbele, pe când celelalte categorii de 
cuvinte apar mult mai rar ca neologisme. 


E foarte greu de hotărit care anume cuvinte au dreptul să între și 
sa ramâie în limbă și care nu Cei ce vor să facă acest lucru prin ar- 
ticole de ziare, își atribue prea mare autoritate. De multe ori un uco- 
logism pare de prisos într'o anumită frază, pe când în alta el poate 
ji necesar. Dacă el denotă numai necunoașterea propriei limbi din 
partea celui care l-a întrebuințat, atunci avem de a face cu un bar- 
barism. Așa credea si Maiorescu. Și dacă unii au spus să ne întoar- 
cem înapoi la Maiorescu, atunci desigur că au crezut că trebue să mai 
citim odată ceea ce atât de înțelept a scris el acum vre-o 60 de ani. 
Această întoarcere ar însemna întoarcerea la bunul simț de altăda- 
tă, !a masură și cumpătare in întrebuințarea neologismelor sau bar- 
barismelor. Poate că e prea mult şpus barbarism, căci popoarele dela 
care luăm astfel de cuvinte nu sunt barbare, dar termenul pare că s'a 
încetățenit la noi şi credem că e potrivit, gândindu-ne la originea lui. 
Grecii vechi numeau barbari pe toți acei a căror limbă nu o puteau 
pricepe, care borboroseau. Și dacă aceste cuvinte dau nădvală as: 
tăzi în limbă, omorând cuvintele băștinase, de ce n'ar fi barbarisme? 
Un linguist român a împărţit neologismele în necesare și de lu. 
Neologisme necesare se găsesc în toate limbile culte; cât despre cel» 
de lux, le putem foarte bine numi barbarisme. Multe neologisme si-au 
făcut, așa zicând, stagiul în limbă; nu le mai simțim aproape ca ne- 
ologisme, nu mai găsim, dacă a existat, cuvântul vechiu corespunză- 
tor, sau dacă-l găsim e atât de învechit, încât nu-l mai putem 
întrebuința fără a părea afectati. 

Neologiimele din limba noastră sunt atât de numeroase, încât um- 
plu un dicționar întreg. Un astfel de dicționar există, dar el e depar- 
te de a fi complet și bun de folosit. Ne vom ocupa aici numai de o 
parte din ele, rămânând ca bunul simţ, pe care presupunem că-l are 
Jiecare, să hotărască pe care trebue să le întrebuințăm şi pe care 
să le evităm. Vom lăsa la o parte așa numiții termeni tehnici, despre- 
care vom aminti în altă parte. 

Romanistul german A. Kuhn observă că limba română s'a desvol- 
tat astfel în ultimele decenii, încât ea se poate înțelege fără mare 
greutate în cercul limbilor romanice și mai ales în acel al limbilor 
romanice din sud. Kuhn vede în aceasta un pas spre înternationali- 
zarea limbilor și crearea unei limbi de circulație internațională. 
(Die romanischen Sprachen, Berna 1951, p. 120.) Astăzi se aud tut 
mai rar cuvinte ca: veac, iscoadă, ostrov, haznă, pojarnic, polcovnie, 
în locul cărora se întrebuințează secol, spion, insulă, cisternă, pom- 
pier, colonel. Multe neologisme au fost create din însăși limba noas- 
tră după modelul unor cuvinte latine sau romanice. Ele nu sunt sim- 
țite ca străine. Pușcariu citează unele din ele: amintire, după franc. 
souvenir, desnodământ (denoument), împăia (empailler), împrejurare 
(circonstancej), înainta (avancer), îndurerat (endolori), înfrunta 
(affronter), înjosi (abaisser), înlănțui (enchaiîner!), înlocui (rempla- 
cer), înnăscut (inn&), înrâurire (influence), insufla (inspirer), 
însorit (ensoleille), înstelat (6toile), însuşi (approprier), mărinimos 
(magnanime), neatârnare (independance), numeros (mnombreur), ne- 
mijlocit (imediat), propăşire (progres), reinnoi (renouveler), remuş- 
care (remords). Cu toate acestea există alături de ele și cuvintele 
franțuzești: avansa, circumstanță imediat, independență, influenţă, 
înspira, progres s. a. La cuvinte ca: întreprinde, întretăia, întreține, 
introduce, interveni, interzice numai felul formării lor e străin, pe 
când interoga, interpela, interpreta, suporta sunt cu totul nouă. Și în 
franceză avem entreprendre, entr'ouvrir, entretenir pe lângă inter- 
preter, intervenir, interroger. 

Cu cât e mai vechiu un cuvânt în limbă, cu atât mai multe înțe- 
lesuri poate avea. Acesta ar fi si un motiv pentru care se impun multe 
neologisme: să precizeze ceva ce un cuvânt nu mai poate preciza. 
căci a slăbit, din cauza prea multelor înțelesuri ce le are, fenomen 
numit în linguistică polisemie, adecă multiplicitate de înțelesuri. Poh- 
semia poate [i deci una din cauzele apariţiei neologismelor. Importun- 
za ei nu trebue însă exagerata, căci limba are destule mijloace de a 
evita polisemia, Multe cuvinie cu diferite înțelesuri mau făcut încă 
loc unui neologism din această cauză. Și luăm de ex. cuvântul fața, 
cap, a bate, a trage, care intră în atâtea combinații de înțelesuri. 
Alături de față u apărut siavul obraz, dar nu putem înlocui pe fată 
în expresii ca: față de masă, la fața locului, de față, pe faţă s. a. 
Altceva e Jățarnic si altceva obraznic. Pentru vechiul cap s'a luat în 

ultimul timp francezul șej, dar și acesta incepe, din cauza prea desei 
ntrebuințări, să se vuigarizeze, cum s'a întâmplat cu madamă. 


Cuvinte [lexubile. 


Abil și abilitate se întrebuințează în locul românestilor îndemâna- 
tec, îndemânare. Abonament, abona se ajlă și în alte limbi, ca de er. 
în germană. Absență înlocuește pe lipsă; absent nu poate [i exprimat 
printr'un adjectiv românesc. Abstinență, abstinent au venit cu o 
nuanță nouă pentru înfrânare, cumpătare, înjrânat, cumpătat. Abun- 
dență şi abundent înlocuesc pe vechile belșug, îmbelsugat, bogăție, 
bogat. A accepta, acceptare, accepție au luat unele înțelesuri ale lui 
a primi, primire. A accepta o polită, însă a primi o ştire. Acceptabil, 
ca si multe alte adjective terminate în-bil îsi află greu corespondent 
exact în limba română. Acord este înțelegere, învoială dar are și alte 
nuanțe de înțeles. Cuvântul act e prezent în română cu întreaga lui 
Jamilie: activ, activa, activist, activitate, actor, actriță, acție, acțiune, 
acţiona, acționar, actual, actualitate, actualmente. Adaptare şi aco- 
modare înlocuesc pe potrivire. Agil și agilitate sunt aceleasi ca și 
”0om.ager, agerime, sprinten, sprinteneală. 

Cam dela începutul ultimului războiu se pare că s'a încetățenit 
in română aglomeratie, aglomerat, a(se)aglomera. Trenul, tramvaiul 
erau aglomerate. La teatru, la cinema era aglomerație. Nu mai era 
ingrămădeală, lume multă, înghesuială, ci aglomeratie. Tramvaiul nu 
era încărcat, plin de lume, ci aglomerat. Ar suna rău dacă am spune: 
a se aglomera ca la pomană. Glomus, cuvântul de bază al acestor ex- 
presii, a dat în românește (printr'o Jormă populară* glemus) cuvân- 
tul ghem, a ghemui. Album şi parfum se citesc cum se scriu, căci, 
desi luate din franceză, s'au adaptat foarte bine numeroaselor cu- 
vinte românești ca fum, drum, scrum, duium. Francezul rhum se pro- 
nunță insă rom, desi există si pronunțarea populară rum, după ger- 
mană. Alineat este francezul alinea, care se pronuntă cu un t pentru 
a nu se confunda cu verbul alinea. Nimic nou nu aduc amabil, amabi- 
litate, ameliora, ameliorare. 

Unele cuvinte au venit în română pe cale orală, altele pe calea 
scrisului. Ele se pronunță deci sau așa cum au fost auzite, sau cum 
au fost văzute scrise. Pe cale orală au venit cuvintele mai ales îm- 
preună cu un obiect pe care îl numeau, pe cale scrisă mai ales CU- 
vinte abstracte. In locul slavului slujbas se spune astăzi amploiat sau 
Juncţionar. Același cuvânt l-am luat însă și din italiană, sub Jorma 
împiegat, dându-i un înțeles deosebit. Uneori s'ar putea crede că lim- 
ba română e mai bogată chiar decât cea jranceză. Astfel pentru. jran- 
cezul commission avem comision (ca termen comercial), comisie şi 
comisiune. Cele mai multe substantive românesti în -iune au si o for- 

mă mai scurtă, venită prin limba rusă, în ie. Astfel chestiune și 
chestie, secție, stațiune și staţie. Principial nu există deosebire tre 
aceste două forme, totuși se observă tendinţa de a deosebi si seman- 
tic două cuvinte cu terminaţiuni diferite. Cuvântul a se distra are 
şi o formă populară a se distrage. Anotimp e traducerea germanului 
Jahreszeit. Stagiune, luat din italiană, e o expresie întrebuințată în 
teatru; același cuvânt luat din franceză, sub forma sezon, are ali 
înțeles. 

Un avantaj al limbii noastre este moştenirea infinitivelor latine ca 
substantive și putinţa de a forma aproape dela orice verb un astjel 
de substantiv. Noi însă nu ne mulțumim cu aceste infinitive substan- 
tivate, ci luăm aceleași cuvinte din franceză, sub forma participială, 
așa cum le-au moștenit Francezii din latină. Astfe! nu mai spunem 
intrare, ci antreu. E altceva antreu şi altceva intrure, vor spune unii, 
Acestora le vom răspunde că Francezul însuşi nu face această deose- 
bire și că la el entree înseamnă ceea ce numim noi intrare, antreu, 
antreă sau entret. 

Mai ales criticii literari întrebuintează adesea cuvinte create de 
ei, pentru noţiuni precise, pe care se pare că nu le pot exprima des- 
tul de clar cu cuvintele existente în limbă. Astfel găsim: atmosferiza- 
re, lucruralitate, pluridimensional (Caracostea), 1mpreciz, insesizabal 
(Lovinescu), similiu, a vehicula, autism (N. Iorga “personal leza in 
autismul său”), avatar, etnicist, actualiza (actualizarea potenţialu- 
lui combativ), (S. Cioculescu). Avansa si avansare se înirebuintează 
în locul româneștilor a înainta şi înaintare. Atentat si avantaj își gă- 
sesc greu corespondentul exact în română. Pentru avantaj, avantaja 
și avantajas cu greu mai putem spune câstig, a părtini si prielnic. 
Bază a înlocuit pe temelie, pentru care mai avem si fundament. Ba- 
raj e un termen tehnic. A bara și barat se întrebuințează însă uneori 
Jără rost în locul lui a tăia, a închide, a astupa. Din jundament sa 
creat şi un verb a fundamenta: ”"Jundamentând posibilitatea constru- 
iri...” (Contemporanul din 2.11.1951, p. 5). Din Jrancezul baiser am 
făcut bezea, cu un înțeles mult mai redus în română mai des decât 
în franceză. Francezul are expresia de box, luată din engleză, pen- 
tru despărțitura în care stă cel acuzat la proces si la boze pentru 
lupta cu pumnii. Noi spunem invers: primului boră şi la al doilea bux. 
Bujie e un termen tehnic, pentru care mam putut întrebuința pe 
românescul lumânare. Pe lângă vechii nasture si bumb a venit noul 
buton. G. Pascu credea că buton aduce cu sine ceva nou, o deosebire 
de înțeles care înlesnește o definiție mai precisă a notiuni. Nu cre- 
dem, căci tot spunem buton de guler, de manșetă, la fel cum am putea 
spune nasture. Buton are şi el deci nevoie de precizare. Mai avem si 
pe butonieră pentru ceva care are prea puțin a face cu butonul si 
căreia Spaniolii şi Italienii îi spun atât de frumos ojal si occhiello 
(dela ochiu, ochișor). 

Deoarece limba română nu are substantive care se termină în o 
sau în e accentuat, a adaptat astfel de neologisme sau substantivelor 
terminate în u, sau celor terminate în a. Astfel cadou, ecou, erou, 
carou, rulou, panou, clișeu, careu, defileu, bezea, șosea, cafea, ca- 
napea, etc. Uneori au însă si altă terminatie: astfel pe lângă caseu 
si cașet, caiet cu un t greu de explicat, ca și n din palton. Pe lângă 
calorifer sa creat și un substantiv caloriferist. Războiul trecut a 
răspândit si cuvintele camuflaj şi a camujla, până atunci cunoscute 
numai ca termeni militari. Capodoperă este o creație românească 
dupa jrancezul chef d'oeuvre. Carnagiu spune un jurnalist în loc de 
măcel. Vechiul românesc carte a luat şi înțelesul francezului carte, 
peniru care se mai spune si cartă. Pluralul e pentru ambele cărți: 
carte de joc, carte de vizită, carte postală. Pentru vechiul pricină se 
întrebuințează tot mai mult cauză. Cavaler, corespunzând ca înțeles 
germanului Kavalier, are în limba populară înțelesul de “bărbat 
neînsurat!. Centru a înlocuit în multe cazuri pe mijloc. Cenzor, 
cenzură și a cenzura au un a care e contrar firii limbii române ca 
limbă romanică, ce nu obisnueşte asimilația regresivă (sonorizarea lui 
s după sonorul n) ci cea progresivă. Este o influență germană, care se 
manifestă și în accentul pe prima silabă a cuvântului. Cifru s'a de- 
osebit de cifră pentru a lua un înțeles special. Circumstanță, care nu 
spune nimic mai muli decât împrejurare, e obișnuit mai ales în 
limba juridică: circumstanțe atenuante. Pe frizer l-am luat prin 
limba germană, pe coafor direct din franceză. Bărbier e din ce în ce 
mai puțin întrebuințat. Cod şi codice au înțelesuri deosebite. 

Pe lângă vechile a îmbina şi a desbina am luat pe a combina, combi- 
nație. Dar nu a fost de ajuns; l-am luat şi pe combinezon, termen de 
pravălie de îmbrăcăminte. Se pare că nici acesta nu ajunge în ulti- 
mul timp, căci e înlocuit adesea cu furou (fr. fjourreau — teacă). Pe 
lângă francezul a consacra s'a format şi un românesc a consfinți. 
Consemn şi desemn sunt neologisme create cu vechiul cuvânt semn. 
La fel a consemna, a desemna, pe lângă vechiul a însemna. Pe lângă 
vechiul sfat a apărut consiliu. Vechile consilii comunale sunt astăzi 
însă din nou sfaturi populare, Sfetnic este cu totul înlocuit de con- 
silier. Contagios și contagiune înlocuesc pe vechile molipsitor şi mo- 
lipsire. Pe francezul convoi îl pronuntăm așa cum l-am văzut scris; 
pe cauchemar însă așa cum îl pronunță şi Francezii. Se pare că pri- 
mul a venit pe cale scrisă, iar al doilea pe cale orală. 

Românescul iesle înseamnă în franceză creche. Nu l-am putut 
întrebuința însă pentru copii si deaceea spunem creșă. La radio Bu- 
curesti se aude chiar creşă de copii 

Un scriitor român întrebuințează cuvântul deboșerie, care nu știm 
dacă spune mai mult decât desfrânare, desfrâu sau destrăbălare. Un 
adjectiv aeboşat m'am întâlnit până acurna. 

Vorbind de începuturile literare ale unui poet sau scriitor, criticii 

literari spun debut. Avem și un verb a debuta și un adjectiv debutant. 
Degringoladă nu e nimic mai mult decât cădere, rostogolire, tumbă. 

Uneori e numai decât nevoie să știm jranțuzește, pentru a înțelege 
un tezt românesc. Dependenţă și independență înseamna atârnare si 
neatârnare; dependință, cu alt înțeles, e același francez dependance. 

A atârna și-a menținut înțelesul concret, a depinde e abstract: de- 
pinde de mine si nu: atârnă de mine. Din francezul depât avem 
depou; din italianul deposito avem depozit. Pe lângă ele avem însă 
şi creația românească depunere. Deseu e francezul dechet. Nu vedem 
de ce se întrebuințează devergondaj în loc de nerușinare. După cum 
avem comisie, comisiune și comision, tot așa avem și divizie, diviziune 
și divizion, cu înțelesuri diferite: o divizie de infanterie, un divizion 
de cavalerie, o diviziune matematică. Inutil este în română un cuvânt 
ca eclabusaj, în loc de stropire, improșcare. Pe lângă francezul efort, 
avem și pe italianul sforțare cu acelaşi înteles. Ele există alături de 
vechile silință străduință, opintire. Unui jurnalist nu-i ajung cuvin- 
tele ospăț, masă mare, banchet; el scrie festin. Un critic literar 
întrebuințează final ca substantiv si face și o tautologie: finalul se 
sfârșește în același acord (Rev. Fun. Reg. Martie 1944, p. 38). Acelasi 
critic scrie fiorituri în loc de înflorituri. Cofetarii vând bomboane 
fondante (și în germană Fondanis, iar în span. fondan), adecă bom- 
boane care se toperc usor în gură (fondre). Ele sau confundat însă 
cu rom. umplute (fondant-infundat). Se spune uneori fraternitate in 
loc de frăție, dar nu se poate spune fraternitate de cruce. Puscariu 
ajirma că dacă am înlocui pe fraternitate din nou cu Jrăţie și pe 
contrarietate cu împotrivire, sau pe șef cu cap, am sărăci limba, prin 
înmulțirea înțelesurilor unor cuvinte. Și dădea si exemple: se zice 
capul bisericii, dar şeful gării. Dar limba Jranceză nu e săracă dacă 
spune chef de VEglise si chef de gare. Nici italiana când spune capo 
dello stato și capo-stazione. 

Pentru geantă (de origine turcească) mai spunem și servielă. 
Geantă înseamnă însă la noi și ceea ce în Jranceză se numește jante. 
Pororul spune obadă, dar obada e la căruță, pe când geania e lu 
Ducicletă sau automobil. Pronunțarea jantă a fost considerată ca .lia- 
lectală. 

kistă vu deosebire între vechiul greu și noul grav, între greu:ate 
și gravitate. Criticul literar citat mai sus scrie: greutatea, cu sa nu 
zic gravitatea, începe acolo unde... (R. F. R. 1944, p. 610). Grav si 
gravitate sunt cuvinte abstracte. Se spune un caz grav si nu un caz 
greu. Totuși noi nu facem deosebirea pe care o fac Francezii între 
lourd şi difficile, între leger și facile. Spunem: un sac greu, o boală 
grea, o problemă grea. O problemă gravă are alt înțeles, Mai avem 
și pe anevoios pentru francezul difjficile. Noi spunem un lemn Uşor 
si o problemă ușoară. De aici încurcătura colonelului român Cadere, 
care se recomanda în Franța: le colonel Chute, de Lartillerie diffi- 

cile. Vechiul foc nu poate reda exact înțelesul lui incendiu. La jel e 
cu intens și intensitate, care se deosebesc ca înteles de românestile 
întins și întindere. Interes şi interesant s'au încetățenit de mult în 
română. Se pare că ultimul apare pentru prima dată în gramatica lui 
Ienăchiță Văcarescu dela sfârșitul secolului al Xvrir-lea. Interviev şi a 
întervieva, care vin la noi prin franceză din engleză, nu au 0 pronun- 
tare stabilă. A întrevedea, întrevedere sunt si ele formate după 
Jranceză: entrevoir, entrevue. Liber si libertate au înlocuit cu totul 
pe slavele slobod si slobozenie; la fel a (e) libera pentru a slobozi. 
Pe lângă locotenent avem și o creație românească: locțiitor. Francezul 
madame, intrat de mult în română, nu mai are înțelesul pe care l-a 
avut ia început. Incă înainte de 1945 madame era adesea înlocuit de 
vechiul doamnă, căci adam se depreciase din cauza unor expresii 
ca: madamă de hotel. O elevă de liceu îmi vorbea în 1942 de madam 
Mihăilescu, vecina ei, sotia unui mic funcţionar dela C. F. R. şi-mi 
spunea să n'o confund cu doamna Mihăilescu, directoarea ei de liceu. 
Astăzi domn si doamnă sunt înlocuite în R. P. R. cu tovarăș și tova- 
rasă. 

S'a facut o deosebire între manta și mantou, acesta din urmă 
numai pentru dame. Marsandaj şi mariaj sunt barbarisme. Membru 
înlocueste pe dispărutul mădular. La plural se face deosebire între 
membre si membri. Ciorapi melanj erau un amestec de mătase natu- 
rala și artificială. Astăzi se spune tot mai puțin ibovnică, iubită, 
draguță. Ele sunt înlocuite cu amantă şi metresă. Milfeu e numele 
unei prăjituri (franc. mille-feuilles). Pe lângă forma corectă o minu- 
tă-doua minute, s'a creat un singular masculin: un minut, probabil 
prin analogie după ceas-ceasuri, sau după multe alte ambigene. 
Muzică vine din italiană şi şi-a păstrat și accentul italian. Intre 
muzician si muzicant este o deosebire ca și în germană: Musiker și 
Musikant. Noptieră este o frumoasă creație românească. 

Onoare e în românește de genul feminin, ca cele mai multe subs- 
tantive în-e. Vasile Alecsandri spunea şi scria numai Onor, care a 
rămas doa: în imnul regal si în unele expresii militare. Pluralul 
onoruri se asează în categoria pluralelor neregulate ca: blănuri, 
pânzeturi, marfuri, săruri, brânzeturi, etc. Organ şi organizaţie sunt 
cuvinte internaționale. A organiza (germ. organisieren) a primit în 
cursul războiului trecut înțelesul de a obține ceva greu de obținut, 
mai ales alimente şi tutun, prin mijloace nepermise. Se pare că acest 
îmțele; a aparut întâi în germană şi de aici a trecut apoi si în alte 
limbi. (V. și Amsler, “orguniser” au camp de Dachau; în Le Francais 
Moderne XIII, 1945, p. 248). 

Pentru francezul panne (d'automobile) s'a spus în românește pană: 
pană de cauciuc, de motor, a fi în pand. Se întâmplă în limbajul 
popular ca un cuvânt gol ca înțeles se adaptează altuia asemănător 
ca formă. Astfel în germană se aude Schaumpon în loc de shampoon 

(după Schaum, spumă); un frizer francez îmi spunea că soția sa are 
“une plume au thorar” (pneumothoraz). 

Filologul Caracostea se lăuda că lucrarea sa despre “Arta cuvân- 
tului la Eminescu” e greu de tradus în franceză sau în germană, căci 
“unele aspecte sunt intraductibile”. Și avea dreptate, căci un cuvânt 
ca “lueruralitate” e desigur greu de tradus în alta limbă, când numai 
cel ce l-a creat știe precis ce însemnează. Pentru cuvinte curat româ- 
neşti ca: adânc, amintire, dor, fecioară, întâiul, tinerețe, strălucit, în- 
trebuințează el profund, suvenir, nostalgie, virgină, primul, junime, 
splendid, pentru că sunt “elemente mai expresive în limbă”. Spunem 
în românește președinte, însă rezident. Spunem proces și procedeu, cu 
înțelesuri diferite. Program şi sistem au fost la început feminine: pro- 
gramă și sisiemă. Se mai spune însă programa analitică. Avem poem 
și poemă, ordin şi ordine. Limba română are 0 serie de substantive 
care în plural au două sau chiar trei forme, înțelesurile fiind şi ele 
deosebite. Astfel cap-capi, capuri și capete; corn-corni, cornuri şi 
coarne; cot-coţi și coate; ochiu-ochi și ochiuri. Și printre neologis- 
me apar astfel de forme duble. Artistul sau scriitorul au întrebuin- 
țat neologismul într'o formă, omul de știință în alta. Astfel avem 
cilindru și cilindri în mecanică; cilindre în matematică; corp şi 
corpuri în general, corpi în astronomie; curent și curente în litera- 
tură, curenți în fizică; tip-tipi și tipuri; vapor-vapori și vapoare, 
Rachetă înseamnă în română și francezul raquette și englezul ra- 
cket. Tot din engleză avem raid. Francezul rayon e românește rază; 
ca expresie administrativă e astăzi frecvent cuvântul raion, venit 
în acest înțeles odată cu comunismul. Vechile județe sunt astăzi 
raioane, vechile sectoare bucureștene si ele raioane: Raport are 
și el două plurale: rapoarte și raporturi. Pe lângă reacțiune ezis- 
tă, ca termen de chimie, reacție, Teatrele bucurestene au luat pe 
francezul relâche, pentru a desemna o zi în care programul e sus- 
pendat. Omul simplu, care nu stia franțuzește, credea la început că 
“Relache” e titlul unei piese. Ingeniositatea artiștilor români n'a fost 
atât de mare, încât să poată găsi un cuvânt românesc pentru aceas- 
tă expresie străină. Cu prefizul re- avem în românește, pe lângă o 
mulțime de neologisme, și multe cuvinte create în limba noastra. 
Astfel revedere, reprimire, reluare, rechemare, refacere, retrăire s. a. 
Pentru francezul aller et retour, dus si întors, se aude uneori în ro- 
mânește tur şi retur, Rid întrebuințează un scriitor pentru român- 
neștile încreţitură, sbârcitură. Un participiu ridat nu am întâlnit 
încă. 

Cuvintele slavă și a slăvi au venit în românește prin limba biseri- 
cească. Alături de ele avem mărire, a mări, și mai noile glorie, a glo- 
rifica. O nuanță de înțeles diferită se pare că există între ele, căci 
astăzi, când se încearcă slavizarea limbii române, se spune: slavă 
lui Stalin, dar glorioasa armată sovietică. Si cuvântul duh se pare 

că iese greu din limba bisericii, căci se spune, în limbajul reperist 
de azi, spirit de vigilență, de sacrijiciu, şi nu duh. Cuvântul amic, 
care se încetățenise întru câtva la noi, pare să fie din nou respins 
de slavul prieten. Pe lângă specie avem și pe speță. Serpentină e 
întrebuințat cu plăcere de automobiliști în loc de românescul cotitu- 
ră. Studiu şi a studia sunt expresii internationale. Puşcariu spunea 
că învățătură, cuvânt vechiu de două mii de ani, nu mai are puterea 
tinerească a noului studiu, și de aceea spunem a învăța croitoria, dar 
a studia la universitate. A făgădui, a tăgădui, a îngădui și a 
nădăjdui sună astăzi cam manierat și sunt tot mai mult înlocuite 
de a promite, a nega, a permite și a spera. Neologismul e ca banul 
cel rău, constată Puşcariu, care circulă mai mult decât cel bun. Cu- 
vântul șef a ajuns să aibă o întrebuințare atât de deasă, incât s'a ba- 
nalizat. Șej era oricine la noi, ba era chiar puțină insultă, când cine- 
va îți striga: hei, șejule j;Subalternul spunea respectuos superioru- 
lui: să trăiţi, don'șej!, pe când colegului îi spunea. hai noroc, şejulel, 
să trăeşti șejule! Măturătorul de stradă era numit în mod iron: 
şef de mătură. S'a creat chiar un feminin șejiță (în germană 
Chejin), ceea ce în franceză nu s'a putut face, căci cheferesse ar 
sună urit (vezi K. Glaser, Neologismus und Sprachgejiihl), Șlagăr e 
un cuvânt venit din germană, introdus de dizeri, de speakeri şi de 
speakerițe, Un ziar bucureșteam șcria: “noi detalii în jurul tenta- 
tivei de crimă. Ce declară victima, Autorul e culpabil și de alte cri- 
me. Pe urmele periculosului infractor”. Aproape Jiecare cuvâni e aici 
un neologism. După lat. vicium avem expresiile vițiu și viciu, cu în- 
țelesuri diferite. Viteză are o pronunțare neexplicabilă fața de Jr. vi- 
tesse, de unde l-am luat. Vizită, după accent, vine din italiană, Inain- 
te se spunea cercetare, vedere. Voiaj se întrebuințează ades în loc 
de călătorie, a voiaja în loc de a călători, Voiaj bun!, se dorește 
cuiva care face o călătorie. 

După germanul Wolkenkratzer s'a spus în românește zgârie-nori. 
Iorgu Iordan dă în cartea sa. “Limba română actuală”, la pâg. 412-416, 
o listă de neologisme, dintre care menţionăm unele absolut nejolo- 
sitoare: angoasă, antama, atentiv, brev, desfolia, eboșă, grief, langaj, 
leger, limpid, mejia, mignon, negociant, orfevru, parșemin, pitos, pu- 
nisabil, ravaja, rud, sejur, superjicie, tamiza, turbion. 


Adjective. 


Acut e un adjectiv cu inteles abstract. Corespondentul său concret 
e ascuţit. Astăzi se întrebuințează din nou ascuţit în înțeles abstract: 
“probleme...din cele mai ascuțite” (Viața Rom. Febr. 1951, p. 231)”. 
O critică stiințifică ascuțită” (Rom. Liberă, 21. Nov. 1949). Se spune 
astăzi criză ascuțită, luptă de clasă ascuțită, "Timpi alerti”, citim în- 

tr'o poezie (Rom. Lib. 16 Nov. 1949), alert deci în loc de sprinten şi în 
același ziar: “l-a complicat cu expresii alambicate”. Latinescul claru3 
există în română numai în forma lui adverbială chiar. Chiar a existat 
însă și ca adjectiv. La Ispirescu găsim expresia din chia: senin, iar 
apă chioară nu e, după parerea noastră, decât apa chiara. L-am luat 
însă din nou pe latinescul clar, pe lângă vechiul limpede. Găsim 
la un scriitor adjectivul disjungat, pentru românescul desfăcut, des- 
prins. Dublu și a dubla sunt necesare, căci îndoit şi a îndoi pot da 
loc la echivocuri. Forte în expresia a se face forte este un barba- 
vism. In loc de întreg în înţeles abstract se întrebuințează dntegru 
și integral. Inchipuit, după germanul eingebildet, a trecut din limba 
populară în cea literară. Intipuit, dela tip. este invenția unor cri- 
tici literari. Legal şi ilegal au fost create pe lângă vechiul sub- 
stantiv lege; am luat însă din Jranceză și pe loial. Legalitate şi 
loialitate au înțelesuri diferite. Natural se întrebuințează ca ad- 
jectiv şi ca adverb pentru româneștile firesc și fireste. Pe lângă 
neologismul palpabil s'a creat chiar un românesc pipăibil. Pitoresc, 
burlesc și grotesc aduc cu ele noțiuni nouă în limbă. Sincer și in- 
vers au în română un accent neexplicabil pe prima silabă. Latinescul 
subtil exprimă altceva decât românescul subţire, care la origine este 
același cuvânt. Peniru denumirea anumitor culori am luat câteva 
cuvinte nouă. Pentru unele persoane bleu e altceva decât albastru. 
Părul e șaten, ghetele sunt maro. Mai avem oranj, bleu-marin, violet, 
gri, bej, blond. Terminațiunea adjectivală-bil e întrebuințată foarte 
mult în română. Pe lângă neologismele cu această terminaţiune am 
Jormat şi adjective românești: citibil, băubil (pe lângă potabil), 
plătibil, lăudabil, 


Verbe. 


Vechiul românesc a abate a primit şi înțelesurile Jrancezului abat- 
tre. A acorda se întrebuințează pe lângă a da, are însă și un înțeles 
abstract. Iorgu Iordan observă cu drept cuvânt că u acorda o decora- 
ție este altceva decât a da o decorație (L. rom. act. p. 469-410). Unele 
verbe franceze în -ir au în românește terminațiunea -iza, cu z care 
pare să fie o influență germană, căci acolo aceste verbe există une: 
ori cu terminațiunea -ieren sau -isieren. Astfel ameriza, amortiza, 
ateriza, formaliza, furniza, normaliza, organiza, simpatiza, sistematiza, 
vulcaniza, s. a. Dela acestea se formează uneori și un substantiv în 
-Or: amortizor, furnizor. Dela arbore am format un verb nou arbora. 
In Rom. Lib. din 16 Nov. 1949 citim: “poeme...axate pe tema luptei 
pentru pace”, deci un nou verb a aza. Un jurnalist scrie: o tristă în- 
tâmplare s'a consumat în comuna X. Publicaţiile românești care apar 
în Franța scriu: a făcut să apară (a fait paraitre), în loc de ati- 

părit, a publicat. A se debarasa înlocuește fără rost pe a se desbărn. 
Cu filmul si fotografia au venit o mulțime de verbe nouă în română: 
a developa, a rula, a turna, a viziona. Avem neologismul a exclude, 
însă creația românescă a conchide. A interoga exprimă altceva decât 
"omânescul a întreba. A încercui s'a format dela cerc după francezul 
encercler. A se moca exprimă în românește numai necunoaşterea pro- 
priei limbi. A prefera, pentru românescul a voi mai bine este uneori 
rău înteles si se întrebuințează pleonastic: a prefera mai bine. A pre- 
lungi sa format dupki Jranc, prolonger. Criticul literar citat cu 
altă ocazie, scrie: “pajul...sa pumnalat”. 

Un mare număr de verbe românești pot primi prefixul re-, pentru 
O acţiune care se repetă, ca în franceză: a reda, a reface, a repune. 
a relua. E un mijloc comod de a exprima o acțiune iterativă, dar un 
verb ca a reda nu are numai un înţeles iterativ, ci şi cel, al francezului 
rendre, căci în franceză acest xe-nu are tutdeauna înțeles ilerativ. 
Revenir (cela revient ă cinq francs), remarquer, se retirer, repousser 
şi multe altele nu au înțeles iterativ. A sectiona si a selecționu sunt 
și în franceză creații nouă pentru couper și choisir, a tăia şi a 
alege. 

Imn categoria verbelor în -2a intră şi verbul a sesiza (Jrrn. saisir), 
seris şi pronunțat Juls, în loc de a sezisa. Intrun biar se poate citi | 
următoarea neplăcută sâsăiala: autoritățile trebue să se sesizeze. 

Prejixul latin trans- a devenit în română trti- şi tri-, prejizul ex- 
tra a devenit stră—. Astfel a trimite, a străpunge, a strecura, a stră- 
luci, străbate. In neologisme L—am luat din nou pe trans—: a trans- 
mite, a transpune etc. Multe verbe simple românești se pot intrebuin- 
ta astăzi cu prejire latinești, ca în celelalte limbi romanice. 

Dela a duce avem, pe lângă vechiul a aduce, a conduce, a introduce, 
a produce, a reduce, a readuce, a seduce, a traduce. Dela a sări am for- 
mat după franceză a tresări. Dela a vedea a revedea, a întrevedea, a 
prevedea. Acestea și alte prejize se pot aseza astăzi aproape înain- 
tea oricărui verb românesc și obținem astfel nuanțe nouă de in- 
țeles, pentru care în româna veche se întrebuințau expresii perifras- 
tice. Astfel a supune, în loc de a pune dedesupt, a transpune, în loc 
de a pune dincolo ș. a. Verbe ca a preveni, a conveni, a interveni, a 
a reprimi, a repurta (pe lângă a comporta, a deporta, a exporta şi 
a suporta), nu se pot numi de-a dreptul neologisme, căci nou e numai 
prejizul, pe când verbul e vechiu românesc. Latinescul inter a dat în 
"omânește între. El provine rar în formaţia verbelor românesti. Avem 
însă o întreagă serie de verbe ca: întreprinde, întrerupe, întreținea, 
întretăia, întrevedea, ia care atât prejizul cât şi verbul sunt vechi; 
nou este numai felul în care ele s'au format în limba română actua- 
lă. Ele există pe lângă altele cu prejirul inter—: interveni, inter- 
zice, intercala etc. 

Prejixru! latin in- e în "omânește în-. Il găsim la verbe ca: 

întoarce, învârti, înnoda, inchide, insemna, împiedeca, învăța. Pe lângă 
el îl avem și pe noul in-: inpune, induce, inunda, incendia, interpreta. 
Unele vin direct din limba franceză, altele sunt formate în română. 


Particule. 


Apropo pare să fie pentru unii indispensabil, căci e mai scurt și 
mai comod decât expresiile românesti: fiindcă veni vorba, ce-am vrut 
să zic, încă una. 

O anumită clasă socială din România nu s'a putut nici când des- 
băra de formulele de salut franceze: bonjour, bonsoir și au revoir. Ele 
le păreau mult mai distinse decât expresiile românești. La acestea se 
mai adăogau pardon, merci, mon cher şi ma chere. Mersi, ne lămu- 
nea un bucureștean, sună mai frumos decât țărânescul mulțumesc. 
Se spune: bonjour, madam Popescu, dar: bună dimineața, bade 
Gheorghe. Mersi, bre!, exclama odată cineva la marginea Bucureș- 
tilor, E o ciudată îmbinare a unui cuvânt Jrancez cu unul turcesc. 

In Moldova, unde limba sună mai dulceag, expresiile de mai sus au 

și diminutive: bonjurică, bonsorică. Cei cu prea putină cultură spun 
bonsar și orvar. Iartă, dă-mi voie, te rog, nu te supăra, toate pot fi 
înlocuite cu pardon. Francezul dejă e și el des întrebuințat în româna. 
Filologul Iordan, autorul unei excelente gramatici românești, îl apără, 
spunând că nu poate fi înlocuit cu nimic în română. Nu credem aceas- 
ta. Fraze ca: il est dejă parti, îl 6tait dejă arrive, il sera dejă depuis 
longtemps ici, pot fi traduse în românește: el a si plecat, el sosise 
acum, el va fi de mult acum aici. Cine cunoaște deci bine limba româ- 
nă, nu are numai decât nevoie de acest deja. Același Iordan întrebuin.- 
țează expresia şi adică în loc de şi anume: o influentă străină, și 
adică germană. (L. rom. act. p. 372.) E traducerea germanului und 
awar. Mulţi scriitori și jurnalisti obișnuesc a începe o frază româneas- 
că cu francezul or. Acest or e înlocuit uneori în vorbire cu ori sau oare. 
Plus se întrebuințează de unii în expresii ca plus de asta, în plus de 
asta. Vizavi se întrebuințează în loc de peste drum, în față. 

O mulțime de prefize întrebuințează astăzi limba română, mai ales 
în știință. Cele mai frecvente dintre ele sunt: aero-, arhi-, auto-, bi-, 
bio-, cvasi-, demi-, filo-, foto-, hidro-, macro-, micro-, mono-, moto-, 
neo-, omni-, paleo-, pluri-, poli-, pseudo-, psiho-, semi-, sub-, supra-, 
tele-, termo-, tri-, vice-, zeno-, 200-. 

Limba precisă a ştiinţei, mai ales cea a medicinei, a tehnicei și a jus- 
tiției, a introdus neologisme în locul cuvintelor și expresiilor general 
cunoscute: cord în loc de inimă, culpă în loc de vină, ebrietate 
în loc de beție, gambă în loc de picior, intestin în loc de maț, hernie in 
loc de vătămătură, plagă în loc de rană, scabie în loc de răie ș. a. Ace- 
eași limbă întrebuințează adjective care nu se pot forma dela vechile 

substantive: bucal, digital, auricular, nazal, ocular, pedestru, pulmonar, 
facial ş. a. Limba română nu e însă singura care a adoptat astfel de 
adjective. 


Alte aspecte. 


Unele nume de persoane au fost Jranțuzite, sau mai bine zis în 
loc de numele românești se întrebuințează cele franțuzești corespun- 
zătoare. In loc de Gheorghe, Vasile, Ion, se zice Jori, Bazil, Jan. Po- 
pescu se scrie uneori Poppescu, deși limba română nu cunoaște con- 
sonantele duble. Nume feminine ca Lulu, Mary, Alice, Jenny, Mimi, 
Fiji, pun o grea problemă în limba română, căci nu se poate forma 
dela ele în mod regulat genitivul. Numele de femei se termină în ro- 
mână de regulă în a, iar genitivul lor e în -ei sau =ii: Maria-Mariei, 
Ana-Anei, Elena-Elenei. La aceste nume străine nu se poate adăoga 
terminațiunea ei şi astfel se ia articolul masculin lui și se spune: lui 
Mimi, lui Mary, lui Lulu, etc., ceea ce deocamdată nu se poate numi 
decât o monstruositate gramaticală. 

Snobismul, pedantismul și deșertăciunea joacă un mare rol la în- 
troducerea de cuvinte nouă în limbă. "Ceea ce strică mai mult unei 
limbi, constată Andre Therive, este pedantismul şi pretenția.” (Quere- 
lles du langage), iar Th. Capidan spune: "nu există un semn mai ca- 
racteristic după care un individ sau un popor ar putea fi indentijicați 
mai bine, ca limba pe care o vorbesc”. (Limbă şi cultură, p. 6.) 

In țările civilizate lumea ascultă limba literară corectă, bine pro- 
nunțată și Jără accent dialectal sau străin, la radio și mai ales la 
teatru. Limba teatruhii e luată ca model de limbă corectă. Un vorvi- 
tor profesionist la radio, un actor, ajunși în fața microfonului sau 
a publicului, se desbară de anumite defecte de pronunțare și vorbesc 
corect. Nu însă în România, unde tocmai la radio, și uneori şi la tea- 
tru, se puteau auzi pronunțări nazale ca în franceză, cu un r gâl- 
gâit neromânește în fundul gurii şi cu un a deschis spre e ca în 
Jranceză. Nu introduc deci speakerii și speakeritele numai cuvinte 
Jranțuzești, ci le şi pronunță pe nas, ca Francezii. Astfel în timpul 
războiului trecut se trasmiteau știri de pe frontul francez sau filandez, 
dela Atlantic, se vorbea de bande, de tranșee, de ofensive declanșate, 
de antiaeriană, Janfară, avalanșă, branșă, faranție, toate acestea pro- 
nunțate cu un a nazal ca şi în franceză. Același lucru şi la cuvintele 
cu o: consiliu, constituţie, convingere. Ei spuneau "ă la parbienne” 
Meria în loc de Maria și chiasa şcoalelor, spuneau prămieră. Aceasta 
era mai ales limba păturii culte bucureștene. De aceea nu trebue să ne 
mirăm dacă acum câțiva ani o studentă dintr'o țară din nordul Euro- 
pei (studentă care între timp a ajuns o distinsă romanistă), venttă la 
Bucureşti să studieze limba romând, scria că în română există naza- 

lizare ca și în Jranceză. Ea cunoștea limba română din "societatea 
bună” bucureșteană, adică jargonul franco-român al acestei societăți 
şi o confunda cu adevărata limbă română. 

Inconsecvența în ce privește forma și ortograjia neologismelor din 
limba română este foarte mare. La începutul secolului 19 au fost lu- 
ate unele franțuzisme din limba rusă. In timpul ocupaţiei rusești a 
Principatelor române unii ofițeri ruși vorbeau mai bine Jranţuzește 
decât rusește. Atunci s'a spus enteres, Otorizaţie, lecsie, secsie, or- 
diner. Tot din acest timp avem şi cuvinte ca divizie, combinaţie ș. a. 
Astăzi se spune și se scrie Jrizer, sofer, dar motor, lichior. France- 
zul îi e redat în mod diferit: chiloți, chiuvetă, pioneză. Francezul oi: 
convoi, toaletă. Francezul -au: mantou, birou etc. e redat în mod uni- 
tar; nu însă Jrancezul €: tranșeu, ghișeu, bezea. Se spune președinte, 
dar rezident, președinție, dar rezidenţă. Dirigent şi diriginte au înțe- 
lesuri deosebite. Se spune sistem, dar diplomă, telegramă, program și 
programă. Se spune omagiu, dar limbaj, voiaj. Se spune serviciu, dar 
comerț; ca adjectiv însă comercial. Sunetul străin ch e redat în româ- 
nește când cu c, când cu h: cor, cronică (mai vechiu hronică), hartă, 
orchestră, arhitect. Francezul qu e redat cu cv sau simplu cu cs Jre- 
cvent, elocvent, chestie, antichitate. Se spune șifon, dar cifră; cenzu- 
”ă, dar sedilă. Pentru francezul ss se aude uneori în româneşte z: ba- 
zin, furnizor, viteză. Obuz are și el un z neezxplicabil. Pentru francezul 
mineur se spune minor și miner, bineînțeles cu sensuri diferite. Se 
face deci o deosebire pe care Francezii înșiși n'o fac. S'au scris cu doi 
s cuvintele cassă, massă şi raseă, pentru a le deosebi de româneștile 
casă, masă și rasă. Academia a decis însă să se scrie numai cu un sin- 
gur s în ambele cazuri, căci pronunțarea este exact aceeași şi românu 
e o limbă mai mult fonetică, adecă se scrie așa cum se pronunță. 


(urmare în numărul viitor.) 


CONSIDERATII ASUPRA “EUROPEI 
ABSENIF” 
de JOSEPH CIEKER 


Post Ministru al Slovaciei la Madrid 


Europa continuă să sângereze din numeroase răni, unele deschise 
de mult timp. Intre aceste răni, ce nu cicatrizează, sunt cele din 
epoca, lui Martin Luter, cele din era “enciclopediştilor” şi altele 
primite în vremurile Revoluţiei Franceze, De atunci încoace, alte mul- 
te rebeliuni antieuropene de tip moral, religios, politic şi social, 
su sfâşiat mereu trupul tradițional al Europei. Hilaire Belloc în car- 
tea sa intitulată “Cum s'a produs Reforma” trasează cursul urmat 
în desvoltarea lor de acele nenorociri, care au dus Europa la actuala 
stare de nelinişte şi descompunere. Ceeace astăzi se întâmplă în Eu- 
ropa, nu este decât consecința acelei deviaţiuni spirituale, spre care 
a fost împinsă Europa de diversele revoluţii antieuropene promovate 
de toţi reformatorii şi gânditorii care au trădat adevărata substan- 
ță a fiinţei europene. După cum zice Belloc, “Europa a fost rănită, 
dar nu numai rănită, ci chiar desmembrată şi aruncată pe acel drum 
care a condus-o la actualul pericol de descompunere”. Acestă Europă 
odată măcinată, din punct de vedere moral și spiritual, a avut apoi- 
de suferit consecinţele acestei măcinări. Forța Europei se baza toc- 
mai pe unitatea ei. Când acestă unitate de spirit a fost ruptă şi pu- 
terile care de la ea emanau şi în continuare şi misiunea universală 
a Vechiului Continent au decăzut tot mai mult. “Era ceva foarte ase- 
mănător isbucnirii unui imens incendiu distrugător—comentează Hi- 
laire Belloc, referindu-se la motivele actualei crize europene—pe care 
l-au provocat locatarii unei case, ocupați cu urmărirea de aproa- 
pe a unui îndrăzneţ experiment şi care erau prea entuziasmați de pri- 
mele rezuitate încă inofensive pentru a-și putea da seama de gra- 
vitatea pericolului care-i păştea. Experiența scăpând controlului, a 
distrus prin foc jumătate din casă; cealaltă jumătate s'a putut salva, 
devastată însă și înegrită”. Schisma spirituală care a avut loc 
în secolul XVI, însoţită în desfășurarea ulterioară, în secolele urmă- 
toare, de noui erezii morale şi politice, i-a făcut pe Europeni să cadă 
întro atare stare de slăbiciune că, odată apărută în secolul actual 

cea mai brutală ameninţare îndreptată contra esenţelor europene, 
comunismul, s'a putut consuma acea ultima schismă care a provocat 
împărţirea Europei şi a lumii contimporane în două tabere ireconci- 
liabile. Barbarii asaltează din nou catedralele, universităţile şi ve- 
chile instituţii europene. Asistăm, deci, la o atare perturbare a clima- 
tului spiritual european, că ne dăm tot mai bine seama de cauza prin- 
mordială, de păcatul originar, care a provocat nenorocirea lumii de 
acum. 

Considerând peisagiul european de acum un secol, gânditorul 
politic spaniol Donoso Cortes şi-a dat seama de primejdiile care se 
îngrămădeau la orizontul Europei şi in “Discursul asupra Europei” 
exclama plin de patetism: “Priviţi, domnilor, starea Europei. Este, 
ca, şi cum toți bărbaţii de stat ar fi pierdut darul înțelepciunii: ju- 
decata omenească suferă eclipse; instituţiile se leagă într'un conti- 
nuu “du-te, vino” şi marile naţiuni se află in faţa unei decadenţe subite 
şi iminente; — priviţi, domnilor, priviţi împreună cu mine această 
Europă, incepând din Polonia până în Portugalia; puneţi-vă dreapta 
pe inimă și încercaţi a-mi spune, cu bună credintă, dacă, există as- 
tăzi o singură societate omenească, care să aibă dreptul a excama: 
eu mă susțin în mod ferm pe fundamentele mele; spuneţi-mi, la fel, 
dacă puteţi găsi un singur fundament, care să poată spune: eu sunt 
tare prin mine însumi”. Donoso Cortes vedea cu claritate lucrurille, 
fiindcă judecata lui asupra Europei nu era rezultatul ficțiunilor care 
întunecau minţile conducătorilor europeni, ci a unei profunde anali- 
ze a adevărurilor europene. Şi aceste adevăruri, aceste esențe ale 
Europei se aflau angajate iîntr'un proces de descompunere progre- 
sivă. “Adevărata cauză a răului adânc care a îmbolnăvit Europa 
—spunea Donoso Cortes— trebue căutată in dispariţia ideii despre o 
autoritate divină şi despre limitele autorităţii omenești”. 

Dominată de astfel de factori de desagregare, fructe ale convul- 
siunilor revoluționare. Europa trebuia să ajungă la această realitate, 
care o caracterizează în zilele noastre. După ce şi-a pierdut echilibrul 
religios era inevitabil ca Europa să-și piardă si echilibrul politic. 
Odată dărâmată ierarhia valorilor morale şi spirituale stabilite de 
Învățătura Creștină, se explică cum a ajuns să se piardă si acea ju- 
decată dreaptă, necesară valorificării fenomenelor, care se iveau în 
domeniile politic, social şi intelectual. Şi cu toate că semnele de des- 
compunere erau din ce in ce mai evidente, anumiţi palavragii au avut 
grija să facă tot ce le stătea in putinţă, pentru a adormi conștiinţele 
europene, injectând în corpul intelectual ai Europei formule noui, 
pernicioase  insănătoșşirii spirituale; deci cu efecte tocmai con- 
trarii etichetei de medicament cu care au fost prezentate. Formulele 
acestea au anulat eroismele, au împiedecat deciziile bazate pe o au- 
tentică viziune istorică, adică au aruncat de pe planul realităţii fac- 
torii efectivi, singurii în stare să ajute Europei a face faţă cu succes 

unui pericol de proporţii mondiale, în ora decisivă a unui nou Lepanto. 

In acest climat de renunțare, de abdicare, de capitulare, de confu- 
sionism sistematic s'a putut deci lăţi şi a putut progresa pe trupul 
Europei o altă cangrenă. Inrăutăţirea acesti răni noui ar fi putut fi 
împiedecată, poate chiar supusă unei vindecări eficace, dacă diverşii 
dirigenţi şi guvernanţi ai Europei contimporane ar fi simtit pulsul 
esenţelor ce nu pot fi substituite, ale unei Europa autentice. Europa 
de astăzi este împărţită în două, şi lumea întreagă ca şi Europa, este 
despicată în două părți. Ceace sar fi putut evita la timp, a ajuns să 
se prezinte ca problemă insolubilă. 

Apropierea, mai bine zis vecinătatea imediată a, pericolului real pe 
care comunismul îl concentrează în sine, a provocat şi continuă să 
provoace reacțiuni incoerente pe terenul sentimentelor şi cel al acţiu- 
nii Occidentalilor. Iată dece Europa de dincoace, n'a fost în stare să-și 
definească într'o formă definitivă postura sa faţă de comunism, deși 
conştiinţa primejdiei pe care o promovează comunismul se accentuia- 
ză pe zi ce trece. Că Occidentul n'a ajuns încă să-şi explice şi să înţe- 
leagă fenomenul comunist în totalitatea lui, o demonstrează faptul 
că atât acţiunile directe ale Occidentalilor, cât şi reacţiunile lor la 
iniţiativele comunismului, nu sunt decât nişte improvizațiuni. Iar așa 
numitele principii ideologice anticomuniste nişte “surogate” de prin- 
cipii, strălucit etichetate. Şi nu încape îndoială că problema pe care 
comunismul o prezintă omenirii în aceste vremi de răscruce, nu poate 
să-și găsească soluţia în formule vagi şi în subterfugii. 


George Uscătescu, unul dintre reprezentanţii cei mai caracteristici 
ai acestei generaţii europene de azi, care a avut nenorocirea să simtă 
în spirit, toată tragedia Europei actuale, ne aduce în ultima sa carte 
“Europa absentă” (Madrid, Editora Nacional, 1953), o ascutită şi justă 
analiză a problemei celei mai acute a prezentului istoric. Român 
prin naştere, prin sânge si prin patriotismul său, Uscătescu este, in 
acelaş timp, un European, înzestrat cu o amplă viziune a orizontului 
cultural al Europei creştine, care pentru ei reprezintă sinteza ar- 
monioasă a tuturor valorilor morale, spirituale, religioase şi politice 
cristalizate dealungul secolelor de existenţă individuală şi de vieaţă 
comună a Europenilor. Europa nu este pentru Uscătescu numai Fran- 
ţa sau Germania, Italia sau Spania; nu este numai jumătatea, occi- 
dentală a Continentului nostru. Pentru el Europa este formată și din 
România, Polonia, Slovacia, Ungaria, şi toate celetalte ţări şi popoare 
legate în mod istoric şi esenţial cu cultura şi civilizaţia creştină, care 
integrează ideia europeană. 

George Uscătescu simbolizează o întreagă generaţie de Europeni 
care, deși separați în mod arbitrar de trunchiul comun european re- 

clamă cu patetism dreptul lor la “europeism” şi o recunoaştere justă 
a apartenenţei lor la un destin european comun. Spiritul comunităţii 
europene nu poate fi despărţit in zone de infiuiență politică şi econo- 
mica. Diviziunea Europei a ranit profund spiritul european comun, ce 
se manifesta într'un acelaş şi singur fel dela marginile răsăritene ale 
spațiului nostru de civilizaţie, până la coastele Atlanticului. Dacă 
conceptul de comunitate europeană s'ar baza numai pe anumite se- 
parațiuni geografice, atunci ruperea din trunchiul comun al Răsari- 
tului şi Centrului Europei n'ar fi provocat acest teribil dezechilibru ac- 
tual în afara climatului crestin şi european. Aceste popoare ale Răsă- 
ritului şi Centrului european au dovedit, poate, într'o formă mai pa- 
tentă decât celealte, credința lor într'o concepţie înaltă a Europei şi 
într'un principiu european rector. Separarea acestor popoare, crudă și 
dureroasă ruptură de restul teritoriului european n'a dus, însă, la nicio 
separare din punct de vedere sufietesc şi spiritual de restul Europei. 
Popoarele aruncate în mod iresponsabil pradă unui proces de descreşti- 
nare şi deseuropeizare, dau dovada zilnică despre credinţa lor neclin- 
tită în permanenţa şi supremaţia valorilor eterne ale Europei, apă- 
rându-le din toate puterile lor. In Ucraina, Rusia Albă, Tările Bal- 
tice, Polonia, România, Bulgaria, Ungaria, Slovacia, Boemia, Serbia, 
Macedonia, Croaţia, trăiesc şi mor Europeni în serviciul unui destin 
viitor al Europei. Datorită rezistenţei lor, invazia duhului antieuro- 
pean n'a putut atinge obiectivele din Europa occidentală, pe ca.: 
şi le propusese. 

Concepţia despre Europa are, aşadar, un conţinut real şi viu în 
mintea celor smulși din sânul comunităţii europene. Printre ei neno- 
rocirea comună, durerea şi speranţele comune au accelerat desfăşura- 
rea unui proces de unificare morală, religioasă şi spirituală, creând 
astfel bazele necesare pentru realizarea unei unităţi politice şi econo- 
mice în viitor. Exilaţii sunt purtătorii acestui ferment al unei uniti 
într'un destin comun. Iată dece, citind şi analizâna cartea “Europa 
Absentă” a lui George  Uscatescu suntem impresionați de justa in- 
terpretare pe care autorul o dă spiritului unei generaţii nouă care, 
menținându-şi neschimbată personalitatea naţională, depăşeşte 
cadrul naţional într'un proces de elaborare a unui tip de om euro- 
pean. El creşte din ruinile sfintei moşteniri istorice a fiecăruia dintre 
popoarele robite şi paralel cu el creşte şi sentimentul de unitate în 
comunitate, săminţă a unor norme de existență nouă şi fecunde. In 
“Europa Absentă” George Uscătescu nu se mulţumeşte numai a înre- 
gistra manifestările acestui fehomen de reintegrare în forma nouă a 
esențelor seculare ale acestor popoare, ci înainte de toate defineşte 
drumul pe care trebue să-l urmeze Europa sovietizată, in viitoarele 
etape de reconstrucţie şi reincorporare în comunitatea naţiunilor 


europene. 

Cartea lui George Uscătescu, văzută in aceste proporţii, nu este o 
simplă confesiune publică a ununi intelectual patriot român; —este 
vocea tuturor intelectualilor aruncaţi de furtuna comunistă spre Occi- 
dent și care simt in ei vie raspunderea faţă de cauza comuna euro- 
peană. Cartea depășește caracterul de naraţiune a tragediei unui sin- 
gur popor şi devine o antologie dramatică a preocupărilor, idealurilor 
şi martirajului tuturor acelora, care se află supuși astăzi unui proces 
de desumanizare din partea comunismului. 

George Uscătescu nu se mărginește în a considera doar peisagiul 
Ge dezolare pe care-l prezintă țarile comunizate. Cu privire clară con- 
templă panorama universala a prezentului istoric şi cu justa apre- 
ciere a cauzelor, motivelor şi situaţiilor, imparte cantitatea de ras- 
pundere intre acei care s'au făcut părtași la crearea şi promovarea 
unor condiţii care pentru jumătatea răsăriteană a Europei nu pu- 
teau să aibă altă consecinţă logică şi alte rezultate practice, decât 
cele pe care le-au avut. “Europa absenta” —scrie Uscatescu— pune 
Jiecărui om conștient de tragedia pe care 'din punt de vedere politic 
0 suferă lumea contimporană, o problemă ce nu poate ji ocolită”. Lu- 
mea liberă nu poate să se desintereseze de soarta a 120 milioane de 
oameni europeni “pentruca epoca noastră, mai mult decât oricare alta, 
reclamă dela bărbații de stat o viziune globală, pe scară mondială a 
politicei”. Prin sacrificarea unei părți din Europa nu se poate obţine 
linişte şi pace în restul Europei şi Lumei. Doar o “mentalitate politică 
diformă”; doar o stare de “miopie” internaţională a putut lansa pe 
scena poliţică mondială acele atitudini ale Occidentului care au ser- 
vit exclusiv obiectivele comunismului. Interpretând convingerea cea 
mai intimă a Europenilor adevăraţi şi creştini, Uscătescu formulează 
un pronostic nu numai cert dar şi incompatibil: “Structurarea Euro- 
pei de mâine depinde de reintegrarea în jamilia europeană a tuturor 
popoarelor astăzi martire, cu toata experienta si cu toată povara lor 
de amărăciune şi de dureri”. 

Uscătescu, invocând raspunderile ce apasă asupra lumii libere, 
oferă o ampla panoramă a sistematicei distrugeri facută de comu- 
niști în domeniul spiritual, religios, naţional. Comunismul este un pro- 
ces global de distrugere a tuturor valorilor de esenţă divină şi a celor 
umane. Istorie, tradiție, obiceiuri credință religioasă, patriotism, se 
află supuse unei brutale transformări. Intreg spaţiul comunist se află 
astfel subordonat “normelor” anti-umane, pline de cruzime ale par- 
tidu-lui, Intr'un astfel de climat răsare “un nou tip de cultură: până 
la extrema unei anulări totale și absolute a tot ce este element de 
creaţie”. 

Tratând “problema omului in lumea sovietică”, Uscătescu distinge 
cu precizie conturul obiectivului final al tuturor eforturilor comunis- 
te. Omul este “problema care în lumea sovietica a atins proporțiile 
unei valori obsesive”. De aici deslănțuirea mijloacelor de distrugere 

in mod sistematic contra a tot ce ar putea împiedeca sau ţine pe loc 
procesul de formare a lui “homo sovieticus”. Vieaţa în spaţiul comu- 
nist devine așadar un imens laboratoriu în care “se construiesc” 
oameni “roboţi”, desbrăcaţi de orice sentiment uman, fără nici un 
sens uman, care nu pot gândi ei singuri, nici nu sunt capabili ce 
iubire şi chiar dacă se manifestă în asemenea direcţii o fac conform 
“*normelor”. 

Daca practica comunista nu şi-a atins până ucum ţelurile propuse, 
aceasta se datorește unor factori istorici, pe care Uscătescu îi sem- 
naleza în paginele carții sale. In primul rând, trebue amintită idea 
națională, factorul care s'a înfruntat cu comunismul şi programul de 
nivelare al acestuia. Analizând valoarea acestei idei, Uscătescu scrie: 
“Popoarele se opun cu viguroasă rezistentă inamicului, nu Jiindcă s'ar 
sprițini pe o anumită conștiință statală, nici pentrucă ar urma di- 
rectivelor unei anumite clase conducătoare și cu atăt mai puțin folo- 
sindu-se de mijlocirea unor instituții polilice sau sociale în stare să 
se opună la un moment dat guvernanților comunişti. Este conștiința 
națională aceea care se înfruntă, plină de curaj, cu procesul de rusi- 
ficare şi de sovietizare aplicat în răsăritul Europei”. Această forță, 
care sălășluieşte în sufletele popoarelor supuse tiraniei comunisţe, 
reprezintă izvorul “tuturor energiilor dinamice în stare să se înfrunte 
cu comunismul”. 

In felul acesta, Uscătescu, interpretând realităţile politice, sociale 
şi economice ale comunismului, în toată cruzimea lor, doreşte să 
atragă din nou atenţia lumii libere asupra esenţialului problemei. 
Oricât de sumbre ar părea perspectivele oferite de realitatea comu- 
nistă amenințătoare asupra viitorului nu numai al “Europei absente” 
dar și asupra Europei libere, şi restului lumii, Uscătescu crede, totuşi, 
ca nu există motive care să justifice o poziţie integral pesimistă. El 
crede, că fiecare dintre noi are dreptul de a privi cu optimism spre 
orizonturile viitoare ale unei Europe reabilitate. Există, totuși, un 
factor care condiționează realizarea unei atari viziuni optimiste: 
Europa şi lumea întreagă trebue să tragă concluziile juste din tragica 
experiență pe care a declanșat-o şi a promovat-o comunismul. “Dacă 
este absurd a crede, ajirmă Uscătescu, că Europa “absentă” se va în- 
toarce în viitor la formele sale politice anterioare, nu mai puțin ab- 
surdă, ba chiar periculoasă, este credința că o eventuală adaptare a 
popoarelor supuse comunismului la experienta unui ”național”'-comu- 
nism” ar ji garanție suficientă pentru o existentă politică liberă în 
viitor”. Iată deci un alt aspect, care cere un studiu preliminar. 

Insfârşit, trebue subliniat că problema pe care comunismul a ridi- 
cat-o în fața Europei şi a Limei nu este o afacere care ar depinde in 
exclusivitate de politica internaţională, de cei ce o mânuiesc, sau de 
diversele State Majore, sau de diverse piețe de desfacere comercială. 
Problema nu poate fi soluționată numai cu ajutorul mijloacelor mi- 

litare sau diplomatice. O Idee, un Mit, o Credinţa, o Mistică sau cum 
am vrea să definim aceea ce a ajuns să reprezinte pentru mulţi co- 
munismul, nu pot fi deplasate de pe locul pe care-l ocupă şi nu pov 
îi înlocuite decât printr'o altă Idee, mai viguroasă, mai fecunda și 
mai umană. Comunismul trebue invins în arena spiritului. Intr'un 
astfel de teren Europa și lumea occidentală va putea învinge comu- 
nismul, fiindcă are la dispoziţie supremaţia realitaţilor morale, reli- 
gioase, spirituale şi sociale. 

Uscătescu a reușit, în trăsături patetice, nu numai să expună esen- 
ţele comunismului, realizările şi consecinţele lui, ci sa și semnaleze 
erorile care însoțesc eforturile pe care lumea liberă le face în lupta 
contra comunismului. Deaceea “Europa Absentă” nu se rezuma a fi 
un simplu document al tragediei consumate, ci vrea să fie şi este un 
apel bărbătesc, adresat reprezentanţilor unei generaţii care, animata 
de spiritul de răspundere şi de sentimente eroice, vrea să contribue 
la reabilitarea Europei și la reconstruirea, cadrului de existenţă a 
omului creștin şi european. 

(traducere în limba română de 1. D.C.) 

MIHAI NICULESCU: “Amintiri în 
uniformă”. (Editura Cartea Pribe- 
giei, Valle Hermoso, 1952, 213 pa- 
gini). 


Cartea lui Mihai Niculescu e 
construită pe o eroare de calcul 
scriitoricesc. Căci o carte de răz- 
boiu nu poate fi niciodată obiecti- 
vă. Deşi scrise cu talent și uneori 
cu multă vervă și spirit, amintiri- 
le acestea provoacă în cetitorul cel 
mai puţin pretenţios, sau cel mai 
puţin prevenit din punct de vede- 
re critic, reacţii care oscilează în- 
vre indignare şi stupefacţie. Natu- 
ralismul intelectualizant, sub zo- 
dia căruia autorul şi-a plasat ope- 
ra, e de clară proveniență france- 
ză şi te face să rătăcești cu ima- 
ginaţia dela Zola şi Barbusse până 
la inevitabililul Andre Gide, şi la 
încă mai puţin evitabilul Sartre, 
care dacă sunt suportabili în cadrul 
culturii franceze, ajunsă la satura- 
ție de teme şi de stiluri, devin pur 
si simplu indigești atunci când dis- 
cipoli mai mult-sau mai puţin 
marturisiţi îi transplantează în so- 
lul, incă fecund, şi tineresc, al unei 
literaturi ca a noastră, în spaţiul 
căreea un războiu nu e o experien- 
ţă sau o temă pentru satire psi- 
hico-sociale, ci o participare la 
destinul încă neimplinit, never- 
tebrat cum ar spune Ortega, al 
neamului. Rândurile acestea nu 
au nicio intenţie ieftin patriotardă. 
Departe de asta. Ci incearcă să 


schiţeze o critică valabilă, un gest 
de înţelegere în faţa unui fenomen 
de servitute spirituală care nu-și 
mai are azi locul printre noi. E de 
ajuns că cei de acasă suportă ace- 
laș fel de servituţi şi că sunt si- 
liţi să scrie după normativ, pen- 
tru ca cel puţin noi cei din exil 
sa încercam a umbla singuri prin- 
tre evenimente și amintiri. Ex- 
periența unui scriitor e valabi- 
lă, în acest sens, numai atunci 
când autorul se hotărăşte să 
participe la tragedia omului fâră 
acompaniamentul lui Valery sau 
Keyserling. A porni la războiu cu 
o carte străina în raniţă, în- 
seamnă a deforma viața inedită 
care-ţi iese inainte și a o constrân- 
ge .ă incapă în șabloane care n'au 
Y.imic de a face cu ceea ce se întâm- 
plă hic et nunc, în fața unor ochi 
iură ochelari literari. A te lăsa 
ademenit de modele in momente 
în care modelul ești tu, cel ce lup- 
ta sau cel ce vede o luptă în care 
e antrenat nu numai propriul tău 
destin, ci și acela al neamului din 
care faci parte, inseamnă a falsifi- 
ca propria ta participare şi a da 
naştere, după calmarea furtunii, 
la o operă ambiguă și descentrată, 
intenţionat golită de sensul ei real, 
vaduvită de artă prin exces de li- 
teraturizare. Obiectivitatea rece, 
căutată, inspirată de atitudini li- 
vrești, devine un balast pe care 
niciun talent nu-l poate face, 
până la urmă digeribil. Pasionan- 

te scene de războiu, de care 
“,mintiri în uniformă” e plină 
alternează cu lungi solilocvii in- 


telectuale din care se desprin- 
de istețimea omului care a scris 
cartea, lucru in fond lăturalnic şi 
neesenţial, dar nu şi puterea de 
re-creaţie a scriitorului care e uni- 
ca justificare a unei cărți. 

Unele publicaţii din exil au fost 
indignate de atitudinea lui Mihai 
Niculescu în faţa războiului pe care 
încearcă să-l descrie. Asta însamnă 
a face cenzură, nu critică, şi taptul 
nu e de neințeles în sărăcia crea- 
toare a acestui exil românesc în 
care fiecare scrib şi fiecare “incer- 
cator” intru ale literaturii și filo- 
sofiei apuca pana ca pe un ciomag 
mioritic şi se căsneşte să fie inţe- 
legător până la neiertare. “Amin- 
tiii în uniforma” nu e o insultă şi 
nici o tradare, ci o cinstită eroare, 
valabila în măsura în care poate fi 
o lecție pentru propriul ei autor. 
Mihai Niculescu rămâne un scriitor 
de talent şi, ca fost ofiţer de rezer- 
vă, va şti sâ-si regleze singur tirul 
în viitoare intâlniri cu sine insuși. 
Portrete ca acela al ordonanţei sau 
al profesorului Vartolomeu atât de 
uşor de identificat, sunt dovada 
unui ascuţit spirit de observaţie şi 
a unei inteligențe scriitoriceşti, 
demne de a fi ințelese şi admirate. 
Insa scriitorul va trebui să-şi în- 
vingă trecutul, să-şi trădeze propia 
lui tinereţe feudală şi să scrie liber, 
desfacut de prejudecăţi şi de false 
mituri pentru a putea scrie cartea 
pe care cei ce-l cunocc o aşteaptă 


dela el. 
V.H. 


C. VIRGIL GHEORGHIU: “La se- 
conde chance”. (Roman, traduit 
du roumain par LIVIA LAMOU- 
RE, Paris, Plon, 1952, 441 pagini.) 


Decând Andre Malraux, cu mult 
înainte de ultimul război, a publi- 
cat cu succesul cunoscut, un succes 
ce rămâne in picioare până astazi, 
“La condition humaine”, publicul 
occidental reclama, cu intensitate 
si putere de devorare crescândă, 

romanul reportaj. Cu alte cuvinte 
un gen de lectură, ce păstrează 
foarte puţin din tehnica şi condi- 
țţiile romanului, așa cum a fost e 
cultivat în ultimii o sută cincizeci 
de ani. In realitate, această exigen- 
ţa a marelui public şi conformis- 
mul scriitorilor de talent şi circu- 
laţie, a făcut ca epica europeană 
şi în general occidentală să incer- 
ce un fel de naufragiu. Un nau- 
fragiu, pe de altă parte foarte 
inexplicabil, după efortul liberator, 
după adevărata “chemare la ordi- 
ne”, încercată după primul război 
mondial de o seamă de scriitori de 
talia unui Kafka, Lawrence sau 
Huxley. 

Am avut prilejul, la timpul po- 
trivit, să ne ocupăm în aceste pa- 
gini, de semnificaţia cărţii “Lu 
vingt-cinquieme heure” (întitulată, 
după parerea noastră, în mod arbi- 
trar “roman”, tot atât de arbitrar 
ca şi “La seconde chance”), carte 
in care concesiile făcute marelui pu- 
blic cetitor erau imense, dar care 
apărea într'un moment, calculat 
cu ascuțime de strateg publicitar, 
în care problemele puse și, desigur, 
“modul” cum erau puse, erau des- 
tinate să-i asigure un succes extra- 
ordinar. Am avut, deopotrivă, pri- 
lejul, să semnalăm meritele fără 
egal ale cărţii, incepând cu titlul 
ei. Nici Malaparte, întâiul tauma- 
turg contimporan al trinomului re- 
portaj—magie—condiţie umană, nu 
a fost în stare să afle un titlu atât 
de sugestiv, primă garanţie a unui 
mare succes. Tehnica celei dintâi 
carți a lui C. V. Gheorghiu, este 
urmată și in “La seconde chance”, 
Şi aici reportajul imaginar îşi cau- 
tă în condiţia umană principala 
sursă de sugestie asupra cetitori- 
lor. Dar dacă identică este tehnica 
urmarită, enormă este distanţa, ca 
valoare substanţială, ce separă cele 
doul. cărți. Nici “pathosul”, nici 
dramatica vibrație umană, nici ca- 
racterul de mesaj, nici acel sens 
de acuzaţie contra degradărei omu- 
sui, ce iînsufleţeau “Ora douăzeci 
si cinci”, nimic din ceace a garan- 
tat răsunătorul succes de atunci, 

nu le aflăm în această nouă carte. 
Redusă la o simplă caricatură a 
“Orei douăzeci si cinci”, “La se- 
conde chance” este o slabă, deşi 
complicată, canava de aventuri, în 
care condiția umană îşi află slabe 
ecouri şi caracterul de circumstan- 
ță, de oportunitate, până la un 
anumit punct chiar de pură pro- 
pagandă, nu scapă câtuş de puţin 
unui lector atent. Complexul unei 
persecuții generale umană şi socia- 
la, contra “eroului” cărţii, Boris 
Bodnar-Bodnariuk (greu de înţe- 
les traspunerea reportericească a 
actualului “general” Bodnăraş de- 
la București, autorul “loviturii” 
dela 23 August 1944, la un scriitor 
de îndemânarea lui C. V. Gheor- 
ghiu), nu are nimic din acel sens de 
teribilă “ananke”, ce stăruie asu- 
pra unora din eroii “Orei douăzeci 
si cinci”. Intâlnirile personagiilor, 
făcute de astă dată cu o capricio- 
zitate fără frâu, în cele mai neaș- 
teptate colţuri ale planetei, cores- 
pund şi ele unei tehnice arbitrare, 
pe care, oricât de setos de evaziu- 
ni ar socoti autorul pe cetitorul 
european de astăzi, nimeni nu le 
mai poate accepta, mai ales ţinând 
seama de pretenţiile cărții. Și mai 
rămâne partea de teză, caracterul 
“filosofic” al cărţii, care dacă re- 
prezenta cel mai slab aspect în 
“Ora douăzeci si cinci”, de data 
aceasta întăreşte definiţia carica- 
turală a lucrării. Și nici măcar 
versiunea imaginară, anticiparea 
tragică a eliberării, cu care autorul 
vrea, să-şi încheie cartea, “fără 
concesii”, nu reușește s'o salveze 
de senzaţia pe care întreaga ei lec- 
tură ne-o oferă. Senzaţia că asistăm 
la un adevărat naufragiu literar, 
surprinzător la un literat cu ta- 
lentul şi cu întensitatea epică do- 
vedite de C. V. Gheorghiu în “Ora 
douazeci si cinci”. “La seconde 
chance” nu face, poate, decât să ne 
intărească în a vedea în “Ora 
douăzeci și cinci” un sguduitor do- 
cument uman, clădit pe o seamă 
de circumstanțe umane, pe un sens 
de trăire, ireversibil. In literatura 
“condiţiei umane” Gheorghiu a dat, 

desigur, tot ce putea da. “La secou- 
de chance” este o insistenţă ce nu 
face decât să-i infirme prestigiul, 
extraordinarul prestigiu câştigat. 
Pentru a-l justifica şi a-l confirma, 
compatriotul nostru are nevoie de 
un salt. Și salturi de această natu- 
ră, epica noastră contimporană, 
care din păcate nu a avut soarta 
succesului lui Gheorghiu, le-a în- 
registrat cu asiduitate, la un Re- 
breanu, Cezar Petrescu, Gib Mihă- 
escu, Anton Holban, ş. a. 
G.U. 


MIRCEA ELIADE: “Images et sim- 
boles” (Gallimard. Paris, 1952, 238 
pagini). 


C. G. Jung afirma, încă de 
prin 1925, că de-a-lungul evoluţiei 
istorice omul tinde să-și divini- 
zeze corpul şi să-şi persecute 
sufletul, alternând această tendin- 
ţă cu năzuinţa de a-şi diviniza 
sufietul şi de a-și persecuta tru- 
pul. Acest angrenaj ciclic îşi are 
bine înțeles correspondenţa lui cuJ- 
turală şi e de ajuns a observa atent 
sensul Evului Mediu și acela al Re- 
nașterii pentru a descoperi cele 
două tendinţe, divinizarea trupului 
în Renaştere, a sufletului în Evul 
Mediu. Fără îndoială că legea, is- 
torică descoperita de Jung nu e 
mai total valabilă decât alte încer- 
căn posterioare sau ulterioare de a 
încadra istoria în norme precise şi 
sigure, insă are meritul de a pune 
accentul pe ceea ce s'ar putea nu- 
mi manifestaţiile majore ale unei 
epoci şi a lămuri unele căderi şi 
unele ciudate urcușuri. Credincio- 
şi, fără exagerare, acestui dualism 
antagonic, putem îndrăzni a afir- 
ma că epoca noastră reîncepe un 
ciclu spiritual, după falimentul Re- 
nașterii inregistrat de evenimen- 
tele şi de catastrofele prin care tre- 
cem cu pasiune de un veac încoa- 
ce. Imn orice caz curiozitatea cu 
care oamenii epocii noastre se în- 
tore în spre fenomenele spiritua- 
le, decadenta generală a naturalis- 
mului în literatură şi a explicaţii- 
lor imanentiste în filosofie, cât şi 

interesul pe care-l deşteaptă cer- 
cetarile în legătură cu filosofiile 
şi su religiile Orientului, indică 
o fervoare spirituală, şi un entu- 
ziasm pe care oamenii veacului tre- 
cut îl consacrau descoperirilor ştiin- 
ţifice şi problemelor care încercau 
să acopere sub maldăre de savan- 
te elucubraţii spaţiul inexplicabil 
dintre om şi maimuţă. 

Imensul ecou pe care l-a aflat 
la Paris şi în alte centre europe- 
ne și americane opera de investi- 
gaţie și exegeză a lui Mircea Elia- 
de, dela “Techniques du Yoga” şi 
până ia această interesantă şi do- 
cumentată “Images et symboles”, 
își găseşte o explicaţie în interesul 
cu care omul de azi e dispus sa 
se apropie de suflet şi să trăiască 
fenomenul religios tot atât de in- 
tens, şi uneori subt aceeaşi fervoa- 
re, ca şi fenomenul politic. Desigur 
că pasiunea pentru filosofiile şi re- 
ligiile orientale, păcătueşte uneori 
printr'un accentuat snobism inte- 
lectual, amestecat cu înclinația că- 
trg exotism care e o puternică re- 
miniscență romantică, şi că miste- 
rul profund care înconjoară tot ce 
vine din orient ar fi tot atât de 
uşor de descoperit în religia şi în 
filosofia creștină, însă aceasta e o 
observaţie tangenţială pe care ne 
vom stradui să o lămurim cu altă 
ocazie. 


In “Images et symboles” Mircea 
Eliade urmăreşte evoluţia şi origi- 
nea imaginilor, a miturilor şi a sim- 
bolurilor pe care atâţia dintre noi 
le folosesc, in scris, în conversa- 
ție sau in practica tradițională a 
obiceiurilor sau a  superstițiilor, 
fără să, ştie de unde vin şi care 
e sensul lor originar. Astfel simbo- 
lul “centrului”, care transformă 
casa sau cetatea sau templul in- 
trun loc nemuritor în cadrul că- 
ruia individul ia contact cu reali- 
taţile ultime şi, într'un fel, se in- 
tegrează în eternitate; explicatia 
simbolismelor indiene in legătură 
cu timpul, de origine babiloniană. 
aşa cum susține Toynbee, şi atât 
de evident relaţionate cu explica- 
țiile ciclice ale istoriei, schițate in 

veacul trecut, şi la începutul vea- 
cului no_tru; magia nodurilor, a 
“legăturii”  vrăjitoreşti;  simbolis- 
mul sensual al scoicilor și, în sfâr- 
sit, relațiunea evidentă dintre sim- 
Moluri şi cultură, şi circulaţia in- 
ternaţională a acestor mituri şi 
imagini născute aproape toate 1n 
orient, formează cuprinsul acestei 
cărți de inegabilă valoare ştiinți- 
fică şi de răscolitoare actualitate. 
Creștinismul însuşi a colportat şi 
a omologat multe din aceste ima- 
gini, şi simboluri, creându-le un 
cadru universal, şi mulţi scriitori 
moderni le utilizează fără să, le cu- 
noască proveniența și adevărata sem- 
nificaţie. Mircea Eliade, datorită 
profundei lui legături cu religiile 
şi culturile extremului orient, des- 
vălue astfel secrete care pot folosi 
azi atât poetului şi cercetătorului, 
cât şi curiozităţii publicului culti- 
vat, în măsura în care misterul 
își află o explicaţie istorică și o lo- 
gică integrare în viață. Opera lui 
Mircea Eliade, în acest exil ros de 
polemici înveninate şi de agitaţii 
superficiale, este, în ansamblul ei, 
nu numai un model de probitate 
şi inteligenţă, ştiinţifică, dar şi un 
model de adevărată trăire româ- 
nească. 
V. H. 


ION GHEORGHE: “ Rumăniens 
Weg zum Satelliten-Staat” (Kurt 
Vowinckel Verlag, Heidelberg, 
1952, 444 pagini). 


Fostul Ministru al României la 
Berlin și actual director al ziaru- 
lui “Patria” dela Miinchen, ne ofe- 
ră, în acest volum, tipărit în exce- 
lente condiții tehnice, o seamă, ie 
impresii personale asupra eveni- 
mentelor în care România s'a găsit 
angajată, din momentul în care a 
fost instaurată dictatura lui Caroi 
al II-lea, cu toate desastroasele ei 
consecințe, până la prăbuşirea na- 
ţională definitivă după armistițiul 
de la 23 August 1944 şi procesul de 
sovietizare ce i-a urmat. După car- 
tea lui Ruben H. Markham, “Ru- 
mania under the Soviet yoke”, este 

aceasta prima incercare de ansam- 
blu de a prezenta, sub o perspectivă 
determinată, evenimentele politice 
româneşti anterioare şi posterioare 
transformării noastre în  ceiace 
dialectica occidentală s'a obicinuit 
să denumească un Stat “satelit”. 
Dl. General Ion Gheorghe tratează 
în cartea Dsale următoarele pro- 
bleme: “Fenomenul” Antonescu; 
Guvernarea lui Antonescu şi căde- 
rea Gărzii de fier; Intrarea Româ- 
niei în Pactul Tripartit: Războiul 
contra Sovietelor până la Stalin- 
grad; Ca Ministru român la Ber- 
lin; Prăbușirea; Reversul medaliei 
Scrisă într'un stil uşor, cartea 
poate prezinta cetitorului străin o 
seamă de date şi o viziune globala 
a procesului de sovietizare şi rusi- 
ficare a României, consecință a ca- 
pitulării dela 23 August 1944. 
XXX. 


“MARIO ROQUES ET LES ETU- 
DES ROMAINES” (Pour un cin- 
quantenaire scientifique, Institut 
Universitaire Roumain Charles I, 
Paris, 1953, 220 pagini). 


Mario Roques este, în Franța, 
unul din cei mai de seamă cunos- 
cători şi răspânditori, de pe o po- 
ziţie universitară, ai culturii şi li- 
teraturii române. De mai bine de 
o jumătate de veac, de când, în 
atmosfera dela celebra “Ecole Nor- 
male”, Pompiliu Eliade îl iniţia în 
secretele limbii și ale culturii noas- 
tre, activitatea lui Mario Roques la 
Universitate, in zeci de lucrări mo- 
nografice şi în sute şi sute de 
articole, consacrate temelor româ- 
neşti de filologie şi literatură, se 
poate spune ca nu încetat un 
singur moment. 

Volumul de față, prima carte a 
“Institutului Universitar Român 
Carol I”, ne oferă a imagină justă 
a, acestei neobosite activități româ- 
neşti a învățatului francez. Volu- 
mul se compune din două părți. 
Prima, “M. Mario Roques et les 
€tudes roumaines", conţine articole 
ale Dlor: Sever Pop: “M. Mario 


Roques, ses travaux, son enseigne- 
ment, ses €tudes”; Basil Muntea- 
nu: “La Roumanie moderne et sa 
litterature dans la conception de 
M. Mario Roques”; Emile Turdea- 
nu: “M. Mario Roques et la litte- 
rature roumaine ancienne”; Octa- 
vian Nandriș: “M. Mario Roques et 
ses €leves” și H. Rădulescu: “Bi- 
bliographie des ouvrages et articles 
de M. Mario Roques consacres Â 
la langue et la litterature roumai- 
nes”. Partea a doua a volumului, 
are un caracter antologic, cuprin- 
zând o selecțiune de lucrări ale 
omagiatului, în legătură cu temele 
românești: “Pompiliu Eliade” 
(1914): “La remise de l'etendard 
d'Etienne le Grand” (1917); “Visite 
des Souverains Roumains au Bu- 
reau International du Travail, 4 
Gencve” (1924); “Le 24 Janvier” 
(1925); “Preface â une bibliographie 
franco-roumaine” (1930); “Le Vo- 
cabulaire roumain de J. A. Vail- 
lant” (1931); “Autour d'une farce 
roumaine” (1933); “Preface & Ihis- 
toire de la litterature roumaine”; 
“La poesie roumaine contemporai- 
ne” (1934); “M. Nicolas Iorga” 
(1940); “Preface au volume “Ames 
en peine”. 
D. 


GHEORGHE V. BUMBESTI: “CE- 
RUL ERA PUTRED” (Roman, 
Ed. “Cartea Pribegiei”, Valle Her- 
moso, 1952, 216 pagini, mimeo- 
graf). 


Cine vrea să stabilească o mor- 
fologie culturală a exilului româ- 
nesc de astăzi, pe cât de elementa- 
ră ar fi ea dat fiind caracterul de 
orbăcăire creiatore a majoritaţii 
producţiilor ce o integrează, nu poa- 
te face ușor abstracție de manifes- 
tările unei literaturi inspirate din- 
tr'un anumit nihilism moral. Nu 
este în intenţia noastră să in- 
cistăm, în această materie, asupra 
unei valoraţii strict morale a aces- 
tor producţii. Mulțumindu-ne, deo- 
camdată şi dată fiind sărăcia de 
creiație care în mod fatal afectează 

producţiile noastre de emigrație, a 
semnala gradul de autenticitate a 
acestor realizări, nu putem da, tu- 
tuş, la o parte, neglijându-i impor- 
tanță, pericolul tocmai al unor re- 
percusiuni inautentice asupra lite- 
raturii noastre tinere, văduvite de 
protecţia spirituală necesară a 
unui climat românesc de creiaţie, 
a experienţelor occidentale cu care 
fatalmente vin în contact. Să ne 
gândim, de pildă, numai la influen- 
ţa ce o poate exercita asupra aces- 
tei literaturi incepătoare şi plăpân- 
de, literatura “existenţialistă”. să 
ne gândim numai la profundul mi- 
raj ce-l poate exercita asupra unui 
tânăr scriitor român, o carte ca 
piesa ]ui Sartre, “Le diable et le bon 
Dieu”, de o măestrie tehnică şi 
problematica fără egal, cum fără 
ega], ii este şi puterea de desagre- 
gare morală şi psihologică. 


Este vorba, așa dar, de un miraj 
pustiitor nu numai din punct de 
vedere moral, dar şi cu consecin- 
țe implicit negative şi asupra une! 
creiații românesţi sub semn pro- 
priu în turburata atmosferă a exi- 
ului. Sunt, toate acestea, probleme 
pe care multe producții de exil şi 
poate mai mult ca oricare, cartea 
lui G. V. Bumbeşti, în care sur- 
prindem calităţi literare inegabile, 
ni le pun. O problemă ce nu a sca- 
pat nici lui Mircea Eliade, prezen- 
tatorul romanului: “M'am  între- 
bat insa scrie D. Eliade, sfâr- 
șind-o de citit, dacă cruzimea, şi 
tristeţele ei sunt —literar vorbind— 
autentice, daca nu cumva “cerul 
era putred” nu numai pentrucă 
personagiile il simțeau astfel, ci 
pentrucă filosofia autorului îi pre- 
destinase la o asemenea descope- 
rire. M'am întrebat dacă, fără să 
vrea şi fără, să-şi dea seama, Vic- 
tor Bumbeşti n'a “văzut” Turnul- 
Severin al anilor 1930-38 prin ochii 
cititorului de romane “existenţialiș- 
te”, desnadăjduite, nihiliste, la 
modă în Franța şi aiurea, între 
anii 1944-50. Căci răsbate în car- 
tea lut o intunecată desnadejde 
şi o cruzime, care nu mi se par 
îsvorâte din peisagiul dunărean si 

personagiile care-l insufiețeau acum 
cincisprezece, douăzeci de ani”. 
D. 


STEFAN BACIU; “SERVINDO A 
POESIA” (Ministerio de Educa- 
cao e Saude, Servico de Docu- 
mentacao, Os Cuadernos de Cul- 
tura, Rio de Janeiro, 1953, 17 pa- 
gini). 

Poetul Ștefan Baciu, traducăto- 
rul român al lui Georg Trakl, 
adună în această broșură de difu 
ziune publicată sub auspiciile Mi- 
nisterului brazilian al Educaţiei, 
câteva articole consacrate temelvr 
literare de actualitate. Teme razle- 
ţe, care mai de grabă decât unei 
esseistice propriu zise, gen ce se 
bucură de o tradiţie glorioasă la 
noi, aparţin unei tentative portre- 
tistice la îndemâna oricui. Dacă 
preocupări de circumstanţă îl in- 
duc pe autor să stabilească un ne- 
susținut paralelism intre George 
Sion, poet al exilului românesc din 
veacul trecut, şi Manuel Bandeira, 
poet contimporan brazilian, iar di- 
ficultăţile incontestabile ale temei 
il fac să dea publicului de limbă 
portugheză o imagine cu totul su- 
perficială despre Tudor Arghezi şi 
importanţa lui in lirica română şi 
europeană, emoţionante sunt, în 
schimb, evocările lui Rainer Ma- 
ria Rilke ori Georg Trakl. 

Cea mai mare parte a broșurei 
este consacrată poeziei contimpo- 
rane latino-americane. Ni se pare 
indeosebi interesantă, din acest 
punct de vedere, prezentarea făcu- 
tă de Dl. Baciu, urmând de altfel 
un foarte documentat studiu pu- 
blicat la Madrid de Ernesto Car- 
dinal, poeziei din Nicaragua, patria 
lui Rubens Dario, poet al latinită- 
ţii, şi climat al unei remarcabile 
eflorescențe poetice contimporane. 
Observăm, cu regret, in această 
“panoramă” poetică hispano-ame- 
ricană, lipsa frumoaselor contribu- 
ţii poetice ale Peruului și Argen- 
tinei, unde nume ca ale unui Va- 
llejo sau Lugones capătă proiecţii 
întradevăr majore. 

i D. 

REVUE DES ETUDES ROUMAI- 
NES (Institut Unniversitaire 
Roumain Charles I, Paris, 1953, 
Nr. 1, 240 pagini). 


Tipărit în condiţii tehnice ire- 
proșabile, acest prim număr al de- 
mult anunţatei “Revue des Etudes 
Roumaines”, constituie una din cele 
mai frumoase realizări ale “Fun- 
daţiei Regale Universitare Carol 1”, 
dela Paris. Materialul acestui prim 
număr, asupra, căruia merită să re- 
venim, poate, în numărul nostru 
viitor, este foarte bogat şi variat. 
Studii de istorie literară, istorio- 
grafie, biografică, istorie politică 
şi mai ales numeroase studii de fi- 
lologie, care abundă, cum e şi na- 
tural ţinând seama că Redactorii 
publicaţiei sunt doi filologi cu o 
fecundă activitate sţiinţifică, și un 
foarte interesant indice bibliogra- 
fic românesc în străinătate, refe- 
ritor la anii 1947-51, datorit Dlor 
Buescu şi 'Turdeanu, formează 
acest prim număr, a cărui ţinută 
și activitate o dorim fecundă şi 
continuă şi pe viitor. Colaborează 
în acest număr: /. Horia Rădules- 
cu. “Portee morale et sociale du 
theatre francais chez les Roumains, 
au XIX si€cle”; Alejandro Busuio- 
ceanu, “Una historia romântica: 
Don Juan Valera y Lucia Palady”, 
Grigore Nandris, “Rumanian exiles 
in 18th Centruy Russia”; Alf Lom- 
bard; “La flexion des verbs rou- 
mains forts en -sca et en sca”; 
Octavian Nandris, “Nature, action 
et evolution de îi en roumain”; Vic- 
tor  Buescu, “Survivances  latines 
en roumain: A dr. sânesca”; 
Constantin Karadja, “La theriaque 
venitienne et son emploi dans les 
Principautes roumaines; Aurel De- 
cei, “L/expedition de Mircea I con- 
tre les akinci de Karinovasi (1393)”; 
D. Tappe, “An english contribution 
to the biography of Nicolae Miles- 
cu”; A. C. Gorgan, “J.-P. Bris- 
cot et les Roumains de Transyl- 
vanie”; Georges Ciorănescu, “Au- 
tour de quelques projets federalistes 
oublies, concernant le Bas-Danube”; 
Emile Turdeanu, “La reliure rou- 

maine ancienne”. In deosebi de 
apreciabil criteriul bibliografic al 
Dlor Buescu şi Turdeanu, redae- 
torii publicaţiei, datorită căruia lec- 
torul are la îndemână numeroase- 
le studii tipărite în Revistele ro- 
mânești şi străine, ori în volum, 
în cursul anilor 1947-51, şi conţi- 
nând o tematică românească. 
G.U. 


INSIR'TE MARGARITE, (Nr. 7-8, 
Iulie-Decmbrie 1952, Rio de Ja- 
neiro, Redactor: I. G. Dimitriu, 
51 pagini, mimeograf). 


Revista publicată de neobositul 
nostru cărturar şi sol al culturii ro- 
mâneşti in America latină, 
D|. 1. G. Dimitriu constituie poate 
cel mai amplu efort literar româ- 
nesc de peste hotare. In cele şase 
numere anterioare aflăm, in afară 
de constanta producţie a directoru- 
lui publicaţiei, printre altele urmă- 
toarele colaborări cu proză litera- 
ră, versuri, critică literară, tradu- 
ceri din lirica occidentală etc. 
Al.  Busuioceanu, Mircea Eliade, 
N. I. Herăscu, Aron Cotruș, Vintilă 
Horia, Constantin Amăriuţei, Vic- 
tor Bumbești, Ștefan Baciu, N. S 
Govora, Ştefan Jon Gheorghe, Ho- 
ria Stamatu, Faust Brădescu, Va- 
sile Posteucă, Toader Ioraş, Clau- 
diu  Isopescu. Grigore  Nandriș, 
I. N. Manzatti, Eugen Relgis, Vic- 
tor Buescu, Pamfil Șeicaru, Mugur 
Valahu ş. a. Din numărul 7-8 des- 
prindem: Marcello  Camillucci, 
“Delle cose supreme” (esseu); 
Claudiu Isopescu, *Despre latinita- 
tea noastră în Germania”; Vasile 
Posteucă, “Poezii”; Vintilă Horia, 


“Castellana dela Carcerelle” (nu- 
velă); Nicolae Novac, “Italice” 
(versuri); Mișu Demetrescu, “Din 


Moldova copilăriei mele” (aminti- 
ri); Victor  Buescu:  “Camoens” 
(Uriașul Adamaster); Eugen Rel- 
gis “La Paloma” (versuri); I. G. 
Dimitriu, “Cum o chiamă, cum 0 
chiamă” (schiță) etc. 


Numărul este complectat cu o 
seamă de cronici scurte: literară, 
socială şi măruntă. 

XXX 

ORIZONTURI  (lulie - Decembrie 
1952, Stuttgart, 164 pagini, mi- 
meograf). 


Revista Dlui Constantin Ghidel 
își continua, interesanta activitate, 
aducând de data aceasta o nouă 
contributie sub forma colaborări- 
lor integrate in suplimentul in lim- 
bi straine: “Two centuries of Rus- 
sian  westworld Expansion”, de 
Raul Bossy; “Die Eschatologie des 
Bolschewismus”, de Hans Kohler; 
“Le regime international du Danu- 
ve, de Florin Mironescu. Din res- 
tul Revistei  desprindem: “Două 
sisteme juridice”, de Leontin Cons- 
tantinescu; “Integrarea economică 
europeană”, de C. Ghidel; “Infelir 
exul”, de Ștefan Teodorescu: “Pe 
marginea operii lui Caragiale”, de 
Alexandrina Mititelu şi “Despre 
originea boierimeii si domnii Tarii 
românești” de N. Beldiceanu (în- 
cercare de a dovedi originea cuma- 
nă a dinastiei Basarabilor şi a cla- 
sei boiereşti din Muntenia). 

XXX 


CAHIERS SEXTIL PUSCARIU 
(Linguistique-Philologie-Litteratu- 
re Roumaines, publies par Al- 
phonse Juilland. Volume I, Fas- 
cicules 1 et 2. Editions Dacia- 
Roma et Cartea Pribegiei. Valle 
Mermoso, 453 pagini, mimeo- 
graf). 


Activităţile româneşti din exil 
pe tărâm filologic sunt, fără în- 
doială, acelea care, menţinându-se 
la un nivel de seriozitate ştiinţifi- 
că şi de activitate constantă, con- 
tinuă în modul cel mai demn, în 
greaua atmosferă intelectuală de 
acum, eforturile intelectuale româ- 
nești dintre cele două războaie. Cu- 
nosktută, dşte activitatea continuă 
peste hotare a câtorva din filolo- 
gii noștri, continuatori a unei tra- 
diții cu răsunet mondial, tradiție 
susținută de nume ca Haşdeu, 
Densuşianu, Philippide, Candrea. 
Puşcariu și atâţia, alţii. Scrierile din 
ultimii ani, ale Dlor Sever Pop, 
Găzdaru, Isopescu, Onciulescu, Ca- 

ragaţa, Buescu, Popinceanu, Tur- 
deanu etc., ne îndreptăţesc un op- 
timism real în acest sens. 
“Caietele Sextil Pușcariu” nu vin 
Gecât să lărgească orizontul aces- 
tor preocupări. La ele colaborează 
cei mai de seamă reprezentanți ai 
vomanisticei contimporane, într'un 
efort ce întruchipează un omagiu 
unanim adus de știința filologică 
de astăzi din întreaga Europă 
lui Sextil Pușcariu, unul din savan= 
ţii cu cel mai legitim prestigiu ai 
culturii românşti în lume. Ar fi cu 
totul imposibil să ne oprim la 
anajiza tuturor colabonărilor cu- 
prinse in cele două fascicule publi- 
cate de “Caiete”. Chiar pentru o 
revistă de specialitate) acest lu- 
cru ar fi peste măsură de greu, mai 
cu seamă pentru a oferi o imagine 
justă a efortului şi importanţei pu- 
blicaţiei ce ne ocupă acum aten- 
ţia. Acest efort şi această impor- 
tanță ne-o pot evoca numai o par- 
te din aceste colaborări, pe care 
le semnalăm: Ernst Gamillschep, 
“Der  rumănische  Sprachatias”, 
Carlo  Tagliavini, “Infuences du 
Psautier huguenot de Cl. Marot et 
de Th. de Beze dans la litterature 
roumaine ancienne”, Mircea Eliade: 
“Im jurul unui simbol eminescian”: 
Leo Spitzer: “Sur le discours direct 
lie”; Mario Rufini: “L'influsso îita- 
liano sul dialetto aromeno”; Kund 
Togeby: “Le probleme de larticle 
en roumain”; Alphonse Juilland: 
“Le vocabulaire argotique rou- 
main”; Alwn Kuhn: “Der heutige 
Sand der Probleme în der rumă- 
nischen Philologie”; Marcello Ca- 
millucci: “Storia e poesia fraces- 
cana în Romania”; Federic 'Tai- 
lliez: “Rusaliile, la Rosalie et la 
Rose”; Claudiu Isopescu: “De la 
litterature roumaine en Amerique”; 
Nicolae Morcovescu: “Critigue et 
histoire litteraire, autour de G. Ca- 
linescu, Istoria Literaturii Româ- 
ne”, ete... In afară de aceasta, pu- 
blicația conţine un apreciabil ma- 
terial de informaţie  bibliografi- 
că, de mare folos mai ales astăzi, 
când ştiinţa filologică din ţară a 
fost mutilată de tezele politice ale 

regimului comunist, preocupat cu 
desfigurarea spirituală a neamului 
şi a culturii noastre. 

Ne găsim, desigur, în faţa unei 
realizari românești remarcabile, 
printre cele mai serioase manifes- 
tari culturale din ultimii ani, din- 
colo de hotarele ţării. 


G.U. 
CURIERUL CRESTIN (Buletinul 
Bisericii Române Unite, Buenos 


Aires, Ianuarie-Martie 1953, mi- 
meograf). 


Nu împărtășim întru nimic ten- 
siunea polemică religioasă născută 
şi crescută în atmosfera exilului 
vomânesc, între cei ce apără teza 
ortodoxismului românesc şi susți- 
nătorii unui catolicism istoric sau 
necesar al neamului nostru. Noi 
considerăm unitatea religioasă 
esenţială a neamului nostru, în 
perspectiva ei istorică, neștirbită 
Nu credem că “Unirea” cu Roma 
a reprezentat un proces de “rup- 
tură”, nici măcar o dispersiune 
religioasă, în prejudiciul unei uni- 
tăți de credinţă, necesară, şi fecun- 
dă. Și, în aceiaş măsură, nimeni 
nu ne poate convinge, pe baza 
unor absurde ipoteze istorice re- 
trospective, că am fi avut un des- 
tin mare, dacă nu am fi fost vic- 
time ale unui “obscurantism pra- 
voslavnic”, datorită integrării 
noastre în destinul ortodoxiei 
orientale. Socotim Biserica noas- 
tră, fără a mai intra, acum şi aici, 
în discriminări ale unei dialectice 
trunchiate şi limitate la simpla 
formulare de teze şi antiteze, ca 
un tot unic, ca o înaltă sinteză 
spirituală pe plan naţional, unde 
diversitățile ce au avut loc dela 
1700 incoace, nu au implicat, câtuş 
de puţin, o împrăștiere, ci, dimpo- 
trivă, un sens de unitate superioa- 
ră şi fecundă, o continuă revitali- 
zare a nesecatelor noastre energii 
religioase. 

Regretăm, așa dar, atacurile, 
dintr'o parte și din alta, atacuri 
cu atât mai nejustificate cu cât, 
întreaga Biserică românească, mai 


mult chiar decât Biserica înţeleasa 
ca Instituţie, întreaga ecumenici- 
tate creştină a neamului, urcă dru- 
mul unui calvar colectiv şi-şi rega- 
seşte esenţele ei luptătoare numai 
într'o atmosferă de catacombe. 
Oricâta argumentare “istorica”, fi- 
losofică şi dogmatică ar aduce po- 
lemiștii de astăzi, atmosfera dis- 
cuției rămâne umbrită de tensiunea 
de astăzi din Țară, de drama creş- 
tinismului românesc integral, setos 
nu de împrăștieri dialectice, ci de 
o sinteză creiatoare. Aceste reflexii 
pline de ingriiorare ne sunt prile- 
juite, de data aceasta de polemica 
stabilită între Dr. Aloisie L. Tăutu 
prin articolul “Adevaruri maltra- 
tate” publicat în numărul de față 
al “Curierului” și Dl. D. C. Amzar, 
autor al unui “Mic catehism al ro- 
mâmnului ortodoz”. Credem necesa- 
ră o altă atmosferă, de armonie 
religioasă, o atmosferă cu care tra- 
diția noastră ne-a obicinuit demult, 
şi care ar fi păcat s'o părăsim mai 
ales în tragicele circumstanțe de 


Numărul de faţă al “Curierului 
Creştin”, conţine, în afară de arti- 
colul semnalat, între altele; Gh. 
Rusu: “Urmarile culturale ale Uni- 
rii dela 1700”; Juan D. Dan: “Ei 
sacerdocio en la Iglesia ortodoxa”; 
George Uscătescu: “Intoarcerea, ia 
catacombe”; Philippe De  REgi: 
“Le role de la hicrarchie et des 
laics dans Ll'Uni6n des Eglises”, 

G.U. 


BULETINUL BIBLIOTECII RO- 
MANE (Studii şi Documente, 
Freiburg i. Br., 1953, Nr. 1, mi- 
meograf). 


Acest prim număr al Buletinul 
Bibliotecii Române dela Freiburs, 
încă o apreciabilă sforţare a Dlui 
Virgil Mihăilescu, neobositul biblio. 
graf român de astăzi, este consa- 
crat în prima lui parte, comemo- 
rării lui Ion Bianu. Articolul edi- 
torial este întitulat “Ion Bianu, un 
ctitor al culturii române”. Colabo- 
rează, în această primă secţiune, 
Dnii. Virgil Mihăilescu: “Viaţa și 


128 


opera lui Ion Bianu”, Gino Lupi, 
Gazdaru, D. C. Amzăr. Printre 
ceilalți colaboratori ai “Buletinu- 
lui” semnalâm pe: Grigore Nan- 
driș, Alexandrina Mititelu, Emi) 
Turdeanu, Mircea Eliade, N. 1. He- 
rescu, Busuioceanu, Isopescu, Sassu, 
etcetera. De o deosebită importan- 
ţă, mult mai mare decât partea 
de colaborări, ni se pare Secțiunea 
consacrată  “Bibliografiei”  româ- 
neşti a pribegiei. Incompletă din 
multe puncte de vedere, din cauza 
greutăţii pe care trebuie s'o întâm- 
pine autorii ei şi a lipsei de mij- 
loace potrivite pentru o cât mai 
amplă informaţie în acest sens. 
acestei activităţi bibliografice a Bi- 
bliotecii dela Freiburg, exilul ro- 
mânesc şi în mare parte cultura 
noastră îi rămân, de pe acum, în 
mod hotarit şi meritos tributare. 
D. 


VERS (Buletin al Asociaţiei “Nico- 
lae Bălcescu”, Chicago, Anul III, 
Nr. 1, 1953, mimeograf). 


In publicistica românească de 
pribegie abundă, din ce în ce mai 
mult, producţia poetică. Din acest 
punct de vedere, activitatea Revis- 
tei “Vers”, este extrem de bogată şi 
variată. Versuri originale româneşti, 
reproduceri din clasicii noștri. 
traduceri din lirica, occidentală, ver- 
siuni poetice româneşti în engleză, 
sunt, toate, pzeocupări ce fac cinste 
grupului dela “Vers” care a mobi- 
lizat energii remarcabile în efortul) 
lui pe meleaguri americane. Știm 
cu toţii cât de grea este păstrarea 
unui nivel cultural românesc în rân- 
durile fraților noștri din America. 
O emigrație demult desprinsă de 
ţară, străină de marele efort cul- 
tural românesc din ultimii cinci- 
zeci de ani, este fatal ca, pe tere- 
nul cultural românesc, nivelul ei 
creiator să, fi rămas cu multe etape 
în urmă. De aceia, o prezență ca 
aceia a grupului dela “Vers”, capă- 
tă dimensiuni care, dacă ne-ar fi 
indiferente aiurea, nu ne pot, în 
schimb, fi indiferente acolo. Nu- 
mărul ce ne vine acum spre a fi 

recenzat conține o dinamică impre- 
cație a Dlui Aron Cotruş, “Rusie, 
roșu hău” şi o traducere în en- 
glezeşte din acelaș poet, făcută de 
Margot Jaques, reproducerea unui 
articol publicat cu prilejul cen- 
tenarului eminescian de Dl. E. D. 
Tappe în “Ihe American Slavic 
and East European Review” (1951), 
versuri originale de Vasile Posteu- 
că şi N. S. Govora şi numeroase 
traduceri din Walt Whitmann, li- 
rica italiană contimporană, Goethe. 
Rainer Maria Rilke, lirica finlan- 
deză, suedeză, norvegiană, daneză, 
braziliană, portugheză, datorite Dlor 
Nicolae Novac, animatorul Revis- 
tei, Posteucă, Baciu, Horia, Bues- 
cu, etc. 
D. 


Publicații românești primite: 


BISERICA ROMANA UNITA: 
(Madrid, Ribadeneyra, 1952); 


ION PROTOPOPESCU: “Proble- 
me din România de mâine” (Ed. 
Cartea Pribegiei, Valle Hermoso, 
mimeograf.). 


A. D. XENOPOL: “Istoria Româ- 
nilor din Dacia Traiană” (Tra- 
ducere din 1. franceză de N. 8. 
Govora, Colecţia “Carpaţi”, Ma- 
drid, 1953). 


“MICA ANTOLOGIE AROMA- 
NEASCA” (cu un studiu intro- 
ductiv asupra Aromânilor şi a 
dialectului lor, de Constantin Pa- 
panace, Biblioteca Română, Frei- 
burg i. B., 1952, 156 pagini, mi- 
meograf) ; 


N. ARNAUTU: “Noi și Rusii” Edi- 
tura Cuget Românesc, Buenos 
Aires, 1953, 167 pâgini, mimeo- 
graf); 


“PSALTIREA” (Trad. de Grigore 
Manoilescu, Ed. Cartea Pribe- 
giei, Valle Hermoso, 1952, XI- 
285 pagini, mimeograf); 

TEODOR  SCORTESCU: “Magie 
Albă” (Povestire, Ea. Cartea Pri- 
begiei, 139 pagini, mimeograf; 


G. MIHAESCU: “Citind Biblia” 
(Ed. Cartea Pribegiei, 1952, 293 pa- 
gini, mimeograf) ; 


VICTOR BUESCU: “Un nouveau 
toponyme latin du dejrichemeni 
en Roumanie” (Centro de Estu- 
dios  Filologicos”, Lisboa, 1952, 
3 pagini; 


V. ALECSANDRI: “Doine” (ediţie 
îngrijită de I. G. Dimitriu, Bi- 
blioteca Română, Freiburg i. B,. 
1952, III-64 pagini, mimeograf), 


I. |. CARAGIALE: “Opere alese” 
Introducere de Joseph Matejka, 
Biblioteca Română, Freibura 
i, B. 1952, III-172 pagini, mimeo- 
graf); 


“A FOST ODATA” (culegere de le- 
gende şi basme românești făcută 
de Victor Buescu, Bil. Română, 
Freiburg i. B., 1951, I1V-342 pa- 
gini, mimeograf) ; 


NEAMUL ROMANESC (Colecţie 
îngrijită de D. Părău, Ed. “Pa- 
tria”, Freising, 1952, 24 pagini, 
Antologie). 


N. IORGA "Originea, Jirea şi desti- 
nul neamului românesc” (Colec- 
ţia “Neamul Românesc”, Frei- 
sing, 1950, 24 pagini): 


N. I. HERESCU: “Centenarul lui 
Nicolae Balcescu”. Col. “Indrep- 
tar”, Freising, 1952, 14 pagini); 


AL. PETRU SILISTREANU: “Te- 
leleu” (Poeme, Colecţia “Exil”, 
Rio de Janeiro”, 1953, 30 pagini, 
mimeograf) ; 


PAMANTUL STRAMOSESC (Tierra 
de los antepasados, Nr, 1, Buenos 
Aires, 1952, 220 pagini, mimeo- 
graf) ; 


DACIA (Nr. 11, 1953, Rio de Ja- 
neiro, 56 pagini, mimeograf); 


CAFELE DE DOR (Metafizica şi 
Poezie, Nr. 7, Paris, 116 pagini 
mimeograf.) Colaborează in acest 
număm: Mircea Eliade, Yvonne 
Rossienon, Virgil Ierunca, Vin- 
tilă Horia, Mihai Niculescu, N, 
Caranica, C. Amăriuţei, etc. 


INSIR'TE MARGARITE (Anul III 
Nr. 9, Rio de Janeiro, Ianuarie- 
Martie, 1953. Redactor: I. G. Di- 
mitriu, 568 pagini mimeograf.) 


CUPRINSUL 


STUDII: 


C. L. Popovici: Spiritualitatea și criza artei actuale ... 
Mircea Eliade: Destinul culturii românești ... ... ....... 
1. D. C—Coterlan: Probleme istoriografice (II) ... ... ... 


NOTE: 


Vintilă Horia: Eseu despre interpretarea ciclică a Is- 

LOTieI: oala dia iza ai sai iti tati iai iai Aaa cola dora alee 
George UVscătescu: Problema omului în lumea sovietică. 
COMENTARII SI DOCUMENTE: 


Ion Popinceanu: Neologismul în limba română, ... ... ... 


Joseph Cieker: Consideraţii asupra “Europei Absente”. 


BIBLIOGRAFIE ROMANEASCA ... ... ... se see ee ee eee me e 


Pagina 


19 
33 


53 
11 


93 
111 


119 


“SI ADMINISTRATIA. MELENDEZ VALDES, sg - MADRID 


E: menutzrito 





